ചങ്ങായം ചോദിക്കൽ | ചായില്യം | chayilyam\nMay 1, 2013 - Rajesh Odayanchal\nചങ്ങായം ചോദിക്കൽ\tപൂരം, മീനഭരണി എന്നൊക്കെ കേട്ടാൽ ആദ്യം ഓർമ്മയിൽ എത്തുക തൃശ്ശൂർപൂരവും കൊടുങ്ങല്ലൂർ ഭരണിയും ഒക്കെയാവും. കാരണം മലയാളികൾക്കിടയിൽ അത്രകണ്ട് പബ്ലിസിറ്റി ഈ പരിപാടികൾക്ക് വന്നുചേർന്നിട്ടുണ്ട് എന്നതുതന്നെ. എന്നാൽ വടക്കേ മലബാറിൽ നിലേശ്വരം ചെറുവത്തൂർ ഭാഗങ്ങളിൽ ഇന്നും തനിമയോടെ കൊണ്ടാടുന്ന ചില തനി നാടൻ ചടങ്ങുകൾ ഇതുമായി ബന്ധപ്പെട്ടുണ്ട്. അതാലൊന്നാണ് ചങ്ങായം ചോദിക്കൽ. ചങ്ങായം ചോദിക്കലിനെ പറ്റി പറയും മുമ്പ് മറ്റു ചിലകാര്യങ്ങൾ പറയേണ്ടതുണ്ട്.\nമീനമാസത്തിലെ പൂരം നാൾ വടക്കേ മലബാറിലെ കന്യകമാർക്ക് വിശേഷപ്പെട്ട ദിനമാണ്. അവർ തങ്ങളുടെ ഇഷ്ടേശ്വരനായ കാമനെ പറഞ്ഞയക്കുന്ന ദിനമാണത്. ഇനിയത്തെ കൊല്ലം നേരത്തേ കാലത്തേ വരണേ കാമാ എന്നും കാഞ്ഞങ്ങാട് ഭാഗത്തേക്കൊന്നും പോകല്ലേ കാമാ എന്നും അവർ ആശിച്ചുപാടിയാണ് ഈ യാത്രയയപ്പ്. പൂക്കൾ കൊണ്ട് കാമരൂപം വരച്ചവർ കാമദേവനെ സംതൃപ്തനാക്കുന്നു. പലഹാരങ്ങൾ വെച്ച് നേദിക്കുന്നു. പൂരം പൂരങ്കുളി, പൂരക്കളി എന്നിങ്ങനെ വിവിധ പരിപാടികളോടെ ഇത് ആഘോഷിക്കുന്നു… കാമദേവന്റെ പ്രസിദ്ധമായ ആ കഥ അറിവുള്ളതാണല്ലോ? ബ്രഹ്മാവിന്റെ മകനായിരുന്ന ദക്ഷന്റെ മകളായ സതി ശിവന്റെ ഭാര്യയായിരുന്നു. ഒരിക്കൽ, ദക്ഷൻ തന്റെ കൊട്ടാരത്തിൽ വലിയൊരു യാഗം നടത്തി. എന്നാൽ മകളെയും ഭർത്താവായ ശിവനെയും യാഗത്തെ പറ്റി അറിയിച്ചില്ല. തന്റെ അച്ഛന്റെ കൊട്ടാരത്തിൽ നടക്കുന്ന യാഗത്തെ കുറിച്ചു കേട്ടറിഞ്ഞ് സതി ശിവന്റെ അനുവാദമില്ലാതെ യാഗസ്ഥലത്ത് എത്തി. എന്നാൽ അവിടെ തന്റെ ഭർത്താവിനെ അപമാനിക്കുന്നതായി സതിക്കു തോന്നി. ശിവന്റെ അനുവാദമില്ലാതെ യാഗസ്ഥലത്ത് എത്തി അപമാനിതയായതിൽ മനം നൊന്ത് സതി യാഗാഗ്നിയിൽ ചാടി മരിച്ചു. ഇതറിഞ്ഞ ശിവൻ കോപത്താൽ വിറച്ച് തന്റെ ഭൂതഗണങ്ങളെ അയച്ചു യാഗവേദി മുഴുവൻ നശിപ്പിച്ചു. എന്നിട്ടും കോപം തീരാതെ ശിവൻ കഠിനമായ തപസ് ആരംഭിച്ചു. തപസിന്റെ ശക്‌തിയാൽ ലോകം തന്നെ നശിക്കുമെന്നു മനസ്സിലാക്കിയ ദേവൻമാർ കാമദേവനെ സമീപിച്ചു ശിവന്റെ തപസ് മുടക്കാൻ അപേക്ഷിച്ചു. സതിയുടെ പുനർജന്മമായ പാർവതി ശിവനെ പ്രീതിപ്പെടുത്താനായി അദ്ദേഹത്തെ ശുശ്രൂക്ഷിച്ചു വരികയായിരുന്നു. ശിവന്റെ തപസ് നടക്കുന്ന സ്ഥലത്ത് എത്തി മറഞ്ഞിരുന്ന് കാമദേവൻ കാമാസ്‌ത്രം ശിവന്റെ നേരെ തൊടുത്തു. ക്ഷുഭിതനായ ശിവൻ തന്റെ തൃക്കണ്ണ് തുറന്ന് കാമദേവനെ ഭസ്മമാക്കി. കാമദേവന്റെ തിരോധാനത്തിൽ കന്യകമാർ തീവ്ര ദുഃഖത്തിലായി. അവർ ശിവനെ പ്രാർത്ഥിച്ച് കരഞ്ഞപേക്ഷിച്ചു. കാമനെ പുനർജനിപ്പിക്കാനായി പൂര എന്ന ദേവസ്ത്രീയുടെ നേതൃത്വത്തിൽ അവർ ശിവനു മുന്നിൽ കരഞ്ഞു പാടി നൃത്തം വെച്ചു. ഒമ്പതാമത്തെ ദിവസം പൂക്കളെ കൊണ്ട് കാമദേവനെ ഉണ്ടാക്കി വെയ്ക്കും. പിന്നീട് ഈ പൂക്കൾ വാരിയെടുത്താണു കന്യകമാർ കാമനെ യാത്രയയക്കുന്നത്. അടുത്തുള്ള പ്ലാവിൻ ചുവട്ടിൽ നിക്ഷേപിച്ച് വരുംകൊല്ലം വഴിതെറ്റാതെ നേരത്തേകാലത്തേ വരണേ കാമാ എന്നവർ കുരവയിട്ട് അപേക്ഷിച്ചാണ് യാത്രയയപ്പ്.\nവർഷത്തിലൊരിക്കൽ അമ്പലത്തിൽ നിന്നും ദേവവിഗ്രഹം പട്ടിൽ പൊതിഞ്ഞ് ആഘോഷം പൂർവം കൊണ്ടുവന്ന് ശാന്തിക്കാരൻ അമ്പലക്കുളത്തിൽ മുങ്ങിക്കരേറുന്ന ചടങ്ങാണ് പൂരംകുളി. അന്നേദിവസം നാട്ടുകാരെല്ലാം അവിടെ സമ്മേളിക്കുകയും വിവിധ പരിപാടികളോടെ ഗംഭീരമായി ആഘോഷിക്കുകയും ചെയ്യുന്നു. ആണുങ്ങളുടെ കളിയാണ് പൂരക്കളി. പൂരത്തോടനുബന്ധിച്ച് വിവിധ കഴകങ്ങളിലും തറവാടുകളിലും ഇത് അരങ്ങേറുന്നു. കളിയിൽ പങ്കെടുക്കാൻ പ്രായഭേദമോ അംഗസംഖ്യയോ ഒന്നുമില്ല. കുട്ടികൾ മുതൽ പ്രായം ചെന്നവർ വരെ ഇതിൽ പങ്കെടുക്കുന്നു. ഏറെ ഊർജ്ജം ചെലവിടേണ്ട ഒരു കലാപരിപാടികൂടിയാണിത്. ക്ഷേത്രസ്ഥാനീയരായ കഴകക്കാരും അച്ഛന്മാരും കൂട്ടായിക്കാരന്മാരും തദവസരത്തിൽ സന്നിഹിതരായിരിക്കും. പൂരക്കളിപ്പാട്ടുകൾക്ക് ഒരു പ്രത്യേക ഈണവും താളവും ഉണ്ട്. വാമമൊഴി ഭാഷയിലുള്ള ഈ പാട്ട് ഏറെ ഹൃദ്യമാണ്.\nഇനി ചങ്ങായം ചോദിക്കലിലേക്കു വരാം. പൂരത്തിനു മുന്നോടിയായി ഭരണിനാളിൽ നാട്ടിലെ വീടുകളിലെല്ലാം കയറിയിറങ്ങി പൂരം അറിയിക്കുന്ന ഒരു ചടങ്ങുണ്ട് ഈ ഭാഗങ്ങളിൽ. ചെറുപ്പക്കാരുടെ ഒരു കൂട്ടയോട്ടമാണത്. പ്രധാനമായും ഇത് നടക്കുന്നത് അച്ചാംതുരുത്തി, അരയാം തുരുത്ത് എന്നിവിടങ്ങളിൽ മാത്രമാണ്. തേജസ്വനിപ്പുഴ എന്നറിയപ്പെടുന്ന കാര്യങ്കോട് പൂഴയിലെ രണ്ട് ചെറു ദ്വീപുകളാണിവ രണ്ടും ഒരു പ്രത്യേക സമുദായക്കാർ മാത്രം അതിവസിക്കുന്ന ഈ തുരുത്തുകൾ തനതുകലകളുടെ ഒരു കേളീരംഗം കൂടിയാണ്. ചങ്ങായം ചോദിക്കാൻ പോകുന്നവർ അധികവും ചെറുപ്രായക്കാർ ആയിരിക്കും എങ്കിലും ഒരു ഗ്രൂപ്പിൽ ഒരാളെങ്കിലും വിവാഹിതനായിരിക്കണം എന്ന നിർബന്ധവും ഉണ്ട്. ഒരു തോർത്തുമുണ്ട് മാത്രമാവും ഇവരുടെ വേഷം. അരയിൽ പച്ചോല മെടഞ്ഞ് വള്ളിപോലെയാക്കി കെട്ടിവെയ്ക്കും. അച്ഛന്മാരുടേയും കഴകം സ്ഥാനീയരുടേയും സാന്നിദ്ധ്യത്തിൽ പള്ളിയറയിൽ വിളക്ക് വെച്ചശേഷം ഗണപതിയെ സ്തുതിച്ചുകൊണ്ട് പൂരക്കളി അരഞ്ഞേറുന്നു, ഇതൊരു വാമിങ് അപ്പാണ്, രാവിലെ നടക്കുന്ന ഈ പൂരക്കളിയുടെ ഒടുവിൽ ചെറുപ്പക്കാർ മറ പിളർന്ന് പായാൻ തുടങ്ങുന്നു. കൂട്ടം കൂട്ടമായി ആർത്തിരമ്പി അവർ വിവിധ വീടുകളിൽ കയറുന്നു. വീടുകളെല്ലാം ഇവരെ സ്വീകരിക്കാൻ സജ്ജമായിരിക്കും. ഒരിടത്തും ഇവർ അധിക സമയം തങ്ങില്ല. എല്ലാ വീട്ടിൽ നിന്നും ഭക്ഷണം കഴിക്കണം എന്ന നിർബന്ധവും ഉണ്ട്. എത്തിച്ചേരുന്ന സമയത്തിനനുസരിച്ച് ഭക്ഷണാത്തിന്റെ രീതിമാറും. പലഹാരങ്ങൾ മുതൽ മീനും ഇറച്ചിയും അടക്കം സുഭിക്ഷമായ സദ്യവരെ നാട്ടുകാർ ഒരുക്കിവെയ്ക്കുന്നു. ഇവർക്കൊപ്പം കൂട്ടായിക്കാർ എന്ന കഴകം സ്ഥാനിയരും ഉണ്ടാവും, പക്ഷേ, ഇവർ മറ്റുള്ള വീടുകളിൽ കയറാറില്ല. ഇവർക്കുള്ള ഭക്ഷണം ക്ഷേത്രത്തിൽ നിന്നായിരിക്കും. നാട്ടിലുള്ള ചെറുപ്പക്കാരൊക്കെ അന്നേ ദിവസം ഇതിൽ പങ്കെടുക്കുന്നു. കരയിലുള്ള ഒരു വീടും ഒഴിവാക്കാൻ പാടില്ല എന്നാണു നിയമം. ഇനി അഥവാ ഏതെങ്കിലും വീടു വിട്ടുപോയതായി അറിഞ്ഞാൽ അതിനിവർ ക്ഷേത്രത്തിൽ പിഴവെയ്ക്കണം. ആയിരത്തിലധികം വീടുകളിൽ കയറിയിറങ്ങി രാത്രിയോടുകൂടി വിവിധ സംഘങ്ങൾ ക്ഷേത്രത്തിൽ സമ്മേളിക്കുന്നു. പിന്നീടെല്ലാവരും കുളിച്ചശേഷം പൂരക്കളി നടത്തി പിരിയുകയാണു പതിവ്.\nപൂരം അറിയിക്കുക, എല്ലാവരേയും മാനസ്സികമായി ഉത്സവകാലത്തിലേക്ക് സജ്ജമാക്കുക എന്നതിനപ്പുറം ഇതിന്റെ ചരിത്രപരമായ കാരണങ്ങൾ ഇന്നും പലർക്കും അറിവില്ല. തങ്ങളുടെ ചെറുപ്രായം തൊട്ടേ ഇതിവിടെ നടക്കുന്നുണ്ട് എന്ന ഉത്തരം കൊണ്ട് സംതൃപ്തിയടയാനേ തത്കാലം നിവൃത്തിയുള്ളൂ.\nപൂരക്കളിയുടെ ചരിത്രം: മലയാളം വിക്കിപീഡിയയിൽ നിന്നും\nപൂരക്കളി സംഘകാലം മുതൽക്കേ നിലവിലിരുന്നു എന്ന് അനുമാനിക്കപ്പെടുന്നു. (അതിനു മുന്ന് ഉണ്ടായിരുന്നോ എന്നതിനു തെളിവുകൾ ഇല്ല. പെരിയാഴ്വാർ എന്ന വിഷ്ണുസിദ്ധന്റെ വളർത്തുമകളായ ആണ്ടാൾ രചിച്ച കൃതികളായ തിരുപ്പാവൈ-യും നാച്ചിയാർ തിരുമൊഴിയിലുമാണ് പൂരക്കളിയെപ്പറ്റി പറയുന്നത്. ആദ്യത്തേത് മാർഗ്ഗഴി (ധനു) മാസത്തിലെ പാവൈ നോമ്പിനെ (തിരുവാതിര വ്രതം അഥവാ കന്യാവ്രതം) പറ്റിയുള്ളതും രണ്ടാമത്തേത് മകരമാസത്തിലെ (തൈമാസം) വ്രതാനുഷ്ഠാനമായ കാമദേവപൂജയെക്കുറിച്ചുള്ളതുമാണ്. ഈ വസന്ത പൂജയുടെ അനുകരണമോ, അനുസ്മരണമോ പിന്തുടർച്ചയോ ആണ് വനിതകളുടെ പൂരംനോമ്പും പൂവിടലുമെന്ന് കരുതപ്പെടുന്നു.\nculture / Featured / folklore / Stories / കേരളം / നാടൻ കവിത / ഭരണി / മലബാർ\nchangayam chodikkal / poorakkali / pooram / pooramkuli / ചങ്ങായം ചോദിക്കൽ / പൂരം / പൂരം കുളി / പൂരക്കളി / LeaveaReply Cancel reply\tYour email address will not be published. Required fields are marked *Comment Name * Email * Website Yes, add me to your mailing list. Notify me of follow-up comments by email. Notify me of new posts by email.\tGoogle Ads


ന്യൂയോര്‍ക്ക് ടൈംസും കാര്‍ട്ടൂണുകള് പ്രസിദ്ധീകരിക്കുന്നത് നിര്‍ത്തി; വിവാദം തന്നെ കാരണം | DoolNews\nന്യൂയോര്‍ക്ക് ടൈംസും കാര്‍ട്ടൂണുകള് പ്രസിദ്ധീകരിക്കുന്നത് നിര്‍ത്തി; വിവാദം തന്നെ കാരണം\nWednesday, 12th June 2019, 5:29 pm\nരാഷ്ട്രീയ കാര്‍ട്ടൂണുകള് അന്താരാഷ്ട്ര എഡിഷനില് പ്രസിദ്ധീകരിക്കുന്നത് അവസാനിപ്പിക്കാന് തീരുമാനിച്ച് പ്രമുഖ മാധ്യമമായ ന്യൂയോര്‍ക്ക് ടൈംസും. ഇസ്രാഈല് പ്രധാനമന്ത്രി ബെഞ്ചമിന് നെതന്യാഹുവിനെ കുറിച്ച് പ്രസിദ്ധീകരിച്ച കാര്‍ട്ടൂണ് വിവാദമായതിനെ തുടര്‍ന്നാണ് ന്യൂയോര്‍ക്ക് ടൈംസിന്റെ ഈ തീരുമാനം. ഈ കാര്‍ട്ടൂണ് പ്രസിദ്ധീകരിച്ചതില് പത്രം നേരത്തെ ക്ഷമാപണം നടത്തിയിരുന്നു.\nജൂത തൊപ്പി ധരിച്ച അന്ധനായ ട്രംപിന്റെ പുറകില് പോകുന്ന നായയായി നെതന്യാഹുവിനെ കാര്‍ട്ടൂണില് ചിത്രീകരിച്ചിരുന്നു. ഈ കാര്‍ട്ടൂണ് ജൂതസമൂഹത്തിന്റെ എതിര്‍പ്പിന് വിധേയമായിരുന്നു. ഇതിനെ തുടര്‍ന്നാണ് പത്രം മാപ്പ് പറഞ്ഞത്. കഴിഞ്ഞ ഒരു വര്‍ഷമായി തങ്ങള് രാഷ്ട്രീയ കാര്‍ട്ടൂണുകള് അവസാനിപ്പിക്കാന് തീരുമാനിച്ചിരുന്നുവെന്ന് എഡിറ്റര് ജെയിംസ് ബെന്നറ്റ് പറഞ്ഞു. എന്നാല് ഈ തീരുമാനം നടപ്പിലാക്കിയത് ബെഞ്ചമിന് നെതന്യാഹുവിനെ കുറിച്ചുള്ള കാര്‍ട്ടൂണ് പുറത്ത് വന്നതിന് ശേഷമാണെന്ന് ചീഫ് കാര്‍ട്ടൂണിസ്റ്റായ പാട്രിക്ക് ചപ്പട്ടെ പറഞ്ഞു.\nമാധ്യമങ്ങള്‍ക്ക് നേരെയുണ്ടാകുന്ന രാഷ്ട്രീയ സമ്മര്‍ദങ്ങളും സാമൂഹിക മാധ്യമങ്ങളിലെ ആള്‍ക്കൂട്ട വിചാരണയും ആശങ്കയുണ്ടാക്കുന്നുവെന്നും ചപ്പെട്ട പറഞ്ഞു. ട്രംപിനെ വിമര്‍ശിച്ച് കാര്‍ട്ടൂണ് പറഞ്ഞത് കൊണ്ടുമാത്രം സ്ഥാപനത്തിലെ പല മികച്ച കാര്‍ട്ടൂണിസ്റ്റുകളുടെയും ജോലി കളയാനിടയാക്കിയെന്നും ചപ്പട്ടെ കൂട്ടിച്ചേര്‍ത്തു.


അധികാരം ജനങ്ങള്‍ക്ക് വേണ്ടി : മിസോറാം ഗവര്‍ണ്ണര് കുമ്മനം രാജശേഖരന്,mizoram governor kummanam rajasekharankeralaonlinenews.com | Malayalam news, kerala news, onlinenews,\nPublished: Sunday 22 July 2018 09:24:25 PM\nതൃശൂര്: ജനങ്ങള്‍ക്കും ജനഹിതത്തിനും വേണ്ടിയുള്ളതാണ് അധികാരമെന്ന് മിസോറാം ഗവര്‍ണ്ണര് കുമ്മനം രാജശേഖരന്. തൃശൂരില് പൗരാവലിയുടെ നേതൃത്വത്തില് നല്‍കിയ സ്വീകരണയോഗത്തില് പ്രസംഗിക്കുകയായിരുന്നു അദ്ദേഹം.\nഅധികാരമല്ല ജനങ്ങള് നല്‍കുന്ന അംഗീകാരമാണ് വലുത്. തനിക്ക് നിര്‍വഹിക്കാനുള്ള കര്‍ത്തവ്യം ജനങ്ങളോടാണ്. മിസോറാം, വടക്കു -കിഴക്കന് സംസ്ഥാനങ്ങള് എന്നിവ അറിയപ്പെടുന്നത് സപ്തസഹോദരിമാര് എന്നാണ്. സഹോദരിയെ സംരക്ഷിക്കാനുള്ള ചുമതല ഏല്‍പ്പിക്കപ്പെട്ട ഒരു സഹോദരനാണ് ഞാന്.\nമിസോറാമിലെ ഒരു പഴമൊഴി പ്രകാരം ശരിയുടെ പാതകള് കിഴുക്കാംതൂക്കാണ്, തെറ്റിന്റെ പാതകള് നിരപ്പായതും. കിഴുക്കാംതൂക്കായ പാതയിലൂടെ പ്രയാസപ്പെട്ട് പ്രവര്‍ത്തിച്ച് സഹോദരിയുടെ സംരക്ഷണം ഉറപ്പാക്കുക എന്നതാണ് എന്നെ ഏല്‍പ്പിച്ച ദൗത്യം. അത് ഭംഗിയായി നിര്‍വഹിക്കാന് നിങ്ങളുടെയെല്ലാം അനുഗ്രഹം തേടിയാണ് ഞാന് നിങ്ങളുടെ മുന്‍പില് നില്‍ക്കുന്നത്.\nബഹുസ്വരതയിലൂന്നിയ സാംസ്‌കാരിക ഭംഗിയാണ് ഭാരതത്തിനുള്ളത്. അത് കാത്തു സൂക്ഷിക്കാന് നാമോരോരുത്തരും ബാധ്യസ്ഥരാണ്. ഞാനൊരു ഭാരതീയനാണെന്നതില് അഭിമാനവും ഭരണഘടനയോട് ബഹുമാനവും ഉള്ള സമൂഹമാണ് നമുക്കു വേണ്ടത്. എന്റെ നാടിന്റെ കാലം വന്നു എന്ന് ഓരോ ഭാരതീയനും ആത്മാഭിമാനത്തോടെ പറയുന്ന കാലത്താണ് ഭാരതം ലോകത്തിന്റെ നെറുകയിലെത്തുന്നത്. ജ്ഞാനപ്പാനയിലെ കണ്ടു കണ്ടങ്ങിരിക്കും ജനങ്ങളേ എന്നു തുടങ്ങുന്ന വരികള് ചെറുപ്പം മുതലേ ചൊല്ലി പഠിച്ചവനായതുകൊണ്ട് വന്ന വഴി ഞാനൊരിക്കലും മറക്കില്ല. ഇയാള് തലമറന്ന് എണ്ണ തേച്ചു തുടങ്ങി എന്ന് എന്നെക്കുറിച്ച് മറ്റുള്ളവര് പറയുന്ന ഒരു കാലമുണ്ടാവല്ലേ എന്നാണ് എന്റെ പ്രാര്‍ഥനയെന്നും കുമ്മനം അഭിപ്രായപ്പെട്ടു.\nതൃശൂരിലെ തന്റെ സഹപ്രവര്‍ത്തകരേയും തനിക്ക് പ്രചോദനമായവരേയുമെല്ലാം പേരെടെത്തു പറഞ്ഞ് അദ്ദേഹം നന്ദി അറിയിച്ചു. ഗവര്‍ണറായശേഷം ആദ്യമായാണ് കുമ്മനം തൃശൂരിലെത്തുന്നത്. രാവിലെ 11.15ന് ടൗണ്‍ഹാളിലെത്തിയ അദ്ദേഹത്തെ പഞ്ചവാദ്യത്തിന്റെ അകമ്പടിയോടെയാണ് സ്വീകരിച്ചത്.\nതുടര്‍ന്ന് നടന്ന സ്വീകരണ സമ്മേളനം പുറനാട്ടുകര ശ്രീരാമകൃഷ്ണാശ്രമം മഠാധിപതി സദ്ഭവാനന്ദ സ്വാമി ഉദ്ഘാടനം ചെയ്തു. മാര് അപ്രേം മെത്രാപ്പോലീത്ത അധ്യക്ഷത വഹിച്ചു. കുമ്മനത്തെ അനുമോദിക്കാന് കൂടിയ യോഗത്തില് അധ്യക്ഷനാവാന് കഴിഞ്ഞതില് അതീവ സന്തോഷമുണ്ടെന്ന് മാര് അപ്രേം പറഞ്ഞു.\nകുമ്മനത്തിന്റെ ഗവര്‍ണര് പദവി കേരളത്തിലെ ബി.ജെ.പിയെ സംബന്ധിച്ചിടത്തോളം ഒരു നഷ്ടമായിരിക്കാമെങ്കിലും, നാടിന് അഭിമാനവും ലാഭവുമാണ്. മിസോറാം പോലെയുള്ള ഒരു നല്ല സംസ്ഥാനത്തിന്റെ കടിഞ്ഞാണ് ഒരു നല്ല വ്യക്തിയുടെ കൈകളിലാണ് എത്തിയിരിക്കുന്നതെന്നും മാര് അപ്രേം പറഞ്ഞു.\nവിദ്യാഭ്യാസ വിചക്ഷണനും മുന് പൊതുവിദ്യാഭ്യാസ ഡയറക്ടറുമായ പി. ചിത്രന് നമ്പൂതിരിപ്പാടിനെ കുമ്മനം ആദരിച്ചു. മാര് അപ്രേം മെത്രാപ്പോലീത്ത കുമ്മനത്തിന് തൃശൂരിന്റെ സ്‌നേഹോപഹാരം നല്‍കി. പരിസ്ഥിതി പ്രവര്‍ത്തകന് ഡോ. വി.എസ്. വിജയന്, പാറമേക്കാവ് ദേവസ്വം പ്രസിഡന്റ് സതീഷ് മേനോന്, തിരുവമ്പാടി ദേവസ്വം പ്രസിഡന്റ് പ്രഫ. ചന്ദ്രശേഖരന്, ചേംബര് ഓഫ് കൊമേഴ്‌സ് ജില്ലാ പ്രസിഡന്റ് സി.എ. സലീം, കല്യാണ് സില്‍ക്‌സ് മാനേജിങ് ഡയറക്ടര് ടി.എസ്. പട്ടാഭിരാമന്, പത്മശ്രീ കലാമണ്ഡലം ഗോപി, കെ.പി.എം.എസ്. ഉപദേശക സമിതി അംഗം ടി.വി. ബാബു, കെ.എ. ഉണ്ണിക്കൃഷ്ണന്, വിപിന് കൂടിയേടത്ത് എന്നിവര് പ്രസംഗിച്ചു.\nRead more topics: kummanam rajasekharan, mizoram governor, thrissur,\nmizoram governor kummanam rajasekharan thrissur


Annaatthe box office collection|'അണ്ണാത്തെ തിയറ്ററുകളില്' എങ്ങനെ?, ചിത്രത്തിന്റെ ബോക്സ് ഓഫീസ് കളക്ഷൻ | Siruthai Siva Rajinikath film Annaatthe box office collection report\nAnnaatthe box office collection|'അണ്ണാത്തെ തിയറ്ററുകളില്' എങ്ങനെ?, ചിത്രത്തിന്റെ ബോക്സ് ഓഫീസ് കളക്ഷൻ\nസിരുത്തൈ ശിവയുടെ സംവിധാനത്തിലുള്ള ചിത്രത്തില് രജനികാന്ത് നായകനായപ്പോള് ബോക്സ് ഓഫീസില് മികച്ച പ്രതികരണം.\nKochi, First Published Nov 5, 2021, 10:37 AM IST\nരജനികാന്ത് നായകനായിട്ടുള്ള പുതിയ ചിത്രം അണ്ണാത്തെ കഴിഞ്ഞ ദിവസമാണ് തിയറ്ററുകളില് പ്രദര്‍ശനത്തിന് എത്തിയത്. സിരുത്തൈ ശിവയുടെ സംവിധാനത്തിലുള്ള ചിത്രം രജനികാന്ത് ആരാധകരെ മുന്നില്‍ക്കണ്ടിട്ടുള്ളതുതന്നെയാണ് എന്നാണ് പ്രതികരണങ്ങള്. പുതുമയില്ലാത്ത പ്രമേയം എന്ന വിമര്‍ശനവും അണ്ണാത്തെയ്‍ക്ക് നേരിടേണ്ടിവരുന്നു. എന്നാല് ബോക്സ് ഓഫീസില് ചിത്രം മികച്ച പ്രതികരണമാണ് നേടുന്നത് എന്നാണ് റിപ്പോര്‍ട്ടുകള് സൂചിപ്പിക്കുന്നത്.\nകൊവിഡ് നിയന്ത്രണങ്ങള് കാരണം തിയറ്ററുകളില് പലയിടത്തും അമ്പത് ശതമാനം സീറ്റിംഗ് മാത്രമാണ് അനുവദിച്ചിട്ടുള്ളത്. പ്രതികൂല സാഹചര്യത്തിലും അണ്ണാത്തെയെന്ന ചിത്രം മികച്ച കളക്ഷൻ തന്നെ നേടിയിരിക്കുന്നത്. ഇന്ത്യയില് മാത്രമല്ല വിദേശ രാജ്യങ്ങളിലും അണ്ണാത്തെയ്‍ക്ക് മികച്ച വരവേല്‍പ് ലഭിച്ചിട്ടിട്ടുണ്ട്. കഴിഞ്ഞ ദിവസം ഓസ്‍ട്രേലിയയില് പതിനൊന്ന് മണിക്കു മുന്നേ തന്നെ 63 ലക്ഷം രൂപയാണ് അണ്ണാത്തെ നേടിയത്. സിംഗപ്പൂരില് ആദ്യം ദിവസം ചിത്രം നേടിയത് രണ്ട് കോടിയാണ്. മലേഷ്യയില് ഏറ്റവും രണ്ടാം സ്ഥാനത്ത് ആണ് അണ്ണാത്തെ. ഒന്നാമത് എറ്റേണല്‍സാണ്. 34.92 കോടിയാണ് ചിത്രം തമിഴ്‍നാട്ടില് നിന്ന് ആദ്യ ദിവസം നേടിയത്.\nകുടുംബ പ്രേക്ഷകരെയും മുന്നില്‍ക്കണ്ടുള്ള ചിത്രമാണ് അണ്ണാത്തെ. കോമഡിയും ആക്ഷനും സെന്റിമെന്റ്‍സുമെല്ലാമായി ഒരു പാക്ക്‍ഡ് ആയിട്ടാണ് അണ്ണാത്തെ എത്തിയിരിക്കുന്നത്. അതുകൊണ്ടുതന്നെ ഉത്സവാന്തരീക്ഷത്തിലുള്ള ചിത്രവുമാണ് അണ്ണാത്തെ. മലയാളി താരം കീര്‍ത്തി സുരേഷും പ്രധാന വേഷത്തില് എത്തുന്ന അണ്ണാത്തെയില് നയൻതാര, ഖുശ്‍ബു, മീന, പ്രകാശ് രാജ്, സൂര്യ തുടങ്ങി ഒട്ടേറെ പേരുണ്ട്.\nLast Updated Nov 5, 2021, 11:57 AM IST\nMarakkar : 'മരക്കാര്' ടെലിഗ്രാമിലൂടെ പ്രചരിപ്പിച്ച എരുമേലി സ്വദേശി പിടിയില്; കൂടുതല് പേര് കുടുങ്ങും\nMarakkar : 'മമ്മൂട്ടി സാറിന് തുറന്ന കത്ത്'; കുറിപ്പിന് ക്ഷമ ചോദിച്ച് മോഹന്‍ലാല് ഫാന്‍സ് ഭാരവാഹി


കേരളമടക്കം ആറ് സംസ്ഥാനങ്ങളിലെ കൊവിഡ് സ്ഥിതി ആശങ്കാജനകം; ജാഗ്രത വേണം: പ്രധാന മന്ത്രി - Mangalam News Online\nPosted On: July 16, 2021 9:32 am IST\nന്യൂഡല്‍ഹി>>> | കേരളത്തിലെയും മഹാരാഷ്ട്രയിലെയും മറ്റും കൊവിഡ് വ്യാപനം ആശങ്കയുളവാക്കുന്നതാണെന്ന് പ്രധാന മന്ത്രി നരേന്ദ്ര മോദി. ഇവിടങ്ങളില് നിലവിലെ കൊവിഡ് സ്ഥിതി തന്നെ നിയന്ത്രിക്കാനാകാത്ത അവസ്ഥയില് മൂന്നാം തരംഗത്തിന് കടുപ്പമേറും. വൈറസിന് കൂടുതല് ജനിതക മാറ്റങ്ങളുണ്ടാകാനുള്ള സാധ്യത വളരെ കൂടുതലാണെന്നും പ്രധാന മന്ത്രി പറഞ്ഞു. കൊവിഡ് വ്യാപനവുമായി ബന്ധപ്പെട്ട് കേരളമുള്‍പ്പടെ ആറ് സംസ്ഥാനങ്ങളിലെ മുഖ്യമന്ത്രിമാരുമായി ചര്‍ച്ച നടത്തിയ ശേഷം സംസാരിക്കുകയായിരുന്നു പ്രധാന മന്ത്രി.\nരാജ്യത്തെ 80 ശതമാനം രോഗികളുമുള്ളത് ആറ് സംസ്ഥാനങ്ങളിലായാണ്. കേരളത്തിലെയും മഹാരാഷ്ട്രയിലെയും സ്ഥിതി നിയന്ത്രണാധീനമായിട്ടില്ല. കൂടുതല് നിയന്ത്രണം വേണം. വൈറസിന്റെ ജനിതകമാറ്റമടക്കമുള്ള വെല്ലുവിളികളെ അതിജീവിക്കാന് കൊവിഡ് മാനദണ്ഡങ്ങള് കൃത്യമായി പാലിക്കണം. വാക്‌സിനേഷന്റെയും, രോഗ നിര്‍ണയ പരിശോധനയുടെയും നിരക്ക് കൂട്ടണം. ഗ്രാമീണ മേഖലകളില് കൂടുതല് ശ്രദ്ധ നല്‍കണം. മൈക്രോ കണ്ടെയ്ന്‍മെന്റ് സോണുകളില് പ്രതിരോധത്തിന് കൂടുതല് ഊന്നല് നല്‍കണം. ആഘോഷങ്ങള് മാറ്റിവക്കണമെന്നും പ്രധാന മന്ത്രി നിര്‍ദേശിച്ചു.\nകൊവിഡ് പ്രോട്ടോകോള് പാലിച്ച് ഡ്രൈവിംഗ് ടെസ്റ്റുകളും പരിശീലനവും തി‌ങ്കളാഴ്ച്ച മുതല് പുനരാരംഭിക്കും


മണിയന്ത്രം മുടിയിലേക്ക് സഞ്ചാരികളെ മാടിവിളിക്കുന്നു - Mangalam News Online\nPosted On: September 2, 2021 6:22 am IST\nമൂവാറ്റുപുഴ>>> മണിയന്ത്രം മുടി വിനോദ സഞ്ചാര ഭൂമികയിലേക്ക് സഞ്ചാരികളുടെ പ്രവാഹം. മലനിരകൾക്കിടയിലൂടെയുള്ള ഒഴുകുന്ന ചെറിയ അരുവിയും തൊടുപുഴ നഗരത്തിന്റെ ദൂരക്കാഴ്ചയുമൊക്കെ ആസ്വദിക്കുന്നതോടൊപ്പം അപൂർവമായ പക്ഷികളുടെ കളകളാരവത്തോടൊപ്പം കുളിർക്കാറ്റിന്റെ തലോടലുമേറ്റ് പകലും രാത്രിയും ഇരിക്കാൻ പറ്റിയ സ്ഥലമാണ് മണിയന്ത്രം മുടി വിനോദ സഞ്ചാരകേന്ദ്രം.\nമൂവാറ്റുപുഴ താലൂക്കിലെ മഞ്ഞളൂർ പഞ്ചായത്തിൽ സ്ഥിതി ചെയ്യുന്ന മണിയന്ത്രം മുടിയിലേക്ക് നിരവധി പേരാണ് എത്തുന്നത്. കൊവിഡ് നിയന്ത്രണങ്ങളിൽ ഇളവു വന്നതോടെ രസതന്ത്രം പാറയുടെ മുകളിൽ കയറാനും, മലമുകളിലെ ഇളം കാറ്റും കുളിരും ആസ്വധിക്കാനും എത്തുന്നവർ നൂറുകണക്കിനാണ് . ഇന്ത്യയിലെ ഏറ്റവും വലിയ പൈനാപ്പിൾ സിറ്റി സ്ഥിതി ചെയ്യുന്നുവെന്ന പെരുമയ്ക്ക് പുറമെ പ്രകൃതി സൗന്ദര്യം നിറഞ്ഞു ഒഴുകുന്ന മണിയന്ത്രം മുടിയും മഞ്ഞള്ളൂർ പഞ്ചായത്തിന് സ്വന്തമാണ്. രാജ്യത്തെ ഏറ്റവും വലിയ പൈനാപ്പിൾ വിപണിയായ വാഴക്കുളവും, മണിയന്ത്രം മുടിയും മഞ്ഞള്ളൂർപഞ്ചായത്തിലാണ് സ്ഥിതി ചെയ്യുന്നത്.എറണാകുളം’ ഇടുക്കിജില്ലകളുടെ അതിർത്തിയിലാണ് മണിയന്ത്രം മുടി . മൂവാറ്റുപുഴ- തൊടുപുഴ റോഡിൽ കദളിക്കാട് മണിയന്ത്രം കവലയിൽ നിന്ന് ഇടത്തോട്ട്3കിലോമീറ്റർ സഞ്ചരിച്ചാലും, ഇതേ റൂട്ടിൽ മടക്കത്താനത്തുനിന്നും രണ്ടര കിലോമീറ്റർ സഞ്ചരിച്ചാലും മണിയന്ത്രം മുടിയിലെത്താം. കൂടാതെ തൊടുപുഴ – ഊന്നുകൽ- മൂന്നാർ റോഡിൽ പാലക്കുഴി ജംഗ്ഷനിൽ നിന്ന് മൂന്ന് കിലോമീറ്റർ സഞ്ചരിച്ചാലും മുടിയിലെത്താം.\nമൂന്നു സ്ഥലത്തുനിന്നും മലയിലേക്കു കയറുമ്പോൾ തന്നെ കാഴ്ചകളുമാരംഭിക്കുകയായി. ഒരു ട്രക്കിങ്ങിനു സമാനമാണ് മലകയറ്റം. മലയുടെ മുടിയിലേക്ക് നടന്നു തന്നെ കയറണം. ഇതിനിടയിൽ മലയിൽ നിന്നും താഴേക്കൊഴുകുന്ന അരുവിയിൽ സഞ്ചാരികൾക്ക് മുഖവും കയ്യും കാലുമൊക്കെ കഴുകുക മാത്രമല്ല വേണമെങ്കിൽ മലമുകളിലൊരു കുളിയുമാകാം. അപൂർവയിനം ഔഷധ ചെടികൾ, പൂക്കൾ പക്ഷികൾ എന്നിവ ആരേയും ആകർഷിക്കുന്ന കാഴ്ചകളാണ്. മലയുടെ മുകളിൽ നിന്ന് നോക്കിയാൽ വിശാലമായി പരന്നു കിടക്കുന്ന എറണാകുളം ജില്ലയുടെ പ്രധാന ഭാഗങ്ങൾ കാണാനാകും . രസതന്ത്രം , മേരിക്കുണ്ടൊരു കുഞ്ഞാട് തുടങ്ങി നിരവധിസിനിമകളുടേയും, നിരവധി സീരിയലുകളുടേയും ഷൂട്ടിംങ്ങ് ഇവിടെ നടന്നി്നിരുന്നു . രസതന്ത്രം സിനിമ ഷൂട്ടിംഗ് കഴിഞ്ഞതിനുശേഷംഇവിടത്തെ വിശാലമായ പാറയെ രസതന്ത്രം പാറ എന്നാണ് അറിയപ്പെടുന്നത്. മലയാറ്റൂർ മലയേക്കാൾ ഉയരം കുറവാണെങ്കിലും പ്രകൃതി സൗന്ദര്യത്തിന് കോട്ടം സംഭവിച്ചിട്ടില്ല. മലനിരകൾക്കിടയിലൂടെ തുള്ളിച്ചാടിയൊഴുകുന്ന അരുവിയും തൊടുപുഴ നഗരത്തിന്റെ ദൂരക്കാഴ്ചയും ആസ്വദിച്ച് നടക്കുന്ന സഞ്ചാരികൾക്ക് കുളിർക്കാറ്റിന്റെ തലോടൽ മുടികയറൽ വെറുതെയാകില്ല\nസ്വന്തം ലേഖകൻ September 2, 2021


Naalam Nilayile Ezhuthumuri : ശിലീഭൂതം - 1\nശിലീഭൂതം - 1\nമരിച്ചു മണ്ണടിഞ്ഞു ശിലയിലലിഞ്ഞ ഒരു ഹൃദയം. അതിനുമേൽ ഏതോ പുരാതന മായൻകന്യക വളരെ മൃദുവായി തന്റെ വിരലുകൾ പായിക്കുന്നു. വിരൽസ്പർശമേല്ക്കുന്തോറും പൊടിഞ്ഞു തീരുന്ന ഹൃദയത്തിന്റെ രേഖകൾ... അരുത് ! നിർത്തൂ ! എനിക്ക് വേദനിക്കുന്നു !\nഅസഹ്യമായ വേദനയോടെ ദേവ്ദത്ത് പിടഞ്ഞെഴുന്നേറ്റു.വിയർപ്പു പൊടിഞ്ഞ മുഖം പോക്കറ്റിൽ നിന്നെടുത്ത വെളുത്ത തൂവാലകൊണ്ടു തുടച്ചു. സന്തതസഹചാരിയായ ട്രാവൽബാഗിന്റെ ഹോൾഡറിൽ സൂക്ഷിച്ചിരുന്ന ഫ്ലാസ്ക് തുറന്ന് ആർത്തിയോടെ വെള്ളം കുടിച്ചു തിരികെ വച്ചു. വൃത്തിയായി വെട്ടിയൊതുക്കിയ അവിടവിടെ നരച്ചതാടിയിലൂടെ ഒലിച്ചിറങ്ങിയ തുള്ളികൾ ഇരുകൈകൊണ്ടും തുടച്ച് വാച്ചിലേക്കും പിന്നീട് ജനാലയിലൂടെ പുറത്തേക്കും നോക്കി. ട്രെയിൻ അനങ്ങുന്നില്ല. എവിടെയോ പിടിച്ചിട്ടിരിക്കുന്നു. രാവിലെ അഞ്ചേമുക്കാൽ ആകുമ്പോഴേക്കും കാട്ഗോദാമിൽ എത്തേണ്ടതാണ്. ഈ സ്ഥിതിയിൽ എപ്പോൾ എത്തുമെന്ന് യാതൊരു ഉറപ്പുമില്ല. റാണിഖേത് എക്സ്പ്രസ്സ് സമയം തെറ്റിക്കാറില്ലെന്നാണ് ഹേമ പറഞ്ഞത്.കാത്തിരുന്നു കാണാം. നശിച്ച സ്വപ്നം. അത് കണ്ടില്ലായിരുന്നുവെങ്കിൽ ഒന്നുറങ്ങുകയെങ്കിലും ചെയ്യാമായിരുന്നു. പതിനാലു വർഷങ്ങൾക്കു ശേഷം താൻ വീണ്ടും ഇന്ത്യയിൽ യാത്ര ചെയ്യുന്നു.\nകാലം കുഴിച്ചുമൂടിയതെന്തിനെയും കാരണങ്ങളൊന്നുമില്ലാതെതന്നെ വലിച്ചു പുറത്തെടുത്തു പരിശോധിക്കുകയാണല്ലോ തന്റെ തൊഴിൽ. പതിനാലു വർഷം മുൻപാണ് ആർക്കിയോളോജിക്കൽ ഇൻസ്റ്റിറ്റ്യൂട്ട് ഓഫ് അമേരിക്കയിൽ ചേക്കേറിയത്. വെറും പതിനാലു വർഷം ! താൻ കണ്ടെത്തിയ പുരാവസ്തുക്കളെല്ലാം ഏറ്റവും ചുരുങ്ങിയത് ഒരു അഞ്ഞൂറ് വർഷമെങ്കിലും പഴക്കമുള്ളവയായിരിക്കും. എഴുതിയ പ്രബന്ധങ്ങളെല്ലാം മൂവായിരമോ അയ്യായിരമോ വർഷം പഴക്കമുള്ള സംസ്കൃതികളെക്കുറിച്ചും. ആദിമധ്യാന്തങ്ങളറിയാത്ത കാലപ്രവാഹത്തിൽ തന്റെ ഒരിറ്റു സമയം എവിടെയാണ് നിലകൊള്ളുന്നത്?\nചിലപ്പോൾ ബലാൽക്കാരരംഗം ഒന്നുകൂടി പിന്നോട്ടോടിച്ചു കാണുന്ന മനോവൈകൃതമുള്ള ചലച്ചിത്രാസ്വാദകനാണ് കാലം. മറക്കുവാനാഗ്രഹിക്കുന്ന ഭൂമികകളിലേക്കു മനപ്പൂർവം പറഞ്ഞുവിട്ട് അതു മനുഷ്യന്റെ നിസ്സഹായതയെ ക്രൂരമായി ആസ്വദിക്കുന്നു.\nതീവണ്ടി പതിയെ നീങ്ങിത്തുടങ്ങി. ഇടയ്ക്കിടെ പുറത്തു മിന്നിമറയുന്ന മഞ്ഞവെളിച്ചം കണ്ണിലടിക്കാതിരിക്കാൻ അയാൾ ബാഗിൽ നിന്നും തൊപ്പിയെടുത്തു മുഖത്തു വച്ചു. വീണ്ടും മയങ്ങിപ്പോയത് അറിഞ്ഞതേയില്ല. കൃത്യം അഞ്ചരക്ക് വാച്ചു ശബ്ദിച്ചു.എഴുന്നേറ്റു വിരിപ്പുകൾ മടക്കി വച്ചു ബാഗു റെഡിയാക്കി അഞ്ചു മിനിട്ട് കഴിഞ്ഞപ്പോഴേക്കും കാട്ഗോദാം എത്തിയിരിക്കുന്നു. ഇടക്കെപ്പോഴോ വണ്ടി അലറിപ്പാഞ്ഞിട്ടുണ്ടാവണം. സ്റ്റേഷന് പുറത്ത് ഫീൽഡ് സ്കൂളിന്റെ ജീപ്പ് കാത്തു നിൽക്കുന്നുണ്ടായിരുന്നു. ഹേമ അയച്ചതാണ്. ഈ വർഷത്തെ സമ്മർ സ്കൂൾ ഇൻസ്ട്രക്ടർ ആയി തന്നെയാണ് അവർ നിശ്ചയിച്ചത്. പലവട്ടം ഒഴിഞ്ഞുമാറിയിട്ടും സമ്മതിച്ചില്ല. മെന്റർഷിപ്പിൽ തുടങ്ങിയ സൗഹൃദം നീണ്ട ഇരുപത് വർഷത്തിൽ എത്തി നിൽക്കുന്നു. താൻ വിദേശവാസം സ്വീകരിച്ചപ്പോഴും സൗഹൃദത്തിന്റെ ഊഷ്മളത ഒട്ടും കുറഞ്ഞില്ല. തന്റെ വിവാഹമോചനം എല്ലാവർക്കും അത്ഭുതമായി തോന്നിയപ്പോൾ ഹേമ മാത്രം അതു പ്രതീക്ഷിച്ചിരുന്നു എന്ന് തോന്നി. അവർ തന്നോട് എപ്പോഴും പറഞ്ഞു ചിരിച്ചിരുന്നു "Dev, you areagreat friend and co-worker. But i don't think you would beagreat partner. Be careful when you marry "!\nഎന്തുകൊണ്ടവരങ്ങനെ പറഞ്ഞു എന്ന് ഇന്നും അറിയില്ല. എങ്കിലും അവർ പറഞ്ഞതുപോലെ തന്നെ സംഭവിച്ചു.\nജീപ്പ് നൈനി തടാകത്തിനരികിലൂടെ പതിയെ സഞ്ചരിക്കുന്നു . നൈനി നിശ്ചലയാണ്. ശ്വാസഗതിപോലും തിരിച്ചറിയാനാവാത്തത്ര നിശ്ചലയായി, മഞ്ഞിന്റെ പട്ടുകംബളത്തിനു കീഴെ നിശബ്ദയായി അവൾ നിദ്രകൊള്ളുന്നു. ഇടക്കൊന്നു വെളിപ്പെട്ടു കണ്ട കണ്ണാടി മേനിയിൽ ഉദയത്തിന്റെ നരച്ച ചുവപ്പ് പടർന്നിട്ടുണ്ട്. പതിനാലു വർഷങ്ങൾക്കു ശേഷം ശ്വസിക്കുന്ന നൈനിറ്റാളിന്റെ വായു.. തന്റെ യൗവ്വനസ്വപ്‌നങ്ങൾ, ഉന്മാദാവേഗങ്ങൾ, സ്വത്വാന്വേഷണങ്ങൾ .. എല്ലാറ്റിന്റെയും ഗന്ധം പേറുന്ന വായു...\nഒരു പതിറ്റാണ്ടിനു മുൻപ് അങ്ങ് ദൂരെ മൂടൽമഞ്ഞിനപ്പുറം വിളറിക്കാണുന്ന കുമയൂൺ കുന്നുകളിൽ അലഞ്ഞു നടന്നൊരു യുവാവുണ്ട്.. ഒരേസമയം സത്യാന്വേഷകനും, സാഹസികനും രസികനുമായൊരു യുവാവ്. ചരിത്രാതീത മനുഷ്യൻ കോറിയിട്ട കുമയൂണിലെ ഗുഹാചിത്രങ്ങൾ നോക്കി അയാൾ കഥകൾ മെനഞ്ഞു. സഹപാഠിയായ പ്രണയിനിയോട് തന്റെ ഭ്രാന്തൻ ചിന്തകൾ പങ്കുവച്ചു തർക്കിച്ചു... സുയാൽ നദിക്കരയിൽ അവർ രണ്ടുപേരും ചേർന്ന് ഉത്ഘനനം ചെയ്തെടുത്ത നിഗൂഢപ്രണയലിപികൾ വായിച്ചെടുക്കാൻ അവർക്കൊഴികെ മറ്റാർക്കും പ്രയാസമുണ്ടായില്ല...\nബിർച്ചു മരങ്ങൾക്കിടയിലൂടെ ഊർന്നിറങ്ങുന്ന ഇളം ചൂടുള്ള വെയിൽ വെളിച്ചം ! അതിൽ ഒളിഞ്ഞും തെളിഞ്ഞും ചിരിക്കുന്ന നക്ഷത്രക്കണ്ണുള്ള വെണ്ണക്കൽമുഖം! ആ മുഖത്തിന് ഇന്ത്യൻ ഛായയും വെള്ളക്കാരന്റെ നിറവുമാണ്! അറിയാതെ ഇണചേർന്ന സംസ്കൃതികളുടെ സന്തതി ! ഈ വായുവിന്റെ ഗന്ധം ഒരു ചരിത്രാന്വേഷകനെപ്പോലെ കുഴിച്ചു മൂടിയതത്രയും പുറത്തെടുക്കുന്നു...\nജീപ്പ് പതുക്കെ മല കയറാൻ തുടങ്ങി. മഞ്ഞിന്റെ മൂടുപടമിട്ട അരണ്ട വെളിച്ചത്തിൽ ഇരവിഴുങ്ങി മയങ്ങിക്കിടക്കുന്ന പെരുംപാമ്പിനെപ്പോലെ തോന്നിച്ചു വളഞ്ഞും പുളഞ്ഞുമുള്ള റോഡ്. ഏകദേശം അരമണിക്കൂർ നീണ്ട കയറ്റത്തിനൊടുവിൽ വലത്തോട്ട് പോകുന്നൊരു മൺപാത. അതിനിരുവശവും പൈൻ മരങ്ങൾ മാനം മുട്ടി നിൽക്കുന്നു. പാതക്കൊടുവിൽ ബ്രിട്ടീഷ് കൊളോണിയൽ രീതിയിൽ പണിത കെട്ടിടം. എത്ര സുന്ദരമായൊരിടമാണ് ഹേമ സമ്മർ സ്കൂളിന് വേണ്ടി ഒരുക്കിയിരിക്കുന്നത്! അവർ എന്നും അങ്ങനെയായിരുന്നു... ഹിമവാനെയും താഴ്‌വരകളിൽ മഞ്ഞുപോലുതിർന്നു വീഴുന്ന മൗനത്തെയും അഗാധമായി പ്രണയിച്ച സ്ത്രീ... താനുൾപ്പെടെയുള്ള വിദ്യാർത്ഥികൾക്കാർക്കും മഞ്ഞുകാലത്തൊഴികെ അവർ കോൺഫറൻസ് റൂമുകളിൽ ചേക്കേറാൻ ഇടം കൊടുത്തില്ല... പകരം കുമയൂൺ കുന്നുകളിലെക്കും, കുളു താഴ്‌വരയിലെ പുരാതന ക്ഷേത്രങ്ങളിലേക്കും കൂട്ടിക്കൊണ്ട് പോയി... ഞങ്ങൾ വിദ്യാർത്ഥികൾ അളവുകളും കുറിമാനങ്ങളും ശില്പങ്ങളും ചുവർചിത്രങ്ങളും വിശകലനം ചെയ്ത് ചരിത്രത്തിലേക്കും ചരിത്രാതീതത്തിലേക്കും സഞ്ചരിക്കുമ്പോൾ അവർ ഏതെങ്കിലും മരച്ചുവട്ടിലോ കല്പടവിലോ ഇരുന്ന് ധ്യാനനിരതയായി! അന്നും ഇന്നും അവർ ഒരു സന്യാസിനിയാണ്! കാലം മായ്ചുകളഞ്ഞ മഹാത്ഭുതങ്ങളുടെ തിരുശേഷിപ്പുകൾക്കൊന്നും അല്പം പോലും അത്ഭുതപ്പെടുത്താനാവാത്ത ഒരു സന്യാസിനി! അവർ തനിക്കു പകർന്നു തന്നത് ഗവേഷണത്തിന്റെ ആദ്യപാഠങ്ങൾ മാത്രമായിരുന്നില്ല .. ഒരു സഹോദരിയുടെ വാത്സല്യവും സുഹൃത്തിന്റെ കരുതലും കൂടിയാണ്! ഇത്രയും സംവത്സരങ്ങൾ ഒരേ ആശയങ്ങളുടെ പാതയിലൂടെ കൈകോർത്തു സഞ്ചരിച്ചു !ഇരുട്ടിൽ തപ്പിയപ്പോഴെല്ലാം അവർ വിളക്കുമായി മുന്നിൽ നടന്നു.. ചവിട്ടിയേക്കാമെന്നു തോന്നിയ മുള്ളുകൾ ആദ്യമേ ചൂണ്ടിക്കാണിച്ചു തന്നു ! മാനവ സംസ്കൃതിയെപ്പറ്റി താനെഴുതിയ പുസ്തകങ്ങളത്രയും ഒരു ആൽക്കമിസ്റ്റിനെപ്പോലെ ഉറക്കമിളച്ചിരുന്ന് അവർ ഊതിക്കാച്ചി പൊന്നാക്കി ! അവരില്ലെങ്കിൽ ഡോ.ദേവ്ദത്ത് മിശ്ര എവിടെ ! യാത്ര തുടങ്ങിയിടത്തേക്ക് ഒരിക്കലെങ്കിലും തിരിച്ചു വരൂ എന്ന് വിളിച്ചത് അവരാണ്... അതുകൊണ്ട് തന്നെ വരാതിരിക്കാനാവില്ല !\nജീപ്പിൽ ഇരുന്നുകൊണ്ട് കാണാം, ഇരുവശവും മാർഗരീത്തകൾ പൂത്തുനിൽക്കുന്ന നടപ്പാതക്കപ്പുറമുള്ള ലോബിയിൽ അവർ ഒരു കപ്പ് കാപ്പിയുമായി കാത്തു നിൽക്കുന്നുണ്ട്. ജീപ്പ് മുറ്റത്തേക്ക് പ്രവേശിച്ചതും ഓടി പുറത്തേക്ക് വന്നു...\nകാലം അവരെ മാത്രം മാറ്റിയതേയില്ല എന്ന് തോന്നി... മനോഹരമായി ബോബുചെയ്ത് ഒതുക്കിയ മുടി അതേപോലെ.. അതേ പളുങ്കു necklace.. കാവി നിറമുള്ള കുർത്ത.. എപ്പോഴും നനവൂറുന്നെന്ന് തോന്നുന്ന തിളങ്ങുന്ന കണ്ണുകൾ... വെളുത്തു മെലിഞ്ഞ അവരുടെ ആ സുന്ദര മുഖത്ത് മാത്രം അവിടവിടെ അൽപാൽപം ചുളിവ് വീഴാൻ തുടങ്ങിയിരിക്കുന്നു..\nജീപ്പിൽ നിന്ന് ഇറങ്ങുന്ന തന്റെ നേർക്കു തിടുക്കത്തിൽ അവർ ഓടിവന്നപ്പോൾ ഒരു കൊച്ചു കുഞ്ഞ് നെഞ്ചിൻകൂടിനുള്ളിൽ എവിടെയോ അലറിക്കരയുന്നു ! മരിച്ചുപോയെന്നു കരുതി താൻ ശവക്കല്ലറയിലടച്ചു കുഴിച്ചുമൂടിയ കുഞ്ഞ് !\nഅവർ അയാളെ ആശ്ളേഷിച്ചു ! പാതി നരച്ചു നീണ്ട അയാളുടെ മുടിച്ചുരുളിലൂടെ വിരലോടിക്കുമ്പോൾ അത്യാഹ്ലാദത്തോടെ ഉറക്കെ ചിരിച്ചു കൊണ്ട് പറഞ്ഞു\n"Finally..my boy is home"\nഅവരുടെ ചിരി ഒരു പകർച്ചവ്യാധിയാണ്. അയാളുടെ നെഞ്ചിനുള്ളിൽ ആർത്തു കരയുന്ന കുഞ്ഞിലേക്ക് ആ ചിരി അതിവേഗം പടർന്നു കയറി. വലതു കയ്യിൽ അവരെയുമണച്ചുപിടിച്ച് ലോബിയിലേക്കു പ്രവേശിക്കുമ്പോൾ അയാൾ ചുറ്റും കണ്ണോടിച്ചുകൊണ്ടു പറഞ്ഞു. "Incredible!"\nഡ്രൈവർ എടുത്തുകൊണ്ടുവന്ന ബാഗു വാങ്ങിച്ചുകൊണ്ട് ഹേമ പറഞ്ഞു "പഴയ ഏതോ സായിപ്പിന്റെ ബംഗ്ലാവാണ്. രണ്ടു മൂന്ന് പ്രാവിശ്യം ഫീൽഡ് സ്കൂളിന്റെ ചില പ്രോഗ്രാമുകൾ ഇവിടെ വച്ചു നടത്തിയിരുന്നു. കോൺഫറൻസ് ഹാൾ, കോമൺ കിച്ചൻ എല്ലാമുണ്ട്. ഇത്തവണ പന്ത്രണ്ടു കുട്ടികൾ മാത്രമേ ട്രെയിനിങ്ങിനു രജിസ്റ്റർ ചെയ്തിട്ടുള്ളൂ. ഇത് ധാരാളം. ഇവിടെ തന്നെ സ്റ്റേയും ആകാം." എന്നിട്ട് പതിവുപോലെ കളി യാക്കി "ഒടുവിൽ എന്റെ കുട്ടികൾക്ക് വിശ്വപ്രസിദ്ധനായ ഡോ. ദേവദത്ത് മിശ്രയുടെ ട്രെയിനിങ് ലഭിക്കാനുള്ള ഭാഗ്യമുണ്ടായിരിക്കുന്നു". അതുകേട്ട് അയാൾ പുരികമുയർത്തി ഒരു കുസൃതിചിരിയോടെ പറഞ്ഞു " lucky chaps!".....എന്നിട്ട് ഹേമയെ ആശ്ലേഷിച്ചു ചെവിയിൽ മന്ത്രിച്ചു "but fortune is relative".\nശരിയാണ്... ചിലരുടെ ഭാഗ്യങ്ങൾ മറ്റു ചിലരുടെ നിർഭാഗ്യങ്ങളത്രെ... ദേവൻ മാറിയിട്ടേയില്ലെന്ന് ഹേമക്ക് തോന്നി! കൊച്ചു വർത്തമാനങ്ങൾക്കിടയിൽ പൊടുന്നനെ തത്വചിന്തകളിലേക്കു വഴുതി വീഴാറുള്ള തന്റെ അതേ പഴയ കിറുക്കൻ ശിഷ്യൻ...\nഅവർ അയാളോട് പറഞ്ഞു. " you got time till 8.30. പോയി വിശ്രമിക്കൂ. എപ്പോഴും വൈകുന്ന പഴയ സ്വഭാവം കാണിക്കരുത്. കുട്ടികൾ ഉണരുമ്പോഴേക്കും താൻ റെഡിയായിരിക്കണം". അവരുടെ താക്കീതു കേട്ട് ചിരിച്ചുകൊണ്ട് അനുസരണയുള്ള കുട്ടിയെപ്പോലെ അയാൾ റൂംബോയിയുടെ കൂടെ പോയി.\nമുകളിലത്തെ നീണ്ട വരാന്തയിലെ അവസാനത്തെ മുറി. കുഞ്ഞിനു മുലപ്പാൽ കൊടുത്തുകൊണ്ടിരിക്കുന്ന ഒരു ഗോത്രസ്ത്രീയുടെ ഛായാചിത്രം ഭിത്തിയിൽ തൂക്കിയിരിക്കുന്നു. അതിന്റെ നനുത്ത ഊഷ്മളതയിലേക്ക് അമ്മയുടെ ഗർഭപാത്രത്തിലേക്കെന്നപോലെ അയാൾ പ്രവേശിച്ചു. പിറകുവശത്തെ ചില്ലുവാതിൽ മനോഹരമായ ഒരു ബാൽക്കണിയിലേക്കു തുറക്കുന്നു. അതിൽ രണ്ട് ഇരിപ്പിടങ്ങളും ഒരു ചെറിയ മേശയുമുണ്ട്. അവിടെ നിന്നു നോക്കിയാൽ അങ്ങ് ദൂരെ നിരന്നുകാണുന്ന മൂടൽമഞ്ഞു പുതച്ച കിഴക്കൻ കുന്നുകൾ... ഇടയിൽ താഴ്‌വരകൾ.... ഉദയം അവയിലെല്ലാം ചുവപ്പ് കോരിയൊഴിച്ചിരിക്കുന്നു...\nപെരുവിരൽ മുതൽ മൂർദ്ധാവ് വരെ ഒരു വിറയൽ അരിച്ചു കയറി .. ഹൃദയത്തിൽ എങ്ങോ ഉറഞ്ഞുകൂടിയ ഹിമാനികളിലൊന്ന് ഒരു നിമിഷം കൊണ്ട് ഉരുകിയൊലിച്ച പോലെ...\nതാനിയ (Tanya) !... ആരാലും നീന്തിയെത്താനാകാത്തത്ര ആഴത്തിൽ തന്നെ സ്നേഹിച്ചവൾ ...അവളോടൊപ്പമാണ് അവസാനമായി ഈ താഴ്‌വരയിലെ ഉദയം കണ്ടത് ! പിരിയുമ്പോൾ, എന്തിനു കരയണം എന്ന തന്റെ ചോദ്യത്തിനുമുൻപിൽ നിസ്സഹായയായി അവൾ ആർത്തു കരഞ്ഞത് ഓർമ്മയുണ്ട്...\nഷവറിൽ നിന്നു വീഴുന്ന ഇളം ചൂടു വെള്ളത്തിനു കീഴിൽ നിന്നപ്പോൾ അറിയാതെ കണ്ണുകൾ നിറഞ്ഞൊഴുകി .. ഹിമാനിയല്ല, അനന്തകാലമായി ഉറഞ്ഞുകൂടിയ ഒരു ഭൂഖണ്ഡം മുഴുവൻ ഉരുകിയടർന്ന് ഹൃദയത്തിൽ മഹാപ്രളയം സൃഷ്ടിക്കുന്നു ...\nസത്യമാണ്... വിശപ്പും ദാഹവും രോഗവും വേദനയുമില്ലാത്ത മനുഷ്യരും കരയാറുണ്ട്..... താനിപ്പോൾ കരഞ്ഞതെന്തിനാണ് ?\nതല തുവർത്തി സ്വെറ്ററും ട്രാക്‌സുമണിഞ്ഞു രജായിക്കുള്ളിലേക്ക് അയാൾ വീഴുകയാണുണ്ടായത്....സുഖകരമായ മരണം പോലൊരുറക്കം തനിക്കിപ്പോൾ വേണം. മരിച്ചു ജനിക്കുമ്പോഴേക്കും ഓർമ്മകൾ ജീർണ്ണിച്ചു തീർന്നിട്ടുണ്ടാകണം ! ചിന്തകളുടെ തുടർച്ചയറ്റ് പുനർജനിയുടെ ഇരുട്ടിലേക്ക് അയാൾ പതിയെ ഇഴഞ്ഞിറങ്ങി.\nടെലിഫോൺ ബെല്ലടിക്കുന്നതു കേട്ടാണ് ഉണർന്നത്... സമയം 8.30 ആയിരിക്കുന്നു ! "Breakfast is ready sir" അപ്പുറത്തു നിന്നു ശബ്ദം. മുഖം കഴുകി, മുന്നോട്ട് വീണുകിടക്കുന്ന മെരുക്കമില്ലാത്ത മുടി പിന്നിൽ കെട്ടിവച്ചു. ഡൈനിങ്ങ് ഏരിയയിൽ എത്തിയപ്പോൾ ഹേമ അവിടെയുണ്ട്. കുട്ടികൾ ഓരോരുത്തരായി വന്നു തുടങ്ങിയിരിക്കുന്നു. പന്ത്രണ്ടു രാജ്യങ്ങളിൽനിന്നായി തിരഞ്ഞെടുക്കപ്പെട്ടവർ. മിത്തുകളും യാഥാർഥ്യങ്ങളും ഇടകലർന്ന ഹിമാലയൻ താഴ്‌വരയിലെ ചരിത്രാവശേഷിപ്പുകളെ പരിചയപ്പെടാൻ എത്തിയിരിക്കുന്നവർ... ജിജ്ഞാസയും, അതിലേറെ സാഹസികതയും തുളുമ്പി നിൽക്കുന്ന മുഖങ്ങൾ ! അവരെ കണ്ട മാത്രയിൽ അയാൾ വീണ്ടും പഴയ വിദ്യാർത്ഥിയായി !\nദേവനെ കണ്ടതും ഹേമ ചിരിച്ചു കൊണ്ടുറക്കെ പറഞ്ഞു "Here you are... with the combed mane ! I think my wolf has becomeasheep"\nകുട്ടികൾ പെട്ടെന്ന് നിശബ്ദരായി.\n"Please take your seats" ഹേമ അവരോടായി പറഞ്ഞു. എല്ലാവരും അവരവർക്കു വേണ്ട വിഭവങ്ങൾ എടുത്തുകൊണ്ട് നീണ്ട തീൻമേശക്കിരുവശവും ഇരുന്നപ്പോൾ അവർ ദേവനെ പരിചയപ്പെടുത്താൻ ആരംഭിച്ചു. "friends, meet Mr. Devdut mishra, renouned historical archeologist and ethnographer from Archeological institute of America. We are lucky to have him as instructor this time". കണ്ണിറുക്കികാണിച്ച് അവർ തുടർന്നു "So guys, pester him and try to grab as much as you can". കുട്ടികൾ ചിരിച്ചുകൊണ്ട് കയ്യടിച്ചു.\nഅയാൾ ഒരു ചായ കുടിച്ചുകൊണ്ട് ഓരോരുത്തരെ ആയി പരിചയപ്പെടാൻ ആരംഭിച്ചു. ഗവേഷണം ആരംഭിച്ചവരും തീസിസിന്റെ അവസാനഘട്ടം എത്തിയവരുമുണ്ട്. അടുത്തിരിക്കുന്ന മെക്സിക്കൻ യുവാവിന് ജ്യൂസ് പകർന്നുകൊടുത്തുകൊണ്ട് ദേവൻ പറഞ്ഞു "Guys, U gonna haveagreat experience !"\nഅവിടുത്തെ ഗോത്രസംസ്‌കൃതികളുടെ പരിണാമത്തെപ്പറ്റി വാചാലനായിക്കൊണ്ടിരിക്കുന്ന അയാളുടെ തിളങ്ങുന്ന കണ്ണുകളിലേക്ക് വിദ്യാർത്ഥികൾ ആരാധനയോടെ നോക്കികൊണ്ടിരുന്നു. ഇതിനേക്കാൾ ഭാഗ്യം ഇനി ലഭിക്കുവാനില്ല. അവരെല്ലാം പ്രാതൽ കഴിക്കുന്നതിനിടയിൽ അയാളെയും അയാളുടെ പഠനങ്ങളേയും കുറിച്ച് നിരവധി ചോദ്യങ്ങൾ ചോദിക്കുന്നു . രസികനായ അയാൾ വളരെപെട്ടെന്ന് അവരുമായി അടുപ്പത്തിലാകുന്നത് ഹേമ കൗതുകത്തോടെ വീക്ഷിച്ചു.\nപതിനൊന്നു വിദ്യാർത്ഥികളും ഇതിനകം എത്തിയിരുന്നു. തന്റെ ഇടതുവശത്തെ നിരയിൽ ഏറ്റവുമൊടുവിൽ ഒഴിഞ്ഞുകിടക്കുന്ന കസേരയിലേക്ക് നോക്കി അയാൾ പറഞ്ഞു "some one is yet to come". ശിഷ്യർ വൈകി വരുന്നതിൽ ഇപ്പോൾ കുഴപ്പം തോന്നുന്നുണ്ടോ എന്ന് ചോദിച്ച് ഹേമയപ്പോൾ ചിരിക്കുകയാണുണ്ടായത്.\nപത്തുമണിക്ക് ലെക്ചർ ഹാളിൽ വച്ച് കാണാമെന്ന് കുട്ടികളോട് പറഞ്ഞ് അയാൾ എഴുന്നേറ്റു. പുറത്തേക്കിറങ്ങുമ്പോൾ പന്ത്രണ്ടാമത്തെയാളാണെന്നു തോന്നുന്നു തിടുക്കത്തിൽ ഓടിപ്പോകുന്നുണ്ട് . കഴുത്തിൽ കറുത്ത ചരടിൽ കോർത്തിട്ടിരിക്കുന്ന ഒരു ചെറിയ സാളഗ്രാമം മിന്നൽ പോലെ കണ്ടു .\nഗണ്ഡകി നദിയിൽ നിന്നും ശേഖരിച്ച മുഷ്ടിയോളം വലിപ്പമുള്ള ഒരു സാളഗ്രാമം പ്രണയം പറഞ്ഞ നാൾ താനിയ സമ്മാനിച്ചത് ഓർമ്മയുണ്ട്. പ്രശസ്തിയുടെ കൊടുമുടികൾ കയറുന്നതിനിടയിൽ എവിടെയാണ് താനത് ഉപേക്ഷിച്ചതെന്നു മാത്രം ഓർമ്മയില്ല.\nഗൗരിനാഥന് 30 May 2020 at 09:19\nകാഠ്ഗോതാമിൽ നിന്ന് ഹവിൽദാനി അവിടെ നിന്ന് നൈനിത്താൾ.. അതിന്റെ മഞ്ഞിൽ ഒരു ഹേമ..ദേവൻ... അവസാനം സാളഗ്രാമം അണിഞ്ഞൊരു ഓർമ്മയും...\nവേഗം എഴുതണം ട്ടോ.. ആ പ്രണയാതുരമായ താഴ്വരയെ ശരിക്കും ഉപയോഗിച്ചെഴുതിയ വരികൾ..\nSoorya Mohan 30 May 2020 at 10:03\n❤❤നൈനിയെ കൺകുളിർക്കെ കാണാൻ സാധിച്ച ഭാഗ്യവതീ..എനിക്ക് അസൂയ..അസൂയ..\nവീകെ. 30 May 2020 at 09:23\nകൂടുതൽ മനസ്സിലാകാൻ വീണ്ടും വായിക്കേണ്ടിയിരിക്കുന്നു.\nSoorya Mohan 30 May 2020 at 10:25\nനന്ദി വി കെ സർ.. ബ്ലോഗിൽ എത്തിയതിന് 🙏🙏\nSoorya Mohan 30 May 2020 at 10:13\nസാളഗ്രാമം ഒരു കറുത്ത ശിലയാണ്. അതിൽ ദശലക്ഷം വർഷങ്ങൾക്കു മുൻപ് ഉണ്ടായിരുന്ന കടൽ ജീവികളുടെ ഫോസിൽ കാണാം. പല വലിപ്പത്തിലുണ്ട്. വൈഷ്ണവർ അതിനെ വിഷ്ണുവിന്റെ അംശമായി കാണുന്നു. അതുകൊണ്ട് മിക്കവാറും വിഷ്ണു വിഗ്രഹങ്ങൾ അതിൽ കൊത്തിയവയാണ്. പത്മമനാഭസ്വാമി ക്ഷേത്രത്തിലെ വിഗ്രഹവും അതിൽ കൊത്തിഎടുത്തത് തന്നെ!അതിൽ ദിവ്യത്വം ഒന്നും കാണാത്തവർക്ക് കഴുത്തിലും അണിയാം😊\nരാജേശ്വരി 30 May 2020 at 10:54\nനല്ല തുടക്കം. മനോഹരമായ പശ്ചാത്തലവും ❤. ഒഴുക്കുള്ള എഴുത്തും. ആകാംക്ഷ ജനിപ്പിക്കുന്ന വിധമുള്ള നിർത്തലും. കഥ എങ്ങനെ ഇതൾ വിരിയുന്നു എന്നറിയാൻ നോക്കിയിരിക്കുന്നു🌺🌺.\nSoorya Mohan 30 May 2020 at 21:25\nഞാനും കാത്തിരിക്കുന്നു കഥ എങ്ങോട്ട് പോകുമെന്നറിയാൻ 😊\nGeetha 30 May 2020 at 11:34\nവായിച്ചു സൂര്യാ . മനോഹരമായ ശൈലിയിലുള്ള എഴുത്തോടെ തുടക്കം നന്നായി . കൂടുതലായി അറിയാൻ മുന്നോട്ടു വായിക്കേണ്ടതുണ്ട് . തുടരട്ടെ .. ആശംസകൾ\nSoorya Mohan 30 May 2020 at 11:38\nഒത്തിരി സ്നേഹം ചേച്ചി ❤\nഗംഗ ശ്രീധരം 31 May 2020 at 00:24\nചേച്ചി.... പറയാൻ ഒറ്റ വാക്കെ ഉള്ളൂ.. കനത്ത അസൂയ....\nഇതൊരു പുസ്തകമായി കാണാൻ ആഗ്രഹിക്കുന്നു. അത്രമാത്രം നിലവാരം പുലർത്തുന്നുണ്ട്.\nമഞ്ഞു വായിച്ചപ്പോൾ മനസിൽ കണ്ടത് പോലെ.. നിർമ്മലമായ വാക്കുകളുടെ പ്രയോഗങ്ങൾ.. കാഴ്ചയും അതി സുന്ദരം....\nSoorya Mohan 31 May 2020 at 05:16\nനന്ദി ആനന്ദ്... ❤❤\nCv Thankappan 31 May 2020 at 11:08\nകൊതിപ്പിക്കുന്ന മനോഹരമായ എഴുത്ത്!\nSoorya Mohan 31 May 2020 at 18:42\nനന്ദി സർ 🙏🙏\nമാധവൻ 1 June 2020 at 20:08\nസൂര്യ,എന്റെ പ്രിയപ്പെട്ട ചങ്ങാതി ,,ഒരുപാട് സന്തോഷമുണ്ട്,എസ്റ്റാബ്ലിഷ്ഡ് ആയ ഏതോ എഴുത്തുകാരിയുടെ മനോഹരമായൊരു വർക്ക് വായിക്കാൻ തുടങ്ങിയത് പോലെയാ എനിക്ക് തോന്നിയത്.ആദ്യവരിയിൽ തുടങ്ങി ഒടുക്കം വരെ കണ്ണും മനസും ഉടക്കിപ്പോയ വായന.അധികം ദൂരെയല്ലാത്ത നാളെകളിൽ സൂര്യയുടെ പുസ്തകങ്ങൾ ആളുകൾ ചർച്ച ചെയ്യുന്നത്,അഭിമാനത്തോടെ വാങ്ങിവെക്കുന്നത് കാണാൻ കാത്തിരിക്കുന്നു.സ്നേഹ സലാം.\nSoorya Mohan2June 2020 at 08:18\nഈ കമന്റ് കാണുമ്പോൾ എന്താ മറുപടിക്കണ്ടെന്നു അറിയുന്നില്ലട്ടോ വിച്ചേട്ടാ..എന്നെ എഴുത്തുകാരിയാകാൻ അനുഗ്രഹിച്ചിരിക്കുന്നു എന്ന് മനസ്സിലായി... നന്ദി പറയുന്നില്ല... സ്നേഹം❤\nകൊച്ചു ഗോവിന്ദൻ2June 2020 at 00:46\nകഥയാണോ കവിതയാണോന്ന് മനസിലാവുന്നില്ല. എഴുത്തിൽ ലയിച്ചങ്ങനെ ഒഴുകിപ്പോവുന്ന ഫീൽ. അസാധ്യം. എത്തിച്ചേരുന്ന ഇടമല്ല, യാത്രയാണ് അനുഭൂതി എന്ന് പറയുന്ന പോലെയാണ് കാര്യങ്ങൾ... ശൈലി ഉള്ളടക്കത്തേക്കാൾ മികവ് പുലർത്തുന്ന മാജിക്! ഭൂതത്തെ പിടിക്കുന്ന ഹൊറർ സ്റ്റോറിക്കായി കാത്തിരിക്കുന്നു!\nSoorya Mohan2June 2020 at 08:24\nനന്ദി കൊച്ചു !എവിടെ എത്തിച്ചേരും കഥയെന്ന് എനിക്കും അറിയില്ല.. യാത്രപോകുന്നു കഥാപാത്രങ്ങളുടെ കൂടെ.. വായനക്കും പ്രോത്സാഹനങ്ങൾക്കും ഒരുപാട് നന്ദി 🙏🙏\nMuralee Mukundan , ബിലാത്തിപട്ടണം3June 2020 at 09:57\nഹിമവാന്റെ പാദങ്ങൾ തൊട്ട് തലോടിയുള്ള\nഈ എഴുത്തിൽ കൂടി കവിത വിരിയിക്കുന്ന സൂര്യയുടെ\nഓരോ വരികളും വായനക്ക് സന്തോഷം കൂട്ടുകയാണ് കേട്ടോ കുട്ടീ ...\nSoorya Mohan3June 2020 at 10:43\nഒരുപാടു നന്ദി മുരളിച്ചേട്ടാ🥰🥰\n© Mubi3February 2021 at 07:35\nസൂര്യ, എത്താൻ വൈകി... ഞാൻ വായന തുടങ്ങിയിട്ടേയുള്ളൂ :) നല്ലെഴുത്ത്!


പാമ്പു കടിക്കും സുഖപ്രസവത്തിനും ഔഷധം ഗരുഡ് നദിയിലെ വെള്ളം: ബിജെപി നേതാവ് - Janayugom Online\nHome / News / India / പാമ്പു കടിക്കും സുഖപ്രസവത്തിനും ഔഷധം ഗരുഡ് നദിയിലെ വെള്ളം: ബിജെപി നേതാവ്\nപാമ്പു കടിക്കും സുഖപ്രസവത്തിനും ഔഷധം ഗരുഡ് നദിയിലെ വെള്ളം: ബിജെപി നേതാവ്\nPosted on July 20, 2019, 9:50 pm\nന്യൂഡല്‍ഹി: പ്രസവം സുഖകരമാകാനും പാമ്പു കടിയേറ്റാല് സുഖപ്പെടാനും ഗരുഡ് ഗംഗാ നദിയിലെ വെള്ളം കുടിച്ചാല് മതിയെന്ന് ബിജെപി നേതാവ്. ഉത്തരാഖണ്ഡ് ബിജെപി അധ്യക്ഷനും എംപിയുമായ അജയ് ഭട്ടാണ് പുതിയ വെളിപ്പെടുത്തല് നടത്തിയിരിക്കുന്നത്. ഉത്തരാഖണ്ഡിലെ ഭാഗേശ്വര് ജില്ലയിലൂടെ ഒഴുകുന്ന നദിയാണ് ഗരുഡ് ഗംഗാ.\nവളരെകുറച്ച് ആളുകള്‍ക്ക് മാത്രമെ ഈ നദീ ജലത്തിന്റെ ഔഷധ ഗുണത്തെക്കുറിച്ച് അറിയുകയുള്ളുവെന്നും അദ്ദേഹം വെളിപ്പെടുത്തി. ആയുര്‍വേദത്തിലും യുനാനിയിലും സിദ്ധയിലും ഹോമിയോയിലും വളരെ നല്ല ചികിത്സയുണ്ടെന്നും ഇത്തരത്തിലുള്ള അത്ഭുതകരമായ രീതികളെ എന്തിനാണ് പ്രതിപക്ഷം പരിഹസിക്കുന്നതെന്നും അദ്ദേഹം ചോദിച്ചു.\nചൂഷണം, സര്‍ക്കാര് വിവേചനം; സോന്‍ഭദ്രയില് തുടരുന്നത് ജന്മിത്വ ഭീകരത\nഎന് ഡി തിവാരിയുടെ മകന്റെ മരണം കൊലപാതകം, അന്വേഷണം തുടങ്ങി\nകിട്ടാക്കടം: നടപടി കര്‍ശനമാക്കാന് ആര്‍ബിഐ


ട്രാക്ടറുമായി കൂട്ടിയിടിച്ച ടിയാഗൊ വീണത് തലകീഴായി; യാത്രക്കാര് സുരക്ഷിതര് - Malayalam DriveSpark\n42 min ago ഇലക്ട്രിക്ക് ഫ്‌ളാഷിന് പരിമിതകാല ഓഫറുകള് പ്രഖ്യാപിച്ച് ഹീറോ\nNews യോഗിയെ വിറപ്പിച്ച പ്രക്ഷോഭത്തിന് നേതൃത്വം നല്‍കിയത് വീട്ടമ്മ; ആരാണ് കൗസര് ഇമ്രാന്\nട്രാക്ടറുമായി കൂട്ടിയിടിച്ച് ടിയാഗൊ, വീണത് തലകീഴായി; യാത്രക്കാര് സുരക്ഷിതര്!\nUpdated: Monday, April 2, 2018, 19:30 [IST]\nസുരക്ഷയുടെ കാര്യത്തില് ടാറ്റ കാറുകള് ബഹുദൂരം മുന്നേറി കഴിഞ്ഞു. യാത്രക്കാരുടെ സുരക്ഷ ഉറപ്പുവരുത്താന് ടാറ്റ കാറുകള്‍ക്ക് സാധിക്കുമെന്ന വിശ്വാസം വിപണിയില് വേരുറച്ചു തുടങ്ങി. കഴിഞ്ഞ ദിവസം തമിഴ്‌നാട്ടില് അപകടത്തില്‍പ്പെട്ട ടിയാഗൊ ഹാച്ച്ബാക്കിന്റെ ചിത്രങ്ങള് പറഞ്ഞുവെയ്ക്കുന്നതും ടാറ്റയുടെ ഇതേ സുരക്ഷയെ കുറിച്ചാണ്.\nഅപകടത്തില് പരുക്കുകളൊന്നും കൂടാതെ രക്ഷപ്പെട്ട ടിയാഗൊ ഉടമ ടാറ്റയ്ക്ക് നന്ദി പറഞ്ഞ് സമൂഹമാധ്യമങ്ങളില് വന്നതോടെയാണ് കാര്യങ്ങള് പുറംലോകമറിഞ്ഞത്.\n@TataMotors First Thank you every one of TATA motors. I was met with an accident in Tata tiago.The car hit With tractor and rolled2times. But I came out without any loses .thank u again for making such wonderful car. pic.twitter.com/dODQ4PDHRb\n— vijay (@vijay18040701) April 1, 2018\nട്രാക്ടറിലേക്ക് ടിയാഗൊ വന്നിടിച്ചാണ് അപകടം. ചിത്രങ്ങളില് കാണുന്നത് പോലെ ഇടിയില് ട്രാക്ടര് പൂര്‍ണമായും തകര്‍ന്നു. അപകടവിവരങ്ങളെ കുറിച്ച് ഉടമ കാര്യമായി പരാമര്‍ശിച്ചിട്ടില്ല.\nഎന്നാല് ട്രാക്ടറുമായുള്ള ഇടിയെ തുടര്‍ന്ന് ഒന്നിലധികം തവണ ടിയാഗൊ തലകീഴായി മറിഞ്ഞതായാണ് ട്വിറ്റര് കുറിപ്പ്. അപകടത്തില് കാറില് സഞ്ചരിച്ച യാത്രക്കാര്‍ക്ക് ആര്‍ക്കും പരുക്കേറ്റില്ലെന്നതാണ് ഇവിടെ എടുത്തുപറയേണ്ട കാര്യം.\nടിയാഗൊയുടെ ഇടത് ഭാഗമാണ് ട്രാക്ടറിലേക്ക് ചെന്നിടിച്ചതെന്ന് ചിത്രങ്ങള് വെളിപ്പെടുത്തുന്നു. അപകടത്തിന് ശേഷം ഉരുണ്ടു മറിഞ്ഞ കാര് തലകീഴായാണ് നിശ്ചലമായത്.\nകൂട്ടിയിടിയില് സാരമായ തകരാര് സംഭവിച്ചത് ട്രാക്ടറിനാണ്. എഞ്ചിന് പുറത്തുവന്ന നിലയിലാണ് ട്രാക്ടറിന്റെ ചിത്രങ്ങള്. ടിയാഗൊയുടെ ഏറ്റവും ഉയര്‍ന്ന XZ വകഭേദമാണ് ട്രാക്ടറുമായുള്ള അപകടത്തില്‍പ്പെട്ടത്.\nആന്റി-ലോക്ക് ബ്രേക്കിംഗ് സംവിധാനം, ഇലക്ട്രോണിക് ബ്രേക്ക് ഡിസ്ട്രിബ്യൂഷന്, ഡ്യൂവല് ഫ്രണ്ട് എയര്‍ബാഗുകള് എന്നിവ ടിയാഗൊ XZ യില് സ്റ്റാന്‍ഡേര്‍ഡ് ഫീച്ചറുകളാണ്.\nഅപകടത്തില് എയര് ബാഗുകള് പുറത്ത് വന്നിരുന്നോ എന്ന കാര്യം വ്യക്തമല്ല. ടിയാഗൊയുടെ പില്ലറുകള് ഇക്കുറിയും യാത്രക്കാരുടെ സുരക്ഷ ഉറപ്പുവരുത്തുന്നതില് നിര്‍ണായകമായി.\nകാറിന്റെ മുഴുവന് ഭാരം വഹിക്കേണ്ടി വന്നിട്ടു കൂടി പില്ലറുകള്‍ക്ക് തകരാര് സംഭവിച്ചില്ല. മുമ്പ് നടന്ന അപകടങ്ങളിലും സമാന രീതിയില് പില്ലറുകള് കരുത്ത് കാട്ടിയിരുന്നു.\nഅപകടം നടന്നാല് യാത്രക്കാരെ പുറത്തെടുക്കാന് ഡോറുകള് വെട്ടിപ്പൊളിക്കേണ്ട സ്ഥിതിയാണ് പലപ്പോഴും ഉടലെടുക്കാറ്. എന്നാല് ഇവിടെ അപകടത്തിന് ശേഷം ഡോറുകള് തുറക്കാന് വലിയ ബുദ്ധിമുട്ടുകള് നേരിട്ടില്ലെന്നതും ശ്രദ്ധേയം.\nടാറ്റ ടിയാഗൊ വാങ്ങാനുള്ള നാല് കാരണങ്ങള്\nപണത്തിനൊത്ത മൂല്യം കാഴ്ചവെക്കുന്നതില് ടാറ്റ കാറുകള് കേമന്മാരാണ്. എന്നാല് ടിയാഗൊയുടെ കടന്ന് വരവ് ഹാച്ച്ബാക്ക് ശ്രേണിയ്ക്ക് തന്നെ പുതിയ നിര്‍വചനങ്ങള് ചാര്‍ത്തി നല്‍കുകയായിരുന്നു.\nപ്രീമിയം ലുക്കില് ഒരുങ്ങുന്ന ടിയാഗൊ പെട്രോള് പതിപ്പിന്റെ വില ആരംഭിക്കുന്നത്, 3.2 ലക്ഷം രൂപ പ്രൈസ് ടാഗിലാണ്. യഥാര്‍ത്ഥത്തില് മാരുതി ആള്‍ട്ടോ K10, ഹ്യുണ്ടായി ഇയോണ് 1.0 മുതലായ മോഡലുകളെക്കാളും വിലക്കുറവിലാണ് ടാറ്റ ടിയാഗൊ ഒരുങ്ങുന്നത്.\n3.95 ലക്ഷം രൂപ പ്രൈസ് ടാഗില് സാന്നിധ്യമറിയിക്കുന്ന ടിയാഗൊ ഡീസല് പതിപ്പ്, ഇന്ത്യയിലെ ഏറ്റവും ചെലവ് കുറഞ്ഞ ഡീസല് ഹാച്ച്ബാക്ക് എന്ന ഖ്യാതി തുടക്കത്തിലെ കയ്യടക്കിയിരുന്നു.\nഫീച്ചറുകളുടെ ബാഹുല്യവും ടിയാഗൊയുടെ പ്രചാരം വർധിക്കാനുള്ള കാരണമാണ്. കണക്ട്‌നെക്സ്റ്റ് നാവിഗേഷന്, വോയിസ് കണ്‍ട്രോള്, 8 സ്പീക്കറുകള്‍ക്ക് ഒപ്പമുള്ള ഇന്‍ഫോടെയ്ന്‍മെന്റ് സിസ്റ്റം എന്നിങ്ങനെ നീളുന്നതാണ് ടിയാഗൊയുടെ ഫീച്ചറുകള്.\nകൂടാതെ, പ്രീമിയം കാറുകളില് കണ്ട് വരുന്ന മള്‍ട്ടി-ഡ്രൈവ് മോഡുകള് ടിയാഗൊയിലും ഒരുങ്ങുന്നുണ്ട്. 240 ലിറ്റര് ബൂട്ട് കപ്പാസിറ്റിയും ടാറ്റ ടിയാഗൊയുടെ ഹൈലൈറ്റാണ്.\nഒരല്‍പം പ്രീമിയം മുഖമാണ് ടാറ്റ ടിയാഗൊയ്ക്ക്. ഉപഭോക്താക്കളുടെ നിര്‍ദ്ദേശങ്ങളെ മാനിച്ച് ടാറ്റ രൂപകല്‍പന ചെയ്ത ആദ്യ കാര് കൂടിയാണ് ടിയാഗൊ ഹാച്ച്ബാക്ക്. എസ്‌യുവിയാകാനുള്ള ശ്രമം ടിയാഗൊ നടത്തുന്നില്ലെങ്കിലും, അഗ്രസീവ് ക്യാരക്ടര് ലൈനുകള് മോഡലിൽ ഇടംപിടിക്കുന്നുണ്ട്.\nറിയര് സ്‌പോയിലറിന് ലഭിച്ച ബ്ലാക് ആക്‌സന്റ്, വലുപ്പമേറിയ ഹെഡ്‌ലാമ്പ്-ടെയില്‍ലാമ്പുകള് എന്നിവ മോഡലിന് സ്‌പോര്‍ടി, ക്ലാസി പരിവേഷങ്ങളും നല്‍കുന്നു.\n1.2 ലിറ്റര് പെട്രോള്, 1.0 ലിറ്റര് ഡീസല് എന്നിങ്ങനെ രണ്ട് എഞ്ചിന് ഓപ്ഷനുകളാണ് ടിയാഗൊയില് ഉള്‍പ്പെടുന്നത്. ശ്രേണിയില് ഡീസല് പതിപ്പിനെ അവതരിപ്പിക്കുന്ന ആദ്യ നിര്‍മ്മാതാക്കളാണ് ടാറ്റ. നേരത്തെ, സെലറിയോയില് ഡീസല് പതിപ്പിനെ മാരുതി ലഭ്യമാക്കിയിരുന്നെങ്കിലും, പിന്നീട് കമ്പനി നീക്കം പിന്‍വലിച്ചു.\nഇന്ധനക്ഷമതയാണ് ഇന്ത്യന് വിപണിയില് കാറുകളുടെ ഭാവി നിശ്ചയിക്കുന്നത്. ശ്രേണിയില് ഏറ്റവും മികച്ച ഇന്ധനക്ഷമതയാണ് ടിയാഗൊ കാഴ്ചവെക്കുന്നതും. 23.84 കിലോമീറ്ററാണ് ടിയാഗൊ പെട്രോള് പതിപ്പ് നല്‍കുന്ന ഇന്ധനക്ഷമത. 27.28 കിലോമീറ്ററാണ് ടിയാഗൊ ഡീസല് പതിപ്പില് മാരുതി വാഗ്ദാനം ചെയ്യുന്ന ഇന്ധനക്ഷമതയും.\nTata Tiago Hits Tractor. Read in Malayalam.\nവിൽപ്പനയിൽ വൻ ഇടിവ് രേഖപ്പെടുത്തി ഔഡി ഇന്ത്യ


ക്രൈംബ്രാഞ്ച് അന്വേഷണം കാര്യക്ഷമമല്ല; സിബിഐ അന്വേഷണം ആവശ്യപ്പെട്ട് മോഫിയ പർവീന്റെ പിതാവ് 24നോട്\nആലുവയിലെ നിയമവിദ്യാർത്ഥിനി മോഫിയ പർവീൻ ആത്മഹത്യാ കേസിൽ സിബിഐ അന്വേഷണം ആവശ്യപ്പെട്ട് മോഫിയയുടെ പിതാവ് ദിൽഷാദ്. അന്വേഷണം സിബിഐ ഏറ്റെടുക്കണമെന്ന് അദ്ദേഹം പറഞ്ഞു. ക്രൈംബ്രാഞ്ച് അന്വേഷണത്തിൽ തൃപ്തിയില്ല. ഒന്നാം പ്രതിയുടെ ജ്യേഷ്ഠനും സഹോദരീഭർത്താവും ഇപ്പോഴും പുറത്താണ്. അവർക്കെതിരെ തെളിവുകൾ കുറവാണെന്നാണ് ക്രൈംബ്രാഞ്ച് പറയുന്നതെന്നും അദ്ദേഹം പറഞ്ഞു. സിബിഐ അന്വേഷണം ആവശ്യപ്പെട്ട് മോഫിയയുടെ കുടുംബം ഗവർണർക്ക് നിവേദനം നൽകിയിട്ടുണ്ട്.\n“ഞങ്ങളെ സ്വാധീനിക്കാൻ ശ്രമിച്ചത് ഒന്നാം പ്രതിയാണ്. സഹോദരീ ഭർത്താവ് എന്നെ തുടർച്ചയായി വിളിച്ചു. സാക്ഷികളെ സ്വാധീനിക്കാൻ ശ്രമിക്കുന്നുണ്ടെന്ന് തെളിവുണ്ട്. സിബിഐ അന്വേഷണത്തിനായി ഗവർണർക്ക് നിവേദനം നൽകിയപ്പോൾ മുഖ്യമന്ത്രിയുമായി സംസാരിക്കാം എന്ന് പറഞ്ഞു.”- ദിൽഷാദ് 24നോട് പ്രതികരിച്ചു.\nനവംബർ 24 ന് രാവിലെയാണ് എടയപ്പുറം സ്വദേശി മോഫിയ പർവിനെ (21) തൂങ്ങി മരിച്ച നിലയിൽ കണ്ടെത്തിയത്. ഭർതൃവീട്ടുകാർക്കെതിരെ പൊലീസിൽ പരാതി നൽകിയതിന് പിന്നാലെയാണ് യുവതി തൂങ്ങി മരിച്ചത്. സംഭവത്തിന് 8 മാസങ്ങൾക്ക് മുൻപാണ് മോഫിയ പർവീന്റെ വിവാഹം കഴിഞ്ഞത്. പിന്നീട് ഇരുവരും തമ്മിൽ പ്രശ്‌നങ്ങളുണ്ടാവുകയും പെൺകുട്ടി സ്വന്തം വീട്ടിലേക്ക് മാറി താമസിക്കുകയും ചെയ്തു.\nStory Highlights: mofiya parveen crime branch cbi\nRead more on: CBI | crime branch | mofiya parveen


നൂറ്റാണ്ടുകളായുള്ള അവകാശം ഇല്ലാതാക്കാൻ ഈ വരത്തന്മാർ ആരാണ്? ലക്ഷദ്വീപ് കളക്ടർക്കെതിരെ വിമർശനവുമായി തോമസ് ഐസക്\nലക്ഷദ്വീപ് ഭരണപരിഷ്‌കാരങ്ങൾക്കെതിരെ പ്രതിഷേധം തുടരുമ്പോൾ ദ്വീപ് കളക്ടർക്കെതിരെ മുൻ ധനമന്ത്രി തോമസ് ഐസക്. ഒന്നിനും വഴങ്ങില്ല എന്ന ലക്ഷദ്വീപ് കളക്ടറുടെ ദാർഷ്ട്യം വിലപോവില്ലെന്ന് തോമസ് ഐസക് തന്റെ ഫേസ്ബുക്ക് പോസ്റ്റിലൂടെ പ്രതികരിച്ചു. പ്രതിഷേധിക്കുന്നവരൊക്കെ സാമൂഹ്യവിരുദ്ധരാണെന്ന കളക്ടറുടെ നയം വിലപോവില്ലെന്ന് പഠിപ്പിക്കേണ്ടതുണ്ടെന്ന് തോമസ് ഐസക് പറഞ്ഞു.\n‘ദ്വീപുകളുടെ സമഗ്രവികസന പരിപാടിയാണുപോലും നടപ്പാക്കാൻ പോകുന്നത്. അപരിഷ്‌കൃതത്വത്തിൽ നിന്നും ആധുനികയുഗത്തിലേയ്ക്കു ദ്വീപ് നിവാസികളെ കൊണ്ടുവരാൻ പോവുകയാണ് എന്നാണ് നാട്യം. ലക്ഷദ്വീപ് മക്കാവോയും ബാലിയും എല്ലാം പോലെ ആഗോള ടൂറിസം ചൂതാട്ട കേന്ദ്രമാകുമ്പോൾ ഇന്ത്യയിലെ ഏറ്റവും ഉയർന്ന പ്രതിശീർഷ വരുമാനമുള്ള പ്രദേശമായി ലക്ഷദ്വീപ് മാറിയേക്കാം. എന്നാൽ അതുകൊണ്ട് ദ്വീപ് നിവാസികളുടെ ജനജീവിതം ഇന്നത്തെക്കാൾ മെച്ചപ്പെടുമെന്ന് എന്താണുറപ്പ്.\nകടപ്പുറത്തെ അനധികൃത മത്സ്യബന്ധന നിർമ്മാണെന്ന് കളക്ടർ വിശേഷിപ്പിക്കുന്നത് മത്സ്യത്തൊഴിലാളികളുടെ ഷെഡ്ഡുകളെയാണ്. നൂറ്റാണ്ടുകളായി അവർക്കുള്ള അവകാശം ഇല്ലാതാക്കാൻ ഈ വരത്തൻമാർ ആരാണ്? ദ്വീപുനിവാസികൾ പച്ചക്കറി കഴിക്കണമെന്ന വാദത്തെയും അദ്ദേഹം വിമർശിച്ചു.\nഇപ്പോൾ കളക്ടർ പറയുന്നത് ഇറച്ചിക്ക് പകരം കൂടുതൽ മീൻ തീറ്റിക്കാനാണ് ഈ നയം എന്നാണ്. എന്തു തിന്നണമെന്ന് അവർ തന്നെ തീരുമാനിക്കുന്നതല്ലേ ഉചിതം’.\nദ്വീപിൽ ഗുണ്ടാ ആക്ടിന്റെ ആവശ്യമെന്താണെന്നും തോമസ് ഐസക് ചോദിച്ചു. പട്ടികവർഗ്ഗക്കാർ മാത്രം താമസിക്കുന്ന പ്രദേശമെന്ന നിലയിൽ അവരുടെ അറിവും സമ്മതത്തോടുംകൂടിയല്ലാതെ ഒരു പദ്ധതിയും അവിടെ നടപ്പാക്കാൻ പാടില്ല. അതിന് അവിടെ ജില്ലാ കൗൺസിലുണ്ട്. തെരഞ്ഞെടുക്കപ്പെട്ട എംപിയുണ്ട്. ജില്ലാ കൗൺസിലിന്റെ അധികാരങ്ങൾ കവരുന്നു. എംപിയെ നോക്കുകുത്തിയാക്കുന്നു. ഇതിനെതിരെ കേരളവും തമിഴ്‌നാടും മാത്രമല്ല, ഇന്ത്യയിലെ മുഴുവൻ ജനാധിപത്യവിശ്വാസികളും അണിനിരക്കേണ്ടതാണ്. തോമസ് ഐസക് ഫേസ്ബുക്കിൽ കുറിച്ചു.\nStory Highlights: lakshadweep, thomas issac\nRead more on: FACEBOOK POST | lakshadweep | praful khoda patel | thomas issac\nലക്ഷദ്വീപ് ; സ്വകാര്യ വ്യക്തികളുടെ ഭൂമി ഏറ്റെടുക്കൽ നിർത്തിവെച്ചു\nലക്ഷദ്വീപില് സിഎഎ സമര ബോര്‍ഡ് സ്ഥാപിച്ചവര്‍ക്കെതിരെ രാജ്യദ്രോഹക്കുറ്റം


അമലോത്ഭവതിരുനാളിനായി വത്തിക്കാന് ഒരുങ്ങുന്നു : Marian Pathram\nഅമലോത്ഭവതിരുനാളിനായി വത്തിക്കാന് ഒരുങ്ങുന്നു\nLast updated Dec 6, 2019 189\nവത്തിക്കാന് സിറ്റി: പരിശുദ്ധ ദൈവമാതാവിന്റെ അമലോത്ഭവതിരുനാളിനായിട്ടുള്ള ഒരുക്കങ്ങളിലാണ് ലോകമെങ്ങുമുള്ള മരിയഭക്തര്.\nOct 31, 2020 196\t0\nഇത്തവണത്തെ അമലോത്ഭവതിരുനാള് ഞായറാഴ്ചയാണ് വരുന്നത് എന്നതിനാല് ലോകമെമ്പാടും ഡിസംബര് ഒമ്പതിനാണ് അമലോത്ഭവതിരുനാള് ആഘോഷിക്കുന്നത്. എന്നാല് ഇറ്റലിയുടെ ദേശീയ മെത്രാന് സമിതിയുടെ അഭ്യര്‍തഥനപ്രകാരം ഞായറാഴ്ച തന്നെ അമലോത്ഭവതിരുനാള് ആചരിക്കാന് വത്തിക്കാന് അനുവാദം നല്കിയിട്ടുണ്ട്.\nറോമിലെ സ്പാനീഷ് ചത്വരത്തിലാണ് അമലോത്ഭവആ ഘോഷം നടക്കുന്നത്. റോമാ നഗരത്തിന്റെ ഹൃദയഭാഗത്താണ് സ്പാനീ്ഷ് ചത്വരം. ഇവിടെയാണ് നൂറ്റാണ്ടുകള് പഴക്കമുളള അമലോത്ഭവമാതാവിന്റെ വെങ്കല പ്രതിമ സ്ഥിതി ചെയ്യുന്നത്. നൂറടി ഉയരമുള്ള വെണ്ണക്കല് സ്തൂപത്തിലാണ് 16 അടി ഉയരമുളള അമലോത്ഭവനാഥയുടെ വെങ്കലശില്പം സ്ഥാപിച്ചിരിക്കുന്നത്.\nമാതാവിന്റെ അമലോത്ഭവത്വം വിശ്വാസസത്യമായി പ്രഖ്യാപിച്ചതിന്റെ അനുസ്മരണാര്‍ത്ഥമാണ് ഈ ശില്പം ഇവിടെ സ്ഥാപിച്ചിരിക്കുന്നത്. ഇറ്റാലിയന് ശില്പി ജുസെപ്പേ ഓബീച്ചിയാണ് സ്രഷ്ടാവ്.\nഞായറാഴ്ച പ്രാദേശികസമയം വൈകുന്നേരം നാലുമണിക്ക് ഫ്രാന്‍സിസ് മാര്‍പാപ്പയുടെ മുഖ്യകാര്‍മ്മികത്വത്തില് ഇവിടെ പുഷ്പാര്‍ച്ചനയും പ്രാര്‍ത്ഥനയും നടക്കും. രോഗികള്‍ക്കുള്ള പ്രത്യേക ആശീര്‍വാദവും ഉണ്ടായിരിക്കും.\nവത്തിക്കാനില് പുല്‍ക്കൂട് ഉദ്ഘാടനം ചെയ്തു\nനാല്പതു വര്‍ഷത്തെ സ്വപ്‌നം പൂവണിയുന്നു അബുദാബിയില് പുതിയ ക്രൈസ്തവ ദേവാലയം വരുന്നു, ശില വെഞ്ചരിപ്പ് ഇന്ന്, സ്ഥാപനം നാളെ


Thirthahalli the snowless Kashmir in Karnataka - Malayalam Nativeplanet\n»മഞ്ഞില്ലാത്ത കാശ്മീര് അറിയുമോ?\nമഞ്ഞില്ലാത്ത കാശ്മീര് അറിയുമോ?\nUpdated: Wednesday, December 6, 2017, 9:44 [IST]\nകാശ്മീര് എന്നു കേട്ടാല് ആരുടെയും മനസ്സില് ആദ്യം ഓടിയെത്തുന്നത് മഞ്ഞുപുതച്ച മലനിരകളും പര്‍വ്വതങ്ങളും ഒക്കെയാണ്. മഞ്ഞില്ലെങ്കില് അത് കാശ്മീരല്ല എന്നു പറയുന്നിടത്തോളമുണ്ട് മഞ്ഞും കാശ്മീരും തമ്മിലുള്ള ബന്ധം.\nഎന്നാല് ഇന്ത്യയുടെ തലയ്ക്കല് നിന്നും ഇങ്ങ് താഴെ എത്തുമ്പോള് ഒരു സ്ഥലമുണ്ട്. കര്‍ണ്ണാടകയിലെ ഷിമോഗയ്ക്ക് സമീപം മഞ്ഞില്ലാത്ത കാശ്മീര് എന്നറിപ്പെടുന്ന തീര്‍ഥഹള്ളി.\nപുണ്യജലമൊഴുകുന്നുവെന്നു വിശ്വസിക്കപ്പെടുന്ന തീര്‍ഥഹള്ളിയെക്കുറിച്ചറിയാം.\nതുംഗനദിയുടെ തീരത്ത് സ്ഥിതി ചെയ്യുന്ന ഈ ഗ്രാമത്തിന് തീര്‍ഥഹള്ളി എന്ന പേരു വന്നതിനെക്കുറിച്ച നിരവധി കഥകളുണ്ട്. ഹിന്ദു പുരാണവുമായി ബന്ധപ്പെട്ടതാണ് കഥകളെല്ലാം.\nതന്റെ പിതാവിന്റെ നിര്‍ദ്ദേശപ്രകാരം അമ്മയായ രേണുകയുടെ തലവെട്ടിയ പരശുരാമന് മഴുവലെ രക്തക്കര മായിക്കാനായി പല നദികളിലും പോയത്രെ. എന്നാല് എവിടെ കഴുകിയിട്ടും മഴുവിലെ രക്തക്കറ പോയില്ല. ഒടുവില് തീര്‍ഥഹള്ളിക്ക് സമീപം തുംഗ നദിയിലെത്തി കഴുകിയപ്പോള് അത് പോയത്രെ. ആസ്ഥലത്തിന് പിന്നീട് പരശുരാമ തീര്‍ഥ (രാമതീര്‍ഥ) എന്ന പേരും ലഭിച്ചു.\nതീര്‍ഥ വാക്കിന് പുണ്യജലം എന്നും ഹള്ളി എന്ന കന്നഡ വാക്കിന് ഗ്രാമം എന്നുമാണ് അര്‍ഥം.\nമഞ്ഞില്ലാത്ത കാശ്മീര് എന്നൊരു വിളിപ്പേരുകൂടിയുണ്ട് തീര്‍ഥഹള്ളിക്ക്. ഇതിനെ പറ്റി ആധികാരികമായ വിവരങ്ങള് ഇല്ലെങ്കിലും പണ്ട് കാലത്ത് സഞ്ചാരികളും ഇവിടെയെത്തുന്ന സന്ദര്‍ശകരുമാണ് ഈ പേരിനു പിന്നില്. ഇവിടുത്തെ തണുപ്പേറിയ കാലാവസ്ഥ കൊണ്ടാണ് മഞ്ഞില്ലാത്ത കാശ്മീര് എന്ന പേരു വന്നതെന്നു കരുതപ്പെടുന്നു.\npc: Prashanth H S\nരാമായണമനുസരിച്ച് രാമനേയും ലക്ഷ്മണനെയും സീതയുടെ അടുത്തുനിന്നും മാറ്റാന് രാവണനയച്ച മാരീചനെ രാമന് ഇവിടെ വെച്ചാണ് കൊന്നതെന്ന് കരുതപ്പെടുന്നു. മൃഗവധെ എന്നറിയപ്പെടുന്ന ഈ സ്ഥലം തീര്‍ഥഹള്ളിക്ക് സമീപമാണ്.\nതീര്‍ഥഹള്ളിയിലെ പ്രധാന ആകര്‍ഷണങ്ങളിലൊന്നാണ് ഇവിടുത്തെ തുംഗാ ബ്രിഡ്ജ്. 1943 ല് പണിതീര്‍ത്ത ഈ പാലം തീര്‍ഥഹള്ളിയെ കുറുവഹള്ളിയുമായി ബന്ധിപ്പിക്കുന്നു. പാലം ഉദ്ഘാടനം ചെയ്ത മൈസൂര് രാജാവായ ജയചാമരാജേന്ദ്ര വോഡയാറിനോടുള്ളറ ആദര സൂചകമായി ജയചാമരാജേന്ദ്ര പാലം എന്നും ഇതറിയപ്പെടുന്നു.\nശ്രീ രാമേശ്വര ക്ഷേത്രം\nതീര്‍ഥഹള്ളിയിലെ പ്രധാന ഹിന്ദു ക്ഷേത്രങ്ങളിലൊന്നാണിത്. കല്ലുകൊണ്ട് നിര്‍മ്മിച്ചിരിക്കുന്ന ഈ ക്ഷേത്രം തുംഗ നദിക്കരയില് പരശുരാമ തീര്‍ഥയ്ക്ക് സമീപത്താണ് സ്ഥിതി ചെയ്യുന്നത്.\nക്ഷേത്രത്തിലെ ശിവലിംഗം പരശുരാമന് സ്ഥാപിച്ചതാമെന്ന് വിശ്വസിക്കപ്പെടുന്നു.\nദക്ഷിണേന്ത്യയിലെ ചിറാപ്പുഞ്ചി എന്നറിപ്പെടുന്ന അഗുംബെ ഇന്ത്യയില് ഏറ്റവുമധികം മഴ ലഭിക്കുന്ന പ്രദേശങ്ങളിലൊന്നാണ്. യുനസ്‌കോയുടെ വോകപൈതൃക പട്ടികയിലുള്ള പശ്ചിമഘട്ട മലനിരകളുടെ ഭാഗമാണിത്. രാജവെമ്പാലകളുടെ തലസ്ഥാനം എന്നും അഗുംബെ അറിയപ്പെടുന്നു.\nസമുദ്രനിരപ്പില് നിന്നും 826 അടി ഉയരമുള്ള കുണ്ടാദ്രി മലനിരകള് കാടിനാല് ചുറ്റപ്പെട്ടു കിടക്കുന്ന ഒരിടമാണ്. തീര്‍ഥഹള്ളിയില് നിന്നും 30 കിലോമീറ്റര് അകലെയുള്ള ഈ സ്ഥലം 17-ാം നൂറ്റാണ്ടിലെ ജൈനക്ഷേത്രത്താല് പ്രസിദ്ധമാണ്. 23-ാം തീര്‍ഥങ്ഖരനായ പരശ്വന്തറെയാണ് ഇവിടെ ആരാധിക്കുന്നത്. ക്ഷേത്രത്തിനു സമീപമുള്ള രണ്ടു ചെറിയ കുളങ്ങളുണ്ട്.\nതീര്‍ഥഹള്ളിക്കും അഗുംബൈയ്ക്കും ഇടയിലയാമ് ഈ സ്ഥലങ്ങള് സ്ഥിതി ചെയ്യുന്നത്.\nതീര്‍ഥഹള്ളിയില് നിന്നും 18 കിലോമീറ്റര് അകലെ സ്ഥിതി ചെയ്യുന്ന കവലെദുര്‍ഗ പ്രശസ്തമായിരിക്കുന്നത് ഇവിടുത്തെ കോട്ടയാലാണ്. ഒന്‍പതാം നൂറ്റാണ്ടില് നിര്‍മ്മിച്ച ഈ ഗുഹ 14-ാം നൂറ്റാണ്ടില് ബെലഗുട്ടി രാജാവ് ചെലുവാരംഗപ്പ നവീകരിച്ചതായി പറയപ്പെടുന്നു. പിന്നീട് 18-ാം നൂറ്റാണ്ടില് ഹൈദരലി കീഴടക്കിയ ഈ കോട്ട ടിപ്പു സുല്‍ത്താന് കൈവശപ്പെടുത്തുകയും തുടര്‍ന്ന് മൈസൂര് രാജവംശത്തിന്റെ കീഴിലെത്തുകയും ചെയ്തു.\nശ്രീ സിദ്ധിവിനായക ക്ഷേത്രം സ്ഥിതി ചെയ്യുന്ന ചിബ്ബലഗുഡെ തീര്‍ഥഹള്ളിയിലെ പ്രധാന സ്ഥലങ്ങളിലൊന്നാണ്. തീര്‍ഥഹള്ളിയില് നിന്നും9കിലോമീറ്റര് അകലെയാണ് ഈ ക്ഷേത്രം സ്ഥിതി ചെയ്യുന്നത്. തുംഗ നദിയുടെ കരയിലാണ് ക്ഷേത്രം.\nഷിമോഗയില് നിന്ന് 60 കിലോമീറാണ് തീര്‍ഥഹള്ളിയിലേക്കുള്ള ദൂരം. അടുത്തുള്ള റെയില് വേ സ്റ്റേഷന് ഷിമോഗയാണ്.\nമംഗലാപുരത്തു നിന്നും 167 കിലോമീറ്ററും ബാംഗ്ലൂരില് നിന്ന് 335 കിലോമീറ്ററും ദൂരമുണ്ട് ഇവിടേക്ക്.\nRead in Telugu: ಬೆ೦ಗಳೂರಿನಿ೦ದ ತೀರ್ಥಹಳ್ಳಿಯತ್ತ - ಪುರಾಣ ಪುಣ್\nRead more about: karnataka temples forts agumbe


Emalayalee.com - തെക്കന് ജര്‍മനിയില് താപനില മൈനസ് പത്ത്\nബര്‍ലിന്: ജര്‍മനിയുടെ തെക്കന് പ്രദേശങ്ങളില് ശീതകാലം പൂര്‍ണതോതിലേക്കടുത്തു. പലയിടങ്ങളിലും താപനില പൂജ്യത്തിനു താഴെ പത്തു ഡിഗ്രി വരെ താഴ്ന്നു.\nവ്യാഴാഴ്ചയും വെള്ളിയാഴ്ചയുമായി രാജ്യത്താകമാനം ശക്തമായ കാറ്റും അനുഭവപ്പെട്ടു. 75 മുതല് 110 വരെ കിലോമീറ്റര് വരെ വേഗത്തിലാണ് കാറ്റ് വീശിയത്. ചിലയിടങ്ങളില് കാലാവസ്ഥാ വിഭാഗം ജാഗ്രതാ നിര്‍ദേശവും നല്‍കിയിരുന്നു.\nരാജ്യത്തിന്റെ പടിഞ്ഞാറ്, തെക്കുപടിഞ്ഞാറ് ഭാഗങ്ങളില് നാലു ഡിഗ്രിയാണ് താപനില. ബര്‍ലിനിലും ബ്രമനിലും ഇത് എട്ടു ഡിഗ്രിയും ഡ്യുസല്‍ഡോര്‍ഫില് ഏഴു ഡിഗ്രിയുമാണ്.\nരാജ്യം ശൈത്യത്തിന്റെ പിടിയിലേയ്ക്കു നടന്നടുക്കുകയാണ്. രാത്രിയിലെ താപനില മൈനസില് തന്നെയാണ്. മാദ്ധ്യാഹ്ന നേരങ്ങളിലാണ് സൂര്യനെ കണാന് കഴിയുന്നത്. വൈകുന്നേരമാവുമ്പോഴേയ്ക്കും തണുപ്പും എത്തിത്തുടങ്ങും. ഇത്തവണ കടുത്ത വിന്റര് പ്രതീക്ഷിക്കുന്നുണ്ടെങ്കിലും എങ്ങനെ, എത്രമാത്രം കടുത്തതാവുമെന്ന് ഇതുവരെ പ്രവചിച്ചിട്ടില്ല. ഇങ്ങനെ മുന്നോട്ടു പോവുകയാണെങ്കില് ക്രിസ്മസ് തണുപ്പിലായിരിക്കും ആഘോഷിക്കുക.


സമ്പൂർണ മാസഫലം: ജ്യോതിഷവശാൽ 1196 കർക്കിടകമാസം നിങ്ങൾക്കെങ്ങനെ എന്നറിയാം - മലയാളം ഇ മാഗസിൻ.കോം\nസമ്പൂർണ മാസഫലം: ജ്യോതിഷവശാൽ 1196 കർക്കിടകമാസം നിങ്ങൾക്കെങ്ങനെ എന്നറിയാം\n1196 മാണ്ട് കർക്കിടകമാസ ഫലം. (2021 ജൂലൈ 17 ശനിയാഴ്ച മുതൽ ഓഗസ്റ്റ് 16 തിങ്കളാഴ്ച വരെ)\nമിഥുനം 32 ന് (ജൂലൈ 16 ന്) വെള്ളിയാഴ്ച പകല്4മണി 55 മിനിട്ടിന് കര്‍ക്കടകരവി സംക്രമമാണ്. കര്‍ക്കടകം 31 ന് (ആഗസ്റ്റ് 16) തിങ്കളാഴ്ച രാത്രി 1 മണി 19 മിനിറ്റിനാണ് ചിങ്ങരവി സംക്രമം. ആ ഒരു മാസക്കാലത്തെ പന്ത്രണ്ടു രാശിക്കാര്‍ക്ക് / പന്ത്രണ്ടുകൂറില് ജനിച്ചവര്‍ക്ക് സൂര്യന് സൃഷ്ടിക്കുന്ന സാമാന്യ ഫലങ്ങളാണ് ഇവിടെ എഴുതുന്നത്.\nസൂര്യന് നാലാം രാശിയില് സഞ്ചരിക്കുകയാല് രോഗങ്ങളുണ്ടാകും. ദേഹത്തിന്റെ സ്വാസ്ഥ്യം കുറയും. ഭോഗാനുഭവങ്ങള്‍ക്ക് വിഘാതം വരും. അലച്ചിലുണ്ടാകും. ജീവിതത്തിന്റെ താളക്രമം അല്പം വലിയുന്നതായി തോന്നാം. അധികാരികളില് നിന്നും സന്താനങ്ങളില് നിന്നും പിണക്കങ്ങളുണ്ടാവാം. മാതാവിന്റെ ആരോഗ്യത്തില് ഏറെ ശ്രദ്ധ പുലര്‍ത്തേണ്ട കാലവും കൂടിയാണ്.\n3, 6, 10,11 എന്നീ ഭാവങ്ങളില് മാത്രമാണ് ആദിത്യന് അനുകൂലനാവുക. ഇവിടെ മൂന്നാം ഭാവത്തിലൂടെ സഞ്ചരിക്കുകയാല് ക്ഷേമവും കാര്യവിജയവുമുണ്ടാകും. സ്ഥാനമാനങ്ങള് വന്നുചേരും. മത്സരങ്ങളില് വെന്നിക്കൊടി പാറിക്കും. ധനപരമായി ആശ്വാസം കിട്ടും. ശത്രുക്കളെ പ്രതിരോധിക്കാനുമാവും. ആരോഗ്യസ്ഥിതി മെച്ചപ്പെടും.\nസൂര്യന് രണ്ടാമെടത്തു സഞ്ചരിക്കുന്നു. ധനപരമായി ഒട്ടും അനുകൂല കാലമല്ല. നേത്രസംബന്ധമായ അസുഖങ്ങള്‍ക്ക് സാധ്യതയുണ്ട്. മൃദുലവാക്കുകള് പറയേണ്ടിടത്ത് പോലും ആജ്ഞാശക്തി നിറയുന്ന വാക്കുകള് മൊഴിയും. പഠനത്തില് പുരോഗതിയുണ്ടാവില്ല. പരവഞ്ചനയെ കരുതിയിരിക്കണം. കര്‍മ്മരംഗത്തെ കൃത്യത അല്പമൊന്ന് ക്ഷീണിക്കാം. സഹായിക്കേണ്ടവര് പിന്‍വലിയും.\nജന്മരാശിയിലൂടെ സൂര്യന് കടന്നുപോകുന്ന കാലമാണ്. അത്ര നല്ലഫലങ്ങള് പറയപ്പെടുന്നില്ല. ആയാസം – ശാരീരികമായും മാനസികമായും – അനുഭവപ്പെടും. വിഭവക്ഷയം, അഥവാ കരുതല് ധനത്തിനും മറ്റും ചെലവ് വരും. സര്‍ക്കാര് ഭാഷയില് പറഞ്ഞാല് ‘തുക വഴി മാറി ചെലവിടും’. യഥാര്‍ത്ഥമായ ആവശ്യങ്ങള്‍ക്ക് പിന്നെയും പണം കണ്ടെത്തേണ്ടതായി വരും. യാത്രകള് ഗുണകരമാവില്ല. ചിന്താ ജാഡ്യമുണ്ടാവും. ഊര്‍ജവും സമയവും പാഴാകുന്നത് മിച്ചം.\nസൂര്യന് പന്ത്രണ്ടിലാണ്. മിഥുന മാസത്തെ അപേക്ഷിച്ച് സാമ്പത്തിക സ്ഥിതി അല്പം പരുങ്ങലിലാവും. സര്‍ക്കാരില് നിന്നും കിട്ടേണ്ട ധനം വൈകാം. നല്ല കാര്യങ്ങള് ചെയ്താലും നല്ല പേരോ നല്ല ഫലമോ കിട്ടണമെന്നില്ല. പിതാവിന്/ പിതൃസ്ഥാനീയര്‍ക്ക് രോഗാദി ക്ലേശാനുഭവങ്ങള് വരാം. പാഴ്‌ച്ചെലവുകളെ നിയന്ത്രിക്കാനാവാതെ കുഴങ്ങും. വീടു വിട്ടുനില്‍ക്കാനും സാധ്യതയുണ്ട്. വിദേശത്തു കഴിയുന്നവര്‍ക്ക് നാട്ടിലെത്താന് അല്പം കൂടി കാത്തിരിക്കേണ്ടിവരും.\nആദിത്യന് പതിനൊന്നിലാണ്. കാര്യ/കര്‍മ്മ വിജയം പറയാം. ധനപരമായി നേട്ടങ്ങള് ഉണ്ടാകും. അധികാരികളുടെ ‘നല്ല പുസ്തകത്തില്’ ഇടം പിടിക്കും. സ്ഥാനപ്രാപ്തി ഭവിക്കും. ചികില്‍സകള് ഫലിക്കും. മനസ്സന്തോഷമുണ്ടാവുന്ന കാലവുമാണ്. ഭാവിയെക്കുറിച്ച് നല്ല തീരുമാനങ്ങള് എടുക്കും.\nസൂര്യന് പത്താം ഭാവത്തിലാണ്. വലിയ നേട്ടങ്ങള് വന്നെത്തും. മുടങ്ങിക്കിടന്ന കാര്യങ്ങള് പൂര്‍ത്തീകരിക്കും. എല്ലായിടത്തും വിജയിക്കാനാവും. ആത്മവിശ്വാസം വര്‍ദ്ധിക്കുന്ന കാലവും കൂടിയാവും. വായ്പകള്/ ചിട്ടി മുതലായവയില് നിന്നും തൊഴിലിനാവശ്യമായ ധനം ലഭിക്കും.\nഒമ്പതാം ഭാവത്തിലാണ് സൂര്യ സഞ്ചാരം. അത്ര നല്ല കാലമല്ലെങ്കിലും മിഥുനരവി (അഷ്ടമത്തിലെ സൂര്യനെക്കാള്) മെച്ചമാവും. ചെറുരോഗങ്ങളായാലും ഉയര്‍ന്ന ശ്രദ്ധ പുലര്‍ത്തണം. പുണ്യകാര്യങ്ങള് ചെയ്യാന് മടിയോ മറവിയോ ഉണ്ടാവാം. പിതാവിനോ ഗുരുജനങ്ങള്‍ക്കോ ക്ലേശം വരാം. പലതും മാറ്റി വെക്കേണ്ടതായി വന്നേക്കും. ഇഷ്ടജനങ്ങളുമായി നീരസത്തിലാവും.\nആദിത്യന് അഷ്ടമ ഭാവത്തിലാകയാല് അനിഷ്ടങ്ങളുണ്ടാകും. നല്ലവണ്ണം ആസൂത്രണം ചെയ്തവ പോലും വിജയിച്ചില്ലെന്നു വരാം. എതിര് ലിംഗത്തില്‍പെട്ടവരില് നിന്നും ശത്രുതയുണ്ടാകും. രാഷ്ട്രീയക്കാര്/അധികാരികള് പിണങ്ങിയേക്കും. ഉറക്കക്കുറവ്, അരുചി ഇവയും സാധ്യതകള്.\nരവി ഏഴാം ഭാവത്തിലാണ്. സ്വാഭിപ്രായങ്ങള് സ്വയം തിരുത്തേണ്ടിവന്നേക്കും ആവശ്യത്തിനോ അനാവശ്യത്തിനോ ഉത്ക്കണ്ഠയുണ്ടാകും. യാത്രകള് പ്രയോജനരഹിതമായേക്കും. ശുഭകാര്യങ്ങള് തുടങ്ങാന് അല്പം കൂടി കാത്തിരിക്കുന്നതാവും സമുചിതം. ഉദരസംബന്ധമായ അസുഖങ്ങള് പിടിപെടാം. ഗാര്‍ഹസ്ഥ്യം അത്ര മികച്ചതായിരിക്കുമെന്ന് പറയാന് കഴിയില്ല.\nആദിത്യന് ആറിലാകയാല് അനുകൂലഫലങ്ങള് പ്രതീക്ഷിക്കാം. രോഗങ്ങള് ശമിക്കും. മനസ്സും ദേഹവും ബലവത്താകും. ദുഃഖങ്ങളില് നിന്നും ആശ്വാസമുണ്ടാവും. ശത്രുക്കളെ തോല്‍പ്പിക്കും. അഥവാ സ്വന്തം ദൗര്‍ബല്യങ്ങളെ സമര്‍ത്ഥമായി മറികടക്കും. സഹായിക്കാനും പിന്തുണ നല്‍കാനും വേണ്ടപ്പെട്ടവരുണ്ടാവും. പൊതുവേ ജീവിതത്തോടുള്ള ഇഷ്ടം വര്‍ദ്ധിക്കും.\nഅഞ്ചിലെ ആദിത്യനാണ്. സന്താനങ്ങളെ സംബന്ധിച്ച ഉല്‍ക്കണ്ഠകള് വരാം. പ്രശ്‌നങ്ങള്‍ക്ക് ഉത്തരം തേടും. ബുദ്ധികൊണ്ട് പരിഹാരം കാണേണ്ടിടത്ത് വൈകാരികമായി പ്രതികരിക്കും. ചിലപ്പോള് മറിച്ചും സംഭവിക്കും. ആറാം ഭാവാധിപന് അഞ്ചില് സഞ്ചരിക്കുകയാല് ശത്രുവുണ്ടെങ്കിലും ഇല്ലെങ്കിലും വെറുതേ ആശങ്കപ്പെടുവാന് ഇടയുണ്ട്.\nഇതെല്ലാം പൊതുഫലങ്ങള് ആണെന്ന് ഓര്‍മ്മിക്കുക. മറ്റു ഗ്രഹങ്ങളുടെ ഗോചര ഫലവുമായി ഒത്തുനോക്കുമ്പോള് ഇവിടെ വ്യക്തമാക്കിയ ഫലങ്ങള് പാടേ മാറിമറിയാം. ചില സാധ്യതകളിലേക്ക് വിരല്‍ചൂണ്ടുക മാത്രമാണ്. അവരവരുടെ ദശാപഹാരഛിദ്രാദി ഫലങ്ങളും പരിഗണിക്കേണ്ടതുണ്ട്.\nഎസ്. ശ്രീനിവാസ് അയ്യര്, അവനി പബ്ലിക്കേഷൻസ്, തിരുവനന്തപുരം | ഫോൺ: +91 98460 23343\nAstrology jyothisham Monthly Predictions\nദിവസഫലം: ജ്യോതിഷവശാൽ നിങ്ങളുടെ ഇന്ന് (2021 ജൂലൈ 18 ഞായർ) എങ്ങനെ എന്നറിയാം\nദിവസഫലം: ജ്യോതിഷവശാൽ നിങ്ങളുടെ ഇന്ന് (2021 ജൂലൈ 17 ശനി) എങ്ങനെ എന്നറിയാം


പെട്രോളോ അതോ ഡീസലോ? | Tips For Buying New Car\nപെട്രോളോ അതോ ഡീസലോ?\nമനോരമ ലേഖകൻ February 14, 2019 04:31 PM IST\nഓരോ ദിവസവും പുതിയ വാഹനങ്ങളാണ് വിപണിയിലെത്തുന്നത്. പല പേരിൽ പല വിലയിൽ പുറത്തിറങ്ങുന്ന ഈ വാഹനങ്ങളിൽ ഒരെണ്ണം സ്വന്തമാക്കാൻ ഉറച്ചാൽ പിന്നെ കൺഫ്യൂഷനാണ്, സംശയങ്ങൾ പലതാണ്. പെട്രോളോ അതോ ഡീസലോ, ഫുൾഓപ്ഷൻ വേണോ എന്നിങ്ങനെ മൊത്തം കൺഫ്യൂഷനാണ്. ഇനി ആരോടെങ്കിലും അഭിപ്രായം ചോദിക്കാം എന്നു കരുതിലായോ, ഓരോരുത്തർക്കും വ്യത്യസ്ത അഭിപ്രായങ്ങളായിരിക്കും. വാഹനം വാങ്ങുമ്പോള് പ്രധാനമായും ശ്രദ്ധിക്കേണ്ട കാര്യങ്ങൾ എന്തൊക്കെ?\n∙ ഏതു കാർ ആണ് യോജിച്ചത്\nബജറ്റിനെപ്പറ്റി എന്തായാലും ഒരു ധാരണ ഉണ്ടായിരിക്കുമല്ലോ. ആവശ്യമറിഞ്ഞുമാത്രം വാഹനം തിരഞ്ഞെടുക്കുക. ഉദാഹരണത്തിന് ചെറിയ വഴിയാണു വീട്ടിലേക്കുള്ളത്, വളയ്ക്കാനും തിരിക്കാനും ബുദ്ധിമുട്ടാണ് എങ്കിൽ ഒരു സെഡാൻ വാങ്ങുന്നത് അബദ്ധമായിരിക്കുമെന്നു പറയേണ്ടതില്ലല്ലോ. അതുപോലെ നഗരവാസിയാണെങ്കിലും ഹാച്ച് ബാക്കുകൾ തിരഞ്ഞെടുക്കുന്നതാണുചിതം. ജാഡ കാണിക്കുക എന്നതിലുപരിയായി സൗകര്യപ്രദമായി വാഹനം കൈകാര്യം ചെയ്യാൻ പറ്റുക എന്നതിനായിരിക്കണം മുൻതൂക്കം. രണ്ടുപേർ ഉള്ള വീടുകളിൽ സെഡാൻ ആവശ്യമുണ്ടോ എന്നു ചിന്തിക്കണം. എന്നാൽ ധാരാളം കുടുംബാംഗങ്ങളുണ്ടെങ്കിൽ ഒതുക്കമുള്ള എംപിവിയോ എസ്‌യുവിയോ വാങ്ങാം. ആവശ്യമാകണം ലക്ഷ്യം\n∙ പെട്രോൾ വേണോ ഡീസൽ വേണോ?\nഒട്ടുമിക്ക ആൾക്കാരുടേയും സാധാരണ സംശയമാണ് പെട്രോൾ വേണോ ഡീസൽ വേണോ എന്നത്. ദിവസവും ശരാശരി അൻപതു കിലോമീറ്റർ ദൂരമെങ്കിലും ഓട്ടമില്ലെങ്കിൽ പെട്രോൾ മോഡലുകളാണു നല്ലത്. ഡീസൽ മോഡലുകൾ എല്ലാം തന്നെ ആധുനികമാണെങ്കിലും പരിപാലനച്ചെലവും വിലയും കൂടുതലാണ്. പെട്രോൾ മോഡലുകൾക്ക് താരതമ്യേന കുറഞ്ഞ പരിപാലനമേ ആവശ്യമുള്ളൂ. എന്നാൽ നല്ല ദൂരം വാഹനമോടിക്കുന്നയാളാണെങ്കിൽ ഡീസൽ മോഡലുകൾ നോക്കാം.\n∙ കുടുംബമൊത്ത് ടെസ്റ്റ് ഡ്രൈവ് ചെയ്യുക\nഫാമിലി വാഹനമാണു വാങ്ങുന്നതെങ്കിൽ കുടുംബാംഗങ്ങളേയും കൂട്ടി ഒരു ടെസ്റ്റ് ഡ്രൈവ് എടുക്കാം. വയസായവർക്കു പ്രത്യേക പരിഗണന നൽകാനായി പിൻസീറ്റിലും ഇരുന്നു നോക്കണം. കയറാനും ഇറങ്ങാനുമുള്ള സൗകര്യം മുതിർന്നവർക്ക് വലിയ കാര്യമാണ്. സാധാരണ ഗതിയിൽ നല്ല റോഡുകളിലൂടെയാവും ടെസ്റ്റ് ഡ്രൈവ് എടുക്കുക. എന്നാൽ വണ്ടിയുടെ യാത്രാസുഖവും മറ്റു കാര്യങ്ങളും പരിശോധിക്കണമെങ്കിൽ എല്ലാ റോഡുകളിലും ഓടിക്കണം. പ്രത്യേകിച്ച് ഗട്ടർ നിറഞ്ഞ പാതകളിൽ വീടിനടുത്തുള്ള റോഡുകളാണ് ടെസ്റ്റ് ഡ്രൈവിനു നല്ലത്.\n∙ ഫുൾ ഓപ്ഷൻ വേണോ?\nവാഹനത്തിൽ കമ്പനി അവകാശപ്പെടുന്ന എല്ലാ ഫീച്ചറുകളും ഫുൾ ഓപ്ഷനിൽ മാത്രമേ ലഭിക്കുകയുള്ളൂ. അതിനാൽ അതുതന്നെയങ്ങു ബുക്ക് ചെയ്തേക്കാം എന്നു വിചാരിക്കുന്നവരുണ്ട്. എന്നാൽ നമുക്ക് ആവശ്യമുള്ള ഫീച്ചറുകൾ ഉള്ള വേരിയന്റുകൾ എടുക്കുന്നതാണു നല്ലത്. ഉദാഹരണത്തിന് ചില ഫുൾ ഓപ്ഷൻ വേരിയന്റുകളിൽ ഫോഗ്‌ലാംപുകൾ ഉണ്ടാവും. എന്നാൽ നഗരവാസിയായ ഒരാൾക്ക് ഈ ഫീച്ചറുകൾ വേണ്ടായെന്നു വയ്ക്കാം. ഉപയോഗമില്ലാത്ത ഫീച്ചറുകൾക്ക് കാശ് അധികം മുടക്കണോ? പാർക്കിങ് സെൻസർ പോലെ എല്ലായിടത്തും ഉപകാരമുള്ള സൗകര്യങ്ങൾ ഉള്ള വേരിയന്റ് നോക്കാം. നിങ്ങളുടെ ഡ്രൈവിങ് രീതികളും സ്ഥലങ്ങളും ഈ സൗകര്യങ്ങൾ തിരഞ്ഞെടുക്കുന്നതിൽ പ്രധാന പങ്കു വഹിക്കുന്നുണ്ട്.\n∙ സുരക്ഷ വേണം\nപലപ്പോഴും സുരക്ഷാസൗകര്യങ്ങൾ നോക്കാൻ നാം മറക്കാറുണ്ട്. ഡ്രൈവർസൈഡ് എയർബാഗ് എങ്കിലും സ്റ്റാൻഡേർഡ് ആയ മോഡലുകൾക്കു മുൻതൂക്കം നൽകുക. മുന്നിൽ രണ്ട് എയർബാഗുകൾ ഉള്ള മോഡലുകൾ നല്ലത്. . ചില കാറുകളിൽ എബിഎസ് സ്റ്റാൻഡേർഡ് ആയിരിക്കും. അനാവശ്യ ആഡംബരങ്ങൾക്കു പകരം സുരക്ഷാ ഉപാധികൾക്കു മുൻഗണ കൊടുക്കാം.\n∙ ബുക്ക് ചെയ്ത അല്ലെങ്കിൽ ചെയ്യാൻ പോകുന്ന വാഹനം പറ്റുമെങ്കിൽ കാണുക\nനമ്മളാണു കാശുമുടക്കുന്നത്. അതുകൊണ്ടുതന്നെ എക്സിക്യൂട്ടീവിനോട് തന്റെ യാഡിൽവച്ചു വാഹനം കാണിച്ചു തരാൻ പറയുക. മിക്കപ്പോഴും നോ എന്നായിരിക്കും മറുപടി. ചില കയ്പേറിയ ഉദാഹരണങ്ങൾ സുഹൃത്തുക്കൾക്കുണ്ടായത് ഇങ്ങനെ വാഹനം കുളിപ്പിച്ചു കുട്ടപ്പനാക്കി മുന്നിലെത്തിയപ്പോൾ ചില കേടുപാടുകൾ കണ്ടെത്താൻ കഴിഞ്ഞില്ല. പക്ഷേ വീട്ടിലെത്തി നോക്കിയപ്പോഴാണ് മുന്നിലെ രണ്ടു വിൻഡോയും നല്ല ടൈറ്റ് ആണെന്നു മനസിലായത്. അടുത്ത സർവീസിൽ ശരിയാക്കാം എന്നായിരുന്നു ഷോറൂമിൽ നിന്നുള്ള മറുപടി കൃത്യമായ ചെക്ക് ലിസ്റ്റ് കഴിഞ്ഞാണു വാഹനങ്ങൾ എത്തുന്നതെങ്കിലും തന്റെ കാർ പുറത്തിറക്കുന്നതിനു മുന്നോടിയായി പരിശോധിക്കാൻ അവസരം കിട്ടുമെങ്കിൽ കളയുന്നതെന്തിന്?


മഞ്ഞില് പൊതിഞ്ഞ ഓര്‍മ്മകള്: മഞ്ഞില് പൊതിഞ്ഞ കുറച്ചു ഓര്‍മ്മകള്..\nമഞ്ഞില് പൊതിഞ്ഞ കുറച്ചു ഓര്‍മ്മകള്..\n>> Tuesday, June 24, 2014\nകാലാന്തരത്തില് ഓര്‍മ്മകള് മാഞ്ഞു പോവാം. പുതിയ ഓര്‍മ്മകള് പഴയതിന് മുകളില് അടയിരിക്കാം. പുസ്തകത്താളുകളില് സൂക്ഷിച്ചു വെച്ച ഇലകള് ഭംഗിയുള്ള അസ്ഥിപഞ്ചരങ്ങള് മാത്രമാവാം. പക്ഷെ ചില ഓര്‍മ്മകള് പുസ്തകത്താളുകളില് കാത്തുവെച്ച മയില്‍പീലികളാണ്. വര്‍ഷം തോറും പ്രസവിക്കുമെന്ന മിത്തില് വിശ്വസിച്ചു സൂക്ഷിച്ചു വെച്ചവ.\nകൂട്ടിക്കിഴിച്ചു നോക്കുമ്പോള്, മക്കളില് ഒന്ന് ന്യൂനം ചെയ്താല് ആകെക്കൂടെ സമാനതകള്, നേരവും കാലവും എന്തിന് സ്വഭാവത്തില് വരെ. എങ്കിലും ചരിത്രം ആവര്ത്തിച്ചുകൂടല്ലോ? ഇനിയത് വേണ്ട, ഇനി നമുക്ക് തേനിന്റെയും പാലിന്‍റെയും ഓര്‍മ്മകളാവട്ടെ.\nഅങ്ങനെ ഇന്നും എന്‍റെ പുസ്തകത്താളുകള് തുറന്നു നോക്കി, മയിപീലി പ്രസവിച്ചില്ല, പക്ഷെ അതിന്നും സുന്ദരം.....\nനിറമുള്ളതും, മഴനനഞ്ഞതും, വെയിലേറ്റു വാടിയതും, മഞ്ഞില് പൊതിഞ്ഞതുമായ ഓര്‍മ്മകളിലൂടെ.....മുപ്പത്തിരണ്ട് വര്‍ഷത്തിനു മുകളില് പഴക്കമുള്ള, കയ്പ്പും മധുരവുമുള്ള, ചില നുനുനുനുത്ത ഓര്‍മ്മകള്....\nPosted by Sinochan at 10:57\nLabels: ഓര്‍മ്മ, ചിന്ത\najith June 24, 2014 at 7:38 PM\nനിറമുള്ളതും, മഴനനഞ്ഞതും, വെയിലേറ്റു വാടിയതും, മഞ്ഞില് പൊതിഞ്ഞതുമായ ഓര്‍മ്മകളിലൂടെ....\nപട്ടേപ്പാടം റാംജി June 25, 2014 at 9:07 PM\nഓര്‍മ്മകള് അത്ര പെട്ടെന്ന് മരിക്കില്ലല്ലോ അല്ലെ.\nvettathan g July 11, 2014 at 3:19 PM\nകൂടുതല് ഓര്‍മ്മകള് പോരട്ടെ


വഖഫ് ബോര്‍ഡ് നിയമനത്തില് ലീഗ് പ്രക്ഷോഭത്തിലേക്ക്, ഉത്തരവ് പിന്‍വലിച്ചില്ലെങ്കില് പ്രത്യാഘാതമെന്നും മുന്നറിയിപ്പ് - Media Vision News\nHome Kerala വഖഫ് ബോര്‍ഡ് നിയമനത്തില് ലീഗ് പ്രക്ഷോഭത്തിലേക്ക്, ഉത്തരവ് പിന്‍വലിച്ചില്ലെങ്കില് പ്രത്യാഘാതമെന്നും മുന്നറിയിപ്പ്\nവഖഫ് ബോര്‍ഡ് നിയമനത്തില് ലീഗ് പ്രക്ഷോഭത്തിലേക്ക്, ഉത്തരവ് പിന്‍വലിച്ചില്ലെങ്കില് പ്രത്യാഘാതമെന്നും മുന്നറിയിപ്പ്\nമലപ്പുറം: വഖഫ് ബോര്‍ഡ് നിയമനം പി.എസ്.സിക്കുവിട്ട നടപടിക്കെതിരേ മുസ്ലിം ലീഗ് പ്രക്ഷോഭത്തിലേക്ക്. പാണക്കാട് മുസ്ലിം ലീഗ് അടിയന്തര നേതൃയോഗ തീരുമാനത്തിനുശേഷം നേതാക്കള് വാര്‍ത്താ സമ്മേളനത്തിലാണ് ഇക്കാര്യം വ്യക്തമാക്കിയത്.\nഅടുത്ത ഒന്‍പതിന് വഖഫ് സംരക്ഷണ സമ്മേളനം നടത്തും. ലീഗിന്റെ നേതൃത്വത്തില് കോഴിക്കോട്ട് സംസ്ഥാന സമ്മേളനവും സംഘടിപ്പിക്കും. വഖഫ് ബോര്‍ഡ് നിയമനം പി.എസ്.സിക്കുവിട്ട നടപടി പിന്‍വലിക്കണം. ഇക്കാര്യത്തില് വിട്ടുവീഴ്ചക്കില്ലെന്നും പി.കെ കുഞ്ഞാലിക്കുട്ടി മാധ്യമങ്ങളോട് വ്യക്തമാക്കി. നിയമന ഉത്തരവ് പിന്‍വലിച്ചില്ലെങ്കില് കേരളത്തില് മാത്രമല്ല രാജ്യവ്യാപകമായി പ്രത്യാഘാതമുണ്ടാകുമെന്നും കുഞ്ഞാലിക്കുട്ടി മുന്നറിയിപ്പ് നല്‍കി.\nസര്‍ക്കാര് തീരുമാനത്തില് നിന്ന് പിന്‍മാറണമെന്നും അതുവരെയും പ്രക്ഷോഭം നയിക്കുമെന്നും നേതാക്കള് പറഞ്ഞു. തുടര് പ്രക്ഷോഭങ്ങള് പിന്നീട് ആസൂത്രണം ചെയ്യുമെന്നും നേതാക്കള് പറഞ്ഞു.\nവഖഫ് ബോര്‍ഡിനെ അപ്രസക്തമാക്കാനുള്ള നീക്കവുമായി സര്‍ക്കാര് എന്തിനാണ് മുന്നോട്ട് പോകുന്നത്. വഖഫില് സര്‍ക്കാര് ഇടപെടുന്നതിന്റെ ആവശ്യകത മുസ്‌ലിംകള്‍ക്ക് മാത്രമല്ല പൊതു സമൂഹത്തിന്ആകെയും ബോധ്യപ്പെട്ടിട്ടില്ല.\nഎന്തിനെയും വര്‍ഗീയ വത്കരിക്കുന്നത്? ശരിയല്ല. ന്യായമായ അവകാശങ്ങളെപോലും വര്‍ഗീയത ആരോപിച്ച് നിഷേധിക്കുകയാണെന്നും നേതാക്കള് പറഞ്ഞു.\nരാജ്യത്തെവിടെയും മുമ്പെങ്ങുമില്ലാത്ത നീക്കമാണ് കേരള സര്‍ക്കാര് നടത്തുന്നത്. ഇത് ബി.ജെ.പി സര്‍ക്കാറുകള് ആവര്‍ത്തിക്കും. ഇത്തരം നീക്കം വഖഫ് ബോര്‍ഡുകളെ അപ്രസക്തമാക്കുമെന്നും അവര് കൂട്ടിച്ചേര്‍ത്തു.\nവഖഫ് ബോര്‍ഡ് നിയമനവുമായി ബന്ധപ്പെട്ട് മുസ്ലിം ലീഗ് നിലപാടിനെതിരേ മുഖ്യമന്ത്രി പിണറായി വിജയന് അടക്കം ഇന്നലെ രംഗത്തെത്തിയിരുന്നു. പള്ളിയെ പ്രതിഷേധ വേദിയാക്കുന്നുവെന്ന ആരോപണത്തിലാണ് മുഖ്യമന്ത്രി രംഗത്തെത്തിയത്. വഖഫ് ബോര്‍ഡ് നിയമനം പി.എസ്.സിക്ക് വിടണമെന്നത് വഖഫ് ബോര്‍ഡ് തീരുമാനിച്ചതാണ്. എന്നാല് മുസ്ലിങ്ങള്‍ക്ക് എതിരായ തീരുമാനമെന്ന് വരുത്താനാണ് ലീഗ് ശ്രമമെന്നും മുഖ്യമന്ത്രി ആരോപിച്ചിരുന്നു.\nപള്ളിയെ പ്രതിഷേധ വേദിയാക്കുന്ന ലീഗ് നിലപാട് സംഘ്പരിവാറുകാര്‍ക്കുള്ള പച്ചക്കൊടിയാണെന്നും അദ്ദേഹം ആരോപിച്ചു. ഒരു വിഭാഗത്തെ ശത്രുക്കളാക്കി കാണാനുള്ള ശ്രമം തിരിച്ചറിയണമെന്നും അദ്ദേഹം ചൂണ്ടിക്കാട്ടിയിരുന്നു.\nഇന്നു ചേര്‍ന്ന ലീഗ് നേതൃയോഗം വിശദമായി ചര്‍ച്ച ചെയ്തു തന്നെയാണ് പുതിയ തീരുമാനങ്ങള് കൈകൊണ്ടത്.\nPrevious articleഐഫോണ്6പ്ലസിനുള്ള ആപ്പിള് സേവനം അവസാനിക്കുന്നു\nNext articleബി.ജെ.പി വിദ്വേഷ പ്രകടനം: തലശ്ശേരിയിൽ നിരോധനാജ്ഞ; നഗരം പൊലീസ് വലയത്തിൽ


Please help our kerala; Prithviraj request help for kerala in SIIMA awards: കേരളത്തെ സഹായിക്കൂ; തെന്നിന്ത്യൻ സിനിമാലോകത്തോട് പൃഥ്വിരാജ്\nമലയാള സിനിമ കൈകോർത്ത് ഞങ്ങളാൽ ആവുന്നതൊക്കെ ചെയ്യുന്നുണ്ട്. പക്ഷേ അത് കൊണ്ടുമാവില്ല, നിങ്ങളുടെ സഹായവും ആവശ്യമാണ്\nUpdated: August 17, 2019 11:56:08 pm\nമഴക്കെടുതിയിലും പ്രകൃതിക്ഷോഭത്തിലും പെട്ട് ദുരിതമനുഭവിക്കുന്ന കേരളത്തെ കൈപ്പിടിച്ചുയർത്താനും പഴയ ജീവിതത്തിലേക്കു തിരിച്ചുകൊണ്ടുവരാനും ജാതിമത ഭേദമില്ലാതെ സാധാരണ ജനങ്ങളും രാഷ്ട്രീയക്കാരും സർക്കാരും ബിസിനസ്സുകാരും സിനിമാക്കാരുമൊക്കെ ഒന്നിച്ചു പ്രവർത്തിക്കുന്ന കാഴ്ചയാണ് ഇപ്പോൾ നമ്മൾ കണ്ടു കൊണ്ടിരിക്കുന്നത്. പ്രളയമുഖത്ത് സജീവമായി മലയാളസിനിമയിലെ താരങ്ങളും രംഗത്തുണ്ട്. ഇപ്പോഴിതാ, തെന്നിന്ത്യൻ സിനിമാലോകത്തെ പ്രശസ്തരായവരെല്ലാം പങ്കെടുത്ത സൈമ അവാർഡ് വേദിയിൽ വെച്ച് കേരളത്തിനായി പരസ്യമായി സഹായം അഭ്യർത്ഥിച്ചിരിക്കുകയാണ് നടൻ പൃഥ്വിരാജും.\nമികച്ച നടനുള്ള ക്രിട്ടിക് അവാർഡ് വാങ്ങാൻ വെള്ളിയാഴ്ച രാത്രി ഖത്തറിൽ നടന്ന പുരസ്കാരചടങ്ങിനെത്തിയപ്പോഴായിരുന്നു പൃഥ്വിരാജിന്റെ സഹായ അഭ്യർത്ഥന. ‘കൂടെ’ എന്ന ചിത്രത്തിലെ അഭിനയത്തിനാണ് പൃഥ്വിയ്ക്ക് മികച്ച നടനുള്ള അവാർഡ് ലഭിച്ചത്. പുരസ്കാരം കൈപ്പറ്റിയതിനുള്ള നന്ദിപ്രകടനത്തിനിടെയായിരുന്നു പൃഥ്വി കേരളത്തിനു വേണ്ടി സംസാരിച്ചത്.\n“മലയാള സിനിമയെ പ്രതിനിധീകരിച്ചു വന്നിരിക്കുന്നതുകൊണ്ട് കേരളത്തെക്കുറിച്ചാണ് എനിക്ക് പറയുവാനുള്ളത്. രണ്ടു ലക്ഷത്തിലേറെ പേരെ ഈ ദുരന്തം ബാധിച്ചിട്ടുണ്ട്. ദുരിതാശ്വാസ ക്യാമ്പില് കഴിയുന്നു. നാളെ എന്നൊരു സങ്കൽപം പോലുമില്ലാതെ സമയം ചിലവഴിക്കുന്നവരാണ് അവരില് കൂടതൽ പേരും. അതിനാൽ നിങ്ങളാൽ കഴിയുന്ന സഹായം കേരളത്തിന് വേണ്ടി ഞാൻ അഭ്യർത്ഥിക്കുകയാണ്. മലയാള സിനിമ കൈകോർത്ത് ഞങ്ങളാൽ ആവുന്നതൊക്കെ ചെയ്യുന്നുണ്ട്. പക്ഷേ അത് കൊണ്ടുമാവില്ല. എങ്ങനെ സഹായിക്കണം എന്ന് സംശയിക്കുന്നവർക്കുള്ള മാർഗ നിർദേശങ്ങൾ ലാലേട്ടന്റെയോ, ടൊവിനോയുടെയോ, അമ്മ അസോസിയേഷന്റെയോ, എന്റെയോ സാമൂഹ്യമാധ്യമങ്ങളില് നോക്കിയാൽ മനസിലാകും. എല്ലാവരും സഹായിക്കണം. ഞങ്ങൾക്ക് നിങ്ങളുടെ സഹായം ആവശ്യമാണ്,” പൃഥ്വിരാജ് പറഞ്ഞു.\nകഴിഞ്ഞ ദിവസം താന് പുതുതായി സ്വന്തമാക്കിയ റേഞ്ച് റോവറിന് ഫാന്‍സി നമ്പര് വേണ്ട, ആ തുക കാലവര്‍ഷക്കെടുതിയില് ദുരിതം അനുഭവിക്കുന്നവര്‍ക്ക് വേണ്ടി നല്‍കാനും പൃഥ്വിരാജ് തീരുമാനിച്ചിരുന്നു. കൊച്ചിയിലെ ഡീലര്‍ഷിപ്പില് നിന്നും മൂന്ന് കോടിയോളം തുക ചെലവഴിച്ചാണ് പൃഥ്വിരാജ് റേഞ്ച് റോവര് വാങ്ങിയത്. റേഞ്ച് റോവറിന് ഫാന്‍സി നമ്പര് സ്വന്തമാക്കാനായുള്ള ലേലത്തില് പങ്കെടുക്കാന് പൃഥ്വിരാജ് പേര് നല്‍കുകയും ചെയ്തിരുന്നു. ‘KL 07 CS 7777’ എന്ന ഫാന്‍സി നമ്പര് സ്വന്തമാക്കാനുള്ള ലേലത്തിലേക്കാണ് പൃഥ്വിരാജ് പേര് നല്‍കിയത്. എറണാകുളം ആര്‍ടിഒ ഓഫീസിലാണ് ലേലത്തില് പങ്കെടുക്കാന് പേര് രജിസ്റ്റര് ചെയ്തിട്ടുണ്ടായിരുന്നെങ്കിലും ലേലത്തിൽ നിന്നും ഒടുവിൽ പൃഥ്വി പിന്മാറുകയായിരുന്നു. നമ്പര് റിസര്‍വേഷന് റദ്ദാക്കുകയാണെന്ന് പൃഥ്വിരാജ് ആര്‍ടിഒ അധികൃതരെ അറിയിച്ചു. ഈ തുക പ്രളയദുരിതാശ്വാസത്തിനായി നല്‍കാനാണ് പൃഥ്വിരാജിന്റെ തീരുമാനം.\nRead more: റേഞ്ച് റോവറിന് ഫാന്‍സി നമ്പര് വേണ്ട; പൃഥ്വിരാജ് ലേലത്തില് നിന്ന് പിന്മാറി\nWeb Title: Siima 2019 prithviraj request help for kerala video kerala floods


വില കുറഞ്ഞ ബഡ്ജറ്റ് സ്മാര്‍ട്ട്ഫോണുമായി ഷവോമി - Samakalika Malayalam\nവില കുറഞ്ഞ ബഡ്ജറ്റ് സ്മാര്‍ട്ട്ഫോണുമായി ഷവോമി\nBy സമകാലിക മലയാളം ഡെസ്‌ക് | Published: 08th November 2018 09:06 PM |\nLast Updated: 08th November 2018 09:06 PM | A+A A- |\nചൈനീസ് ബ്രാൻഡ് ഷവോമിയുടെ ബഡ്ജറ്റ് സ്മാര്‍ട്ട്ഫോണായ റെഡ്മി 6എ ഇന്ത്യന് വിപണിയിലെത്തി. ആരംഭത്തില് ഷവോമി ഇന്ത്യയുടെ ഇന്ത്യന് വെബ്‌സൈറ്റായ mi.com ലൂടെയും ഷോപ്പിങ് പോര്‍ട്ടലായ ആമസോണിലൂടെയും ഫോണ് വില്‍പ്പന നടക്കും. ഡ്യുവല് സിം (നാനോ) റെഡ്മി6എ ആന്‍ഡ്രോയ്ഡ് 8.1 ഒറിയോ അടിസ്ഥാനമാക്കിയ MIUI9ലാണ് പ്രവര്‍ത്തിക്കുന്നത്. 18:9 ആസ്‌പെക്റ്റ് റേഷ്യോയുള്ള 5.45 ഇഞ്ച് എച്ച്ഡി+ ഡിസ്‌പ്ലേയാണ് ഫോണിനുള്ളത്. 4ജി മോഡലായ 6എ യില്2ജി.ബി റാം, 64 ജി.ബി ഇന്റേണല് മെമ്മറി എന്നിവയുണ്ട്.\nബഡ്ജറ്റിലൊതുങ്ങുന്ന മോഡല് തന്നെയാണ് ഷവോമി റെഡ്മി 6എ. ഫോണിന്റെ അടിസ്ഥാന മോഡലിന്റെ വില 5,999 രൂപയാണ്.2ജി.ബി റാമും 16 ജി.ബി ഇന്റേണല് മെമ്മറിയുമാണ് ഈ മോഡലിലുള്ളത്. 6,999 രൂപയാണ് അടുത്ത പതിപ്പിന്റെ വില. ഇതില്2ജി.ബി റാമും 64 ജി.ബി ഇന്റേണല് മെമ്മറിയുടെ കരുത്തും ഉണ്ട്. പിന്നില് 13 മെഗാപിക്‌സലിന്റെ സിംഗിള് ക്യാമറയും, മുന്നില്5മെഗാപിക്‌സലിന്റെ സെല്‍ഫി ക്യാമറയും നല്‍കിയിട്ടുണ്ട്. 3,000 എംഎഎച്ചാണ് ബാറ്ററി കരുത്ത്.\nറെഡ്മി നോട്ട്5പ്രോ ഫോണിനെ പോലെ തന്നെ റെഡ്മി6എയ്ക്കും ആര്‍ട്ടിഫിഷ്യല് ഇന്റലിജന്‍സ് ( Artificial Intelligence) ഫേസ് അണ്‍ലോക്ക് സവിശേഷതയുണ്ട്. ഇലക്ട്രിക് ഇമേജ് സ്റ്റെബിലൈസേഷനുളള 1080p വീഡിയോ റെക്കോര്‍ഡിങും റെഡ്മി 6എ പിന്തുണയ്ക്കുന്നു. മീഡിയാടെക് ഹീലിയോ A22 പ്രോസസറാണ് ഫോണില്. അതായത് ക്ലോക്ക് സ്പീഡ് 2.0 Ghz ഉളള ഒക്ടാകോര് പ്രോസസര്. 12nm FinFET പ്രക്രിയയിലാണ് ഹീലിയോ P22 പ്രോസസ് നിര്‍മ്മിച്ചിരിക്കുന്നത്. ഇത് സ്മാര്‍ട്ട്ഫോണിന്റെ ബാറ്ററി ശേഷി മെച്ചപ്പെടുത്തുകയും ഒപ്പം മൊത്തത്തിലുളള ഫോണിന്റെ താപനില നിയന്ത്രിക്കുകയും ചെയ്യും. ഇന്ത്യയില് പുറത്തിറക്കിയ രണ്ടാമത്തെ MTK SoC പവര് സ്മാര്‍ട്‌ഫോണാണ് റെഡ്മി 6എ.\nഷവോമി റെഡ്മി 6എ ആന്‍ഡ്രോയ്ഡ് redmi 6A


'മോഹന്‍ലാലിന്റെ വിരലുകള് പോലും അഭിനയിക്കും; ഇയാള് വേറെ റെയ്ഞ്ചാണെന്ന് അന്ന് ഞാന് മനസില് എഴുതി' - ഇ വാർത്ത | evartha\n‘മോഹന്‍ലാലിന്റെ വിരലുകള് പോലും അഭിനയിക്കും; ഇയാള് വേറെ റെയ്ഞ്ചാണെന്ന് അന്ന് ഞാന് മനസില് എഴുതി’\nനടനവിസ്മയം മോഹന്‍ലാലിന്റെ മാന്ത്രിക അഭിനയം കണ്ട് കട്ട് പറയാന് വരെ മറന്നവരാണ് നമ്മുടെ സംവിധായകര്. മോഹന്‍ലാലിന്റെ കണ് പീലിയും പുരികവും തുടങ്ങി കൈവിരലുകള് വരെ അഭിനയിക്കുന്നതു കാണാമെന്ന് കമല്, സത്യന് അന്തിക്കാട്, പ്രിയദര്‍ശന്, രഞ്ജിത്ത് തുടങ്ങി നിരവധി സംവിധായകര് പലതവണ സാക്ഷ്യപ്പെടുത്തിയിട്ടുണ്ട്.\nലാലിന്റെ അഭിനയ കലയില് വിസ്മയിച്ചു നിന്ന ഇതേ അനുഭവം തന്നെയാണ് ഒരുകാലത്തെ ഹിറ്റ് സിനിമകളുടെ സംവിധായകന് ഫാസിലിനും പങ്കുവെക്കാനുള്ളത്. മഞ്ഞില് വിരിഞ്ഞ പൂക്കളില് അഭിനയിക്കുമ്പോഴെ ലാല് വളരെ ഫ്‌ളെക്‌സിബിളായിട്ട് അഭിനയിക്കുന്നയാളാണെന്ന് തനിക്ക് പിടികിട്ടിയിരുന്നുവെന്നും അദ്ദേഹത്തിന്റെ വിരലുകള് പോലും അഭിനയിക്കുന്നത് താന് കണ്ടുവെന്നും ഒരു വാരികയ്ക്ക് നല്‍കിയ അഭിമുഖത്തില് അദ്ദേഹം പറയുന്നു.\n‘മഞ്ഞില് വിരിഞ്ഞ പൂക്കളുടെ എഡിറ്റിങ് നടക്കുമ്പോഴാണ് ഒരു അത്ഭുതമുണ്ടാകുന്നത്. മോഹന്‍ലാല് കോണി വഴി ഓടിക്കേറിയിട്ട് നായികയുടെ സാധനങ്ങള് വലിച്ചിടുന്ന സീനാണ്. അവള് മുമ്പ് അവനെ കളിയാക്കാന് ഉപയോഗിച്ച ചില സാധനങ്ങള് അപ്പോള് പുറത്തേക്ക് വീഴും.\nഒരു മുഖംമൂടി, കൂളിങ് ഗ്ലാസ് ഒക്കെയാണ്. അത് ഓരോന്നായി ലാല് എടുത്തുവെക്കുന്നു. അതില് ലാലിന്റെ വിരലുകള് വന്ന് ആ കണ്ണാടിയും മുഖംമൂടിയുമൊക്കെ എടുത്തുവെക്കും. അപ്പോഴാണ് കണ്ടത്, ലാലിന്റെ വിരലുകളും അഭിനയിക്കുന്നുണ്ടെന്ന്. പിന്നീട് ഐ.വി ശശിയൊക്കെയാണ് പറയുന്നത്. ലാലിന് മുണ്ടുടുക്കുന്നതിലും ഒരു നടനമുണ്ടെന്ന്. അന്ന് തന്നെ ഇയാള് വേറെ റെയ്ഞ്ചാണെന്ന് ഞാന് മനസില് എഴുതിയിരുന്നുവെന്നും ‘ഫാസില് പറയുന്നു.\nമോഹന്‍ലാലിനെ പോലെ നിരീക്ഷണമുളള ഒരാളെ വേറെ കണ്ടിട്ടില്ല. സെറ്റില് നൂറുപേരുണ്ടെങ്കില് അവരെയെല്ലാം നോക്കി ലാലിന്റെ കണ്ണിങ്ങനെ സഞ്ചരിക്കും. സ്ത്രീകളാണെങ്കില് പറയുകയും വേണ്ട. ഓരോരുത്തരും എന്ത് ചെയ്യുന്നുവെന്ന് നോക്കും. അത് ആരാണ് എന്ന് ചോദിക്കും.\nടച്ചപ്പ് ചെയ്തുകൊണ്ടിരിക്കുമ്പോഴും ലാലിന്റെ കണ്ണുകള് ചുറ്റിലും പരതും. ഇതെല്ലാം അറിയാതെ അയാളുടെ കംപ്യൂട്ടര് മനസില് പതിഞ്ഞുകിടക്കും. പിന്നീട് ക്യാമറയ്ക്ക് മുന്നില് വന്ന് സ്വിച്ചിട്ട പോലെ അഭിനയിക്കുകയും ചെയ്യുമെന്നും ഫാസില് പറയുന്നു.


കാലങ്ങൾക്കപ്പുറത്തു നിന്നുമുള്ള ചിത്രങ്ങൾ...\nഒരു ദിവസം പതിവില്ലാതെ രാവിലെ തന്നെ മൊബൈലിൽ മെസഞ്ചറിന്റെ മണികിലുക്കം. പുതിയ സന്ദേശമുണ്ടെന്ന അറിയിപ്പ് കേട്ട് ആരാണാവോ എന്ന് കരുതി നോക്കിയപ്പോൾ കപ്ലിങ്ങാട്ടെ വീണ(അമ്മയുടെ കസിന്റെ മകന്റെ ഭാര്യ)യാണ്. മെസേജ് തുറന്നപ്പാേൾ നാലഞ്ച് രേഖാചിത്രങ്ങളാണ് ... മുത്തശ്ശന്റെ (കപ്ലിങ്ങാട്ടെ കുട്ടമ്മാമൻ) പെട്ടി തുറന്നു നോക്കിയപ്പോൾ അദ്ദേഹം സൂക്ഷിച്ചു വെച്ച സാധനങ്ങളുടെ കൂടെയുണ്ടായിരുന്നതാണ് എന്നും വീണ എഴുതിയിരിയ്ക്കുന്നു. വളർത്തു നായ? ആ ചിത്രങ്ങൾ നോക്കി കുറേ നിമിഷങ്ങൾ വല്ലാത്തൊരവസ്ഥയിൽ ഇരുന്നു പോയി. ചിത്രങ്ങൾക്ക് കീഴെ കെ കെ നമ്പൂതിരിപ്പാട് എന്ന കൈയ്യൊപ്പ് കണ്ടപ്പോൾ സന്തോഷം കൊണ്ടാണോ സങ്കടം കൊണ്ടാണോ അതോ രണ്ടും കൂടിയതാണോ എന്നറിയില്ല, കണ്ണ് നിറഞ്ഞ് ഒന്നും കാണാൻ പറ്റാതെയായി. അതിമനോഹരമായ ആ ചിത്രങ്ങൾ എന്റെ അമ്മാത്തെ മുത്തശ്ശൻ വരച്ചവയാണ്. അമ്മാത്തെ മുത്തശ്ശനെക്കുറിച്ച് കേട്ടുകേൾവി തന്നെ കുറവാണ് - അമ്മയ്ക്ക് ഏഴോ എട്ടോ വയസ്സേ ആയിരുന്നുള്ളൂ അദ്ദേഹം മരിയ്ക്കുമ്പോൾ. അദ്ദേഹത്തിന്റെ ഒരു ഫോട്ടോ പോലും ഞാൻ കണ്ടിട്ടുമില്ല. അമ്മയ്ക്കോ അമ്മാമൻമാർക്കോ അദ്ദേഹത്തിന്റെ രൂപമോ ഛായയാേ കൃത്യമായി ഓർമ്മയിൽ സൂക്ഷിയ്\nഎച്ച്മുകുട്ടിയെ വായിക്കാൻ തുടങ്ങിയത് എന്നു മുതലാണെന്ന് കൃത്യമായി ഓർമ്മയില്ല. കുറച്ചു കൊല്ലങ്ങളായിക്കാണും... ബ്ലോഗിങ്ങിൽ സജീവമായിരുന്ന കാലത്ത് എച്ച്മുവിന്റെ കഥകൾ സ്ഥിരം വായിച്ചിരുന്നു. ഇടയ്ക്കൊക്കെ മെസഞ്ചർ വഴി അങ്ങോട്ടുമിങ്ങോട്ടും സംവദിച്ചിരുന്നു. 'അമ്മീമക്കഥകൾ' വായിച്ച ശേഷമാവണം ഒരാത്മബന്ധം തോന്നിത്തുടങ്ങിയത്. എന്നാൽ പോകെപ്പോകെ എച്ച്മുവിനെ ഞാൻ വായിക്കാതെയായി. ആ കഥകളിലെ ദു:ഖവും കഥാപാത്രങ്ങളുടെ വേദനയും എന്നെ വല്ലാതെ ശ്വാസം മുട്ടിച്ചു തുടങ്ങിയപ്പോഴാണത്. എങ്കിലും ഇടയ്ക്കൊക്കെ എച്ച്മുവിനോട് കുശലം ചോദിക്കാതിരുന്നിട്ടില്ല. അമ്മ പോയെന്നറിഞ്ഞപ്പോൾ വല്ലാത്ത വേദന തോന്നി. അപ്പോൾ ഒന്നു കാണണമെന്നും ഒന്നും പറയാതെ കെട്ടിപ്പിടിയ്ക്കണമെന്നും അതിയായ ആഗ്രഹം തോന്നി. പിന്നെ ഞാൻ എച്ച്മുവിനെ തുടർച്ചയായി വായിച്ചത് ഫേസ്ബുക്കിലൂടെ സ്വന്തം ജീവിതകഥ പറയാൻ തുടങ്ങിയപ്പോഴാണ്. എനിയ്ക്ക് സങ്കല്പിയ്ക്കാൻ പോലുമാകാത്തത്ര ദുരിതവും ദു:ഖവും താണ്ടിയാണ് അവർ ഇവിടെയെത്തി നിൽക്കുന്നത് എന്നറിഞ്ഞപ്പോൾ തരിച്ചിരുന്നു. പലപ്പോഴും അവരെഴുതിയത് വായിച്ച് കണ്ണുനിറഞ്ഞ്, ഹൃദയം വിങ്ങി ഒന്നും പറയാനാവാതെ ഇരുന്നുപോയി. ഒന്നോ


Story of Faizal Fareed | സുന്ദരനായ യുവ കോമളൻ; കൈപ്പമംഗലം സ്വദേശിയെങ്കിലും നാട്ടുകാരുമായി ബന്ധം കുറവ്; യുഎഇയിൽ മുനിസിപ്പൽ ജീവനക്കാരനായിരുന്ന പിതാവ് വഴി ദുബായിൽ എത്തിയത് ചെറുപ്രായത്തിൽ; ഭാര്യ പ്രവാസി കുടുംബത്തിലെ അംഗം; അറബിയടക്കമുള്ള ഒട്ടേറെ ഭാഷകൾ പഠിച്ചത് ഗൾഫ് ജീവിതം അനായാസമാക്കി; വൻകിട കമ്പനികളുടെ പിആർഒയായി ജോലി ചെയ്ത ശേഷം ബിസിനസിലേക്ക് കടന്നു; ആഡംബരകാർ വർക്ക് ഷോപ്പും ജിംനേഷ്യവും നടത്തിപ്പുമായി കഴിയവേ സിനിമാക്കാരുമായും ഉറ്റബന്ധം; ഫൈസൽ ഫരീദിനെ ചുറ്റിപ്പറ്റി ദുരൂഹതകളേറെ - MarunadanMalayalee.com\nJuly 20, 202006:50 AM IST Permalink\nദുബായ്: ദുബായിൽ സ്വർണ്ണക്കടത്തിൽ ദുബായിൽ അറസ്റ്റിലായ തൃശൂർ മൂന്നുപീടിക സ്വദേശി ഫൈസൽ ഫരീദി(36)നെ ചുറ്റിപ്പറ്റി നിരവധി ദൂരൂഹതകളാണ് നിലനിൽക്കുന്നത്. നാട്ടുകാർക്ക് അടക്കം ഫൈസലിനെ കുറിച്ച് വലിയ അറിവുകളില്ല. സ്വർണ്ണക്കടത്തിലെ മുഖ്യകണ്ണിയാണ് ഫൈസലെന്ന് വ്യക്തമായിട്ടുണ്ട്. എന്നാൽ,ദുബായി പൊലീസ് ഫൈസലിന്റെ അറസ്റ്റിനെ കുറിച്ച് കൂടുതൽ വ്യക്തതകൾ വരുത്തിയിട്ടുല്ല. ഫൈസലിന്റെ പാസ്‌പോർട്ട് റദ്ദാക്കിയതായി ഇന്ത്യൻ അധികൃതർ അറിയിച്ചെങ്കിലും ഇക്കാര്യത്തിലും അവ്യക്തതകൾ നിലനിൽക്കുന്നുണ്ട്. ഒരാളുടെ പാസ്‌പോർട്ട് തടഞ്ഞുവയ്ക്കാനേ അധികൃതർക്ക് സാധിക്കൂ എന്നും റദ്ദാക്കണമെങ്കിൽ രാജ്യദ്രോഹമടക്കമുള്ള കുറ്റകൃത്യങ്ങളിൽ കോടതി ശിക്ഷിക്കണമെന്നും നിയമവിദഗ്ദ്ധർ ചൂണ്ടിക്കാട്ടുന്നു.\nപാസ്‌പോർട്ട് റദ്ദാക്കിയിട്ടുണ്ടെങ്കിൽ ഫൈസലിന്റെ യുഎഇയിലെ താമസവീസയും റദ്ദാക്കപ്പെടും. ഇതോടെ ഇയാൾക്ക് നിയമപരമായി യുഎഇയിൽ തുടരാനാകില്ല. ദുബായ് പൊലീസ് അറസ്റ്റ് ചെയ്യുകയാണെങ്കിൽ ഇവിടുത്തെ നിയമം അനുശാസിക്കുന്ന നടപടികൾ പൂർത്തിയായ ശേഷമേ ഫൈസലിനെ ഇന്ത്യയിലേയ്ക്ക് കൊണ്ടുപോകാൻ കഴിയുകയുള്ളൂ. സ്വർണക്കള്ളക്കടത്തുകേസിലെ പ്രധാന പ്രതികളിലൊരാളാണെന്ന നിലയ്ക്ക് ഇന്ത്യക്ക് ഇയാളെ അടിയന്തരമായി ആവശ്യമുള്ളതിനാൽ കസ്റ്റഡി രേഖപ്പെടുത്തിയിരിക്കാനാണ് സാധ്യതയെന്നും നിയമവിദഗ്ദ്ധർ ചൂണ്ടിക്കാട്ടുന്നു.\nആരാണ് ഫൈസൽ ഫരീദ്?\nഗൾഫിൽ വിവിധ ബിസിനസുകൾ ചെയ്തു വന്നിരുന്ന ഇയാൾക്ക് ആഡംബര കാറുകളുടെ ഒരു ഗ്യാരേജ് ഉണ്ട്. ഗൾഫിൽ നടക്കുന്ന കാർ റേസിങുകളിലും ഇയാൾ പങ്കാളിയാണ്. ആഡംബര കാറുകളോട് വലിയ പ്രിയമാണ് ഫൈസലിന്. ഗൾഫിൽ ഒരു ജിംനേഷ്യവും നടത്തുന്നുണ്ട്. ഫൈസൽ ഫരീദ് കള്ളക്കടത്തിലേക്ക് തിരിഞ്ഞത് മറ്റു ബിസിനസുകൾ പൊളിഞ്ഞതോടെയാണെന്ന് സൂചന. ഫൈസലിന് യുഎഇ, സൗദി, ബഹ്റൈൻ തുടങ്ങിയ രാജ്യങ്ങളിൽ ബിസിനസുണ്ട്. സൗദിയിൽ എണ്ണക്കച്ചവടം നടത്തിയെങ്കിലും പരാജയപ്പെട്ടു. നിലവിൽ ദുബായിൽ ഗ്യാരേജ് നടത്തുകയാണ്. ചിലരുമായി ചേർന്ന് ജിംനേഷ്യം ക്ലബ്ബും നടത്തുന്നു. ബിസിനസുകൾ തകർച്ചയിലായതോടെയാണ് കള്ളക്കടത്തിലേക്ക് കടന്നതെന്നാണ് സൂചന.\nഫൈസൽ അറസ്റ്റിലായപ്പോൾ സുഹൃത്തുക്കൾ അടക്കം ആരും പ്രതികരിക്കാൻ പോലും തയ്യാറായിട്ടില്ല. ഖിസൈസിലെ ഫൈസലിന്റെ ഉടമസ്ഥതയിലുള്ള ഗോ ജിം ജിംനേഷ്യത്തിലേയ്ക്കും ആഡംബ കാർ വർക് ഷോപ്പായ 5സി മോട്ടോർ സ്‌പോർട്‌സിലേയ്ക്കും അപൂർവമായേ ഇയാളെത്താറുണ്ടായിരുന്നുള്ളൂ. അത്യാധുനിക സജ്ജീകരണങ്ങളുള്ള ആഡംബര ജിംനേഷ്യമാണ് ഗോ ജിം. ഇതിൽ ഫൈസലിന് മറ്റു രണ്ടു പാർട്ണർമാരുമുണ്ടെന്ന് പറയുന്നു. മലയാളികളടക്കം കുറേയേറെ ജീവനക്കാർ ഇവിടെയുണ്ട്. ഇവരെല്ലാം വളരെക്കുറച്ച് പ്രാവശ്യം മാത്രമേ ഫൈസലിനെ ഇവിടെ കണ്ടിട്ടുള്ളൂ.\nകഴിഞ്ഞ നാലാഴ്ചയോളമായി 5സി ഗ്യാരേജ് പൂട്ടിക്കിടക്കുകയാണ്. പുറത്ത് ആഡംബര കാറുകൾ പൊടിപിടിച്ച് കിടക്കുന്നുണ്ടെങ്കിലും ജീവനക്കാർ പോലും ഇപ്പോൾ പരിസരത്തില്ല. കഴിഞ്ഞ മൂന്ന് മാസത്തിലേറെയായി കെട്ടിട വാടക നൽകാത്തതിനാലാണ് സ്ഥാപനം പൂട്ടിക്കിടക്കുന്നത്. മാസങ്ങളായി ജീവനക്കാർക്ക് ശമ്പളവും നൽകിയിട്ടില്ലെന്ന പരാതിയുമുണ്ട്. ഫൈസലിന്റെ തൃശൂരിലെ വീട്ടിൽ കഴിഞ്ഞ ദിവസം എൻ െഎഎ റെയ്ഡ് നടത്തിയിരുന്നു. കൊടുങ്ങല്ലൂർ കയ്പംഗലത്തെ മൂന്നുപീടികയിലെ വീട്ടിലാണ് കസ്റ്റംസ് സംഘം റെയ്ഡ് നടത്തിയത്. വില്ലേജ് ഓഫിസറുടേയും ബന്ധുക്കളുടേയും സാന്നിധ്യത്തിലായിരുന്നു അഞ്ചംഗ കസ്റ്റംസ് സംഘത്തിന്റെ പരിശോധന.


ആലപ്പുഴയെ വർണങ്ങളിൽ ചാലിച്ച് കുരുന്നുകൾ; നെഹ്‌റുട്രോഫിയുടെ ആവേശം പകർന്ന് നിറച്ചാർത്ത്,alappuzha nehru trophy boat race childrens niracharthkeralaonlinenews.com | Malayalam news, kerala news, onlinenews,\nആലപ്പുഴയെ വർണങ്ങളിൽ ചാലിച്ച് കുരുന്നുകൾ; നെഹ്‌റുട്രോഫിയുടെ ആവേശം പ...\nആലപ്പുഴയെ വർണങ്ങളിൽ ചാലിച്ച് കുരുന്നുകൾ; നെഹ്‌റുട്രോഫിയുടെ ആവേശം പകർന്ന് നിറച്ചാർത്ത്\nPublished: Saturday4August 2018 02:45:01 PM\nആലപ്പുഴ: 66-ാമത് നെഹ്‌റു ട്രോഫി വള്ളംകളിക്ക് ആലപ്പുഴയെയും കുട്ടനാടിനെയും വരകളിലും വർണങ്ങളിലും ആവാഹിച്ച് വിദ്യാർഥികളുടെ നിറച്ചാർത്ത്. വള്ളംകളിക്ക് മുന്നോടിയായി പബ്ലിസിറ്റി കമ്മിറ്റി സംഘടിപ്പിച്ച നിറച്ചാർത്ത് മത്സരത്തിൽ ജില്ലയിലെ വിവിധ വിദ്യാലയങ്ങളിൽ നിന്നെത്തിയ ആയിരത്തോളം കുട്ടികളാണ് പങ്കാളികളായത്.\nആലപ്പുഴ ടൗൺ ഹാളിൽ സംഘടിപ്പിച്ച മത്സരം നെഹ്‌റുട്രോഫി ബോട്ട് റേസ് സൊസൈറ്റി ചെയർമാൻ ജില്ലാകളക്ടർ എസ്. സുഹാസും ഭാര്യ ഡോ. വൈഷ്ണവി ഗൗഢയും ചേർന്ന് ഭദ്രദീപം തെളിച്ച് ഉദ്ഘാടനം ചെയ്തു. മുതിർന്ന കുട്ടികൾക്ക് ആലപ്പുഴയുടെ സൗന്ദര്യം എന്ന വിഷയമാണ് നൽകിയത്. കുരുന്നുകൾക്ക് പെയിന്റിങ് മത്സരം നടത്തി. കായൽ സൗന്ദര്യവും പാടശേഖരങ്ങളുടെ ഭംഗിയും ലൈറ്റ് ഹൗസും വള്ളം കളിയുമെല്ലാം കുട്ടികൾ കടലാസിൽ പകർത്തി. വിദ്യാർഥികളെ നിയന്ത്രിക്കുന്നതിന് ആലപ്പുഴ ടി.ടി.ഐയിലെ വാളന്റിയർമാർ രംഗത്തുണ്ടായിരുന്നു. പബ്ലിസിറ്റി കമ്മിറ്റി കൺവീനറായ ജില്ലാ ഇൻഫർമേഷൻ ഓഫീസർ ചന്ദ്രഹാസൻ വടുതല ആധ്യക്ഷ്യം വഹിച്ചു.\nനഗരസഭാ കൗൺസിലർമാരായ എ.എം.നൗഫൽ, പാർവതി സംഗീത്, ഡെപ്യൂട്ടി കളക്ടർ എസ്. മുരളീധരൻപിള്ള, പബ്‌ളിസിറ്റി കമ്മിറ്റിയംഗങ്ങളായ ചിക്കൂസ് ശിവൻ, അബ്ദുൾ സലാം ലബ്ബ എന്നിവർ പങ്കെടുത്തു.\nRead more topics: alappuzha, nehru trophy, boat race, childrens niracharth\nalappuzha nehru trophy boat race children's niracharth competition


ആറാം ഘട്ടം കോൺഗ്രസിന്റേത്; ബിജെപിക്ക് നഷ്ടം നേടിയതിനേക്കാൾ അധികം, വരുണും മനേകയും വീഴുമോ? | BJP may lose 45 seats out of 59 seats which voted in sixth phase of lok sabha polls - Malayalam Oneindia\nആറാം ഘട്ടം കോൺഗ്രസിന്റേത്; ബിജെപിക്ക് നഷ്ടം നേടിയതിനേക്കാൾ അധികം, വരുണും മനേകയും വീഴുമോ?\nPublished: May 13 2019, 13:21 [IST]\nദില്ലി: ഏഴ് ഘട്ടങ്ങളിലായി നടക്കുന്ന ലോക്സഭാ തിരഞ്ഞെടുപ്പിന്റെ ആദ്യ ആറ് ഘട്ടങ്ങൾ ഞായറാഴ്ചയോടെ പൂർത്തിയായി. ബിജെപിയും കോൺഗ്രസും ആം ആദ്മിയും തമ്മിലുള്ള ത്രികോണ മത്സരം കൊണ്ട് ശ്രദ്ധയാകർഷിച്ച ദില്ലിയിലെ7മണ്ഡലങ്ങൾ അടക്കം7സംസ്ഥാനങ്ങളിലായി 59 മണ്ഡലങ്ങളാണ് ഏഴാം ഘട്ടത്തിൽ വിധിയെഴുതിയത്. ഓരോ വോട്ടും നഷ്ടപ്പെടാതിരിക്കാൻ കരുതലോടെ മുന്നോട്ട് നീങ്ങിയെങ്കിലും ആറാം ഘട്ടത്തിൽ ബിജെപിക്ക് കാലിടറുമെന്നാണ് കണക്കുകൾ സൂചിപ്പിക്കുന്നത്.\nആറാം ഘട്ടത്തിൽ ജനവിധി തേടി 59 മണ്ഡലങ്ങളിൽ 44 മണ്ഡലങ്ങളും കഴിഞ്ഞ തിരഞ്ഞെടുപ്പിൽ ബിജെപിക്ക് ഒപ്പമായിരുന്നു. എന്നാൽ ഇക്കുറി ഈ 44 മണ്ഡലങ്ങളിലും ബിജെപിക്ക് തിരിച്ചടി ഉണ്ടാകുമെന്നാണ് ദേശീയ മാധ്യമങ്ങൾ റിപ്പോർട്ട് ചെയ്യുന്നത്. വിശദാംശങ്ങൾ ഇങ്ങനെ\n2014ൽ ആറാം ഘട്ടത്തിൽ ജനവിധി തേടിയ 59 മണ്ഡലങ്ങളിൽ 44 ഇടത്താണ് ബിജെപി ജയിച്ചത്. എൻഡിഎ സഖ്യകക്ഷികളായ ആപ്നാ ദളും എൽജെപിയും ഓരോ സീറ്റുകൾ വീതവും നേടി. തൃണമൂൽ കോൺഗ്രസിന് എട്ട് സീറ്റ് ലഭിച്ചപ്പോൾ കോൺഗ്രസിന് ലഭിച്ചതാകട്ടെ2സീറ്റുകൾ മാത്രം. ഐഎൻഎൽഡിക്ക് രണ്ട് സീറ്റുകളും ലഭിച്ചു.\nഉത്തർപ്രദേശിൽ വോട്ടെടുപ്പ് നടന്ന് 14 സീറ്റുകളിൽ 12 ഇടത്തും 2014ൽ ബിജെപിയാണ് വിജയിച്ചത്. എന്നാൽ എസ്പി-ബിഎസ്പി-ആർഎൽഡി സഖ്യവും കോൺഗ്രസും ബിജെപിയുടെ ശക്തി കേന്ദ്രങ്ങളിൽ പാർട്ടിക്ക് ഇക്കുറി കനത്ത വെല്ലുവിളി ഉയർത്തുന്നുണ്ടെന്നാണ് വിലയിരുത്തപ്പെടുന്നത്. ബിജെപിയുടെ സീറ്റ് നേട്ടം രണ്ടോ മൂന്നോ ആയി ചുരുങ്ങുമെന്ന് ദേശീയ മാധ്യമമമായ നാഷണൽ ഹെറാൾഡ് റിപ്പോർട്ട് ചെയ്യുന്നു. മഹാസഖ്യത്തിന് ഗുണകരമാകുന്ന് രീതിയിലാണ് ചില ഇടങ്ങളിൽ കോൺഗ്രസ് ദുർബലരായ സ്ഥാനാർത്ഥികളെ നിർത്തിയിരിക്കുന്നത്.\nകാലിടറി വരുണും മനേകയും\nമനേകാ ഗാന്ധിയുടെ മണ്ഡലമായിരുന്ന പിലിഭിത്തിൽ നിന്നാണ് വരുൺ ഗാന്ധി ഇക്കുറി മത്സരിക്കുന്നത്. വരുണിന്റെ മണ്ഡലമായ സുൽത്താൻപൂരിൽ നിന്നു മനേകയും ജനവിധി തേടുന്നു. സുൽത്താൻപൂരിൽ വരുൺ ഗാന്ധിക്ക് ജയസാധ്യത മങ്ങിയതിനാലാണ് ഇരുവരും സീറ്റുകൾ പരസ്പരം വെച്ചുമാറിയതെന്നാണ് റിപ്പോർട്ടുകൾ. എന്നാൽ ഇരുവർക്കും ഇക്കുറി തിരിച്ചടി ഉണ്ടായേക്കുമെന്നാണ് റിപ്പോർട്ടുകൾ.\nഹരിയാനയിൽ കോൺഗ്രസ് മികച്ച പ്രകടനമാണ് ഇക്കുറി കാഴ്ചവെച്ചതെന്നാണ് പ്രാദേശിക ഘടകങ്ങളിൽ നിന്നുള്ള റിപ്പോർട്ട് വ്യക്തമാക്കുന്നത്. സംസ്ഥാനത്തെ 10 സീറ്റുകളിൽ ചുരുങ്ങിയത് എഴ് സീറ്റുകളിലെങ്കിലും കോൺഗ്രസ് വിജയിക്കും 2014ൽ കോൺഗ്രസിന് വെറും ഒരു സീറ്റിൽ മാത്രമാണ് വിജയിച്ചത്. ഏഴിടത്ത് ബിജെപിയും രണ്ടിടത്ത് ഐഎൻഎൽഡിയും വിജയിച്ചിരുന്നു.\nമധ്യപ്രദേശിലും ബീഹാറിലും 8 സീറ്റുകളിലേക്കാണ് ആറാം ഘട്ടത്തിൽ വോട്ടെടുപ്പ് നടന്നത്. 2014ൽ രണ്ട് സംസ്ഥാനത്തും ഇതിൽ7സീറ്റുകളിലും വിജയം നേടിയത് ബിജെപിയാണ്. എന്നാൽ ഇക്കുറി മധ്യപ്രദേശിൽ കോൺഗ്രസ് ഒറ്റയ്ക്കും ബീഹാറിൽ കോൺഗ്രസ്- ആർജെഡി സഖ്യവും ഇതിൽ പകുതിയോളം സീറ്റുകൾ സ്വന്തമാക്കുമെന്നാണ് വിലയിരുത്തപ്പെടുന്നത്. ഭോപ്പാലിൽ ബിജെപി സ്ഥാനാർത്ഥി പ്രഗ്യാ സിംഗ് താക്കൂറിനെതിരെ കോൺഗ്രസിന്റെ ദ്വിഗ് വിജയ് സിംഗ് വൻ ഭൂരിപക്ഷത്തിൽ വിജയിക്കുമെന്നാണ് റിപ്പോർട്ടുകൾ.\nആറാം ഘട്ടത്തിൽ പോളിംഗ് ബൂത്തിലെത്തിയ ജാർഖണ്ഡിലെ നാല് സീറ്റുകളിലും 2014ൽ ബിജെപി സ്ഥാനാർത്ഥികളാണ് വിജയിച്ചത്. ഇതിൽ പകുതിയോളം സീറ്റുകളും പ്രാദശിക കക്ഷികളെ ഒന്നിപ്പിച്ച് കോൺഗ്രസ് നേതൃത്വം നൽകുന്ന സഖ്യം ജാർഖണ്ഡിൽ സ്വന്തമാക്കുമെന്നാണ് പ്രതീക്ഷിക്കുന്നത്. സംസ്ഥാനത്ത് വൻ മുന്നേറ്റം ഉണ്ടാക്കുമെന്നാണ് കോൺഗ്രസിന്റെ പ്രതീക്ഷ.\n2014ൽ ദില്ലിയിലെ മുഴുവൻ സീറ്റുകളിലും കോൺഗ്രസാണ് വിജയിച്ചത്. എന്നാൽ ആം ആദ്മി- കോൺഗ്രസ് സഖ്യം സാധ്യമാകാഞ്ഞതോടെ ത്രികോണ മത്സരത്തിനാണ് രാജ്യ തലസ്ഥാനത്ത് കളം ഒരുങ്ങിയത്. ഇത് ബിജെപിക്ക് ഗുണകരമാകുമെന്നാണ് വിലയിരുത്തപ്പെടുന്നത്. എങ്കിലും 2014ലെ തിളക്കമാർന്ന വിജയം ആവർത്തിക്കാൻ ബിജെപിക്ക് സാധിക്കില്ലെന്നാണ് വിലയിരുത്തുന്നത്. മൂൻ മുഖ്യമന്ത്രി ഷീലാ ദീക്ഷിത്, അജയ് മാക്കൻ തുടങ്ങിയ പ്രമുഖരുടെ സ്ഥാനാർത്ഥിത്വം കോൺഗ്രസിന് നേട്ടമാകും.\nഇക്കുറി വലിയ മുന്നേറ്റങ്ങൾ മുന്നിൽക്കണ്ട് ബിജെപി കരുക്കൾ നീക്കിയ സംസ്ഥാനമാണ് ബംഗാൾ. 2014ൽ സംസ്ഥാനത്തെ2സീറ്റുകളിൽ മാത്രമാണ് ബിജെപി വിജയിച്ചത്. ആറാം ഘട്ടത്തിൽ വോട്ടെടുപ്പ് നടന്ന 8 സീറ്റുകളും തൃണമൂൽ കോൺഗ്രസ് നിലനിർത്താനാണ് സാധ്യത. കേവല ഭൂരിപക്ഷമായ 272 സീറ്റ് മറികടക്കാൻ ബിജെപിക്ക് സാധിക്കില്ലെന്നാണ് വിലയിരുത്തപ്പെടുന്നത്.\nlok sabha elections 2019 election bjp dilli uttar pradesh amit shah rahul gandhi ലോക്സഭ തിരഞ്ഞെടുപ്പ് 2019 ബിജെപി കോണ്‍ഗ്രസ് ദില്ലി മധ്യപ്രദേശ് അമിത് ഷാ\nBJP may lose 45 seats out of 59 seats which voted in sixth phase of lok sabha polls\nStory first published: Monday, May 13, 2019, 13:21 [IST]


അന്തര്‍ദേശീയ നിലവാരത്തില് കായികതാരങ്ങളെ വളര്‍ത്തിയെടുക്കുന്നതിനുള്ള പ്രവര്‍ത്തനങ്ങള്\n*181. ശ്രീ.കെ. ബാബു\n,, മുരളി പെരുനെല്ലി : താഴെ കാണുന്ന ചോദ്യങ്ങള്‍ക്ക് വ്യവസായവും സ്പോര്‍ട്സും യുവജനകാര്യവും വകുപ്പുമന്ത്രി സദയം മറുപടി നല്‍കുമോ:\n(എ) അന്തര്‍ദേശീയ നിലവാരത്തില് കായികതാരങ്ങളെ വളര്‍ത്തിയെടുക്കുക എന്ന ഉദ്ദേശ്യത്തോടെ നടത്തിയ പ്രവര്‍ത്തനങ്ങള് അറിയിക്കാമോ;\n(ബി) സ്പോര്‍ട്സ്, ഗെയിംസ് ഇനത്തില് മികവു തെളിയിക്കുന്നവരെ സര്‍ക്കാര് സര്‍വ്വീസില് നിയമിക്കാന് നടപടിയുണ്ടാകുമോ;\n(സി) സ്പോര്‍ട്സില് മികവു തെളിയിക്കുന്നവര്‍ക്ക് നല്‍കി വരുന്ന ഗ്രേസ് മാര്‍ക്ക് നിര്‍ത്തലാക്കാന് ഉളള നീക്കം അവസാനിപ്പിക്കാന് ഇടപെടുമോയെന്ന് വ്യക്തമാക്കാമോ;\n(ഡി) സംസ്ഥാന സര്‍ക്കാരിന്റെ ഇടപെടല് ഉണ്ടായിട്ടും കേരളത്തിന്റെ അഭിമാനതാരമായ പി.യു. ചിത്രയെ ലോക മത്സരത്തില് പങ്കെടുപ്പിക്കാതിരുന്നതിന്റെ പശ്ചാത്തലത്തില് കായികരംഗത്തെ സംഘടനകളുടെ പ്രവര്‍ത്തനം അവലോകനം നടത്താന് കേന്ദ്ര സര്‍ക്കാരിനോട് ആവശ്യപ്പെടുമോ എന്നറിയിക്കാമോ?\nകയര് മേഖലയുടെ പുനഃസംഘടന\n*182. ശ്രീ.തിരുവഞ്ചൂര് രാധാകൃഷ്ണന്\n,, അടൂര് പ്രകാശ് : താഴെ കാണുന്ന ചോദ്യങ്ങള്‍ക്ക് ധനകാര്യവും കയറും വകുപ്പുമന്ത്രി സദയം മറുപടി നല്‍കുമോ:\n(എ) നാഷണല് കോ-ഓപ്പറേറ്റീവ് ഡെവലപ്മെന്റ് കോര്‍പ്പറേഷന് കയര് സംഘങ്ങളുടെ ആധുനികവല്‍ക്കരണം സംബന്ധിച്ച് ഏതെങ്കിലും പദ്ധതി സമര്‍പ്പിച്ചിട്ടുണ്ടോ; വിശദാംശം നല്‍കുമോ;\n(ബി) കയര് മേഖലയെ പുനഃസംഘടിപ്പിക്കുന്നതിന് എന്തൊക്കെ പദ്ധതികളാണ് ആവിഷ്ക്കരിച്ചിട്ടുള്ളത്;\n(സി) കയര് മേഖലയെ ഉല്‍പ്പന്ന വൈവിധ്യവല്‍ക്കരണത്തിലേക്ക് മാറ്റുന്ന നടപടി ഏത് ഘട്ടത്തിലാണ്;\n(ഡി) ഇക്കഴിഞ്ഞ ഓണക്കാലത്ത് കയറുല്‍പ്പന്നങ്ങളുടെ റിബേറ്റ് വില്‍പ്പനയിലൂടെ എത്ര രൂപയുടെ വില്‍പ്പന നടന്നുവെന്ന് അറിയിക്കുമോ?\nഹൈഡല് ടൂറിസം സെന്ററുകള്\n*183. ശ്രീ.ടി. വി. ഇബ്രാഹിം\n,, എം.ഉമ്മര് : താഴെ കാണുന്ന ചോദ്യങ്ങള്‍ക്ക് വൈദ്യുതി വകുപ്പുമന്ത്രി സദയം മറുപടി നല്‍കുമോ:\n(എ) സംസ്ഥാനത്തെ ഹൈഡല് ടൂറിസം സെന്ററുകളെ വൈദ്യുതി ബോര്‍ഡിന്റെ സബ്സിഡിയറി കമ്പനിയാക്കാന് തത്വത്തില് തീരുമാനം കൈക്കൊണ്ടിട്ടുണ്ടോ; വ്യക്തമാക്കുമോ;\n(ബി) ഇക്കാര്യത്തില് ടൂറിസം വകുപ്പുമായി കൂടിയാലോചിച്ച് ധാരണയുണ്ടാക്കിയിട്ടുണ്ടോ എന്ന് വിശദമാക്കുമോ;\n(സി) ഇക്കാര്യത്തിലുള്ള പ്രായോഗിക ബുദ്ധിമുട്ടുകളെക്കുറിച്ച് പരിശോധിച്ചിട്ടുണ്ടോ എന്നറിയിക്കുമോ?\nതിരുവിതാംകൂര് ദേവസ്വം ബോര്‍ഡിലെ ക്രമക്കേടുകള്\n*184. ശ്രീ.കെ. കെ. രാമചന്ദ്രന് നായര്\n,, എസ്.രാജേന്ദ്രന് : താഴെ കാണുന്ന ചോദ്യങ്ങള്‍ക്ക് സഹകരണവും വിനോദ സഞ്ചാരവും ദേവസ്വവും വകുപ്പ് മന്ത്രി സദയം മറുപടി നല്‍കുമോ:\n(എ) ഏറ്റവും വലിയ അഴിമതി ദേവസ്വം ബോര്‍ഡുകളിലാണെന്ന കോടതി നിരീക്ഷണത്തിന്റെ അടിസ്ഥാനത്തില്, തിരുവിതാംകൂര് ദേവസ്വം ബോര്‍ഡില് വ്യാപകമായ തോതില് ഉണ്ടെന്നു പറയപ്പെടുന്ന അഴിമതികളെക്കുറിച്ച് അന്വേഷിക്കാന് വേണ്ട ഇടപെടല് നടത്തുമോ; സ്ഥലം മാറ്റത്തിന് വ്യാപകമായ കോഴയിടപാട് നടക്കുന്നുവെന്ന വാര്‍ത്തയുടെ അടിസ്ഥാനത്തില് പരിശോധന നടത്തുമോ;\n(ബി) ശബരിമല കുത്തകലേലത്തിലെ ക്രമക്കേടുകളെക്കുറിച്ച് ജുഡീഷ്യല് കമ്മീഷന് നടത്തിയ അന്വേഷണത്തിന്റെ റിപ്പോര്‍ട്ട് സമര്‍പ്പിച്ചിട്ടുണ്ടോ; എങ്കില് ഇതിലെ പ്രധാന കണ്ടെത്തലുകള് വെളിപ്പെടുത്താമോ;\n(സി) ദേവസ്വം ബോര്‍ഡിലെ അഴിമതിയുടെയും ശ്രീ പത്മനാഭസ്വാമി ക്ഷേത്രത്തില് നിന്നും എഴുനൂറ്റി എഴുപത്തിയാറ് കിലോ സ്വര്‍ണ്ണം കാണാതായെന്ന് അമിക്കസ് ക്യൂറി റിപ്പോര്‍ട്ട് ചെയ്തെന്ന വാര്‍ത്തയുടെയും അടിസ്ഥാനത്തില് പ്രധാന ക്ഷേത്രങ്ങളിലെ സുരക്ഷ വര്‍ദ്ധിപ്പിക്കാന് നടപടിയെടുക്കുമോ?\nസഹകരണ മേഖലയില് തൊഴില് വികസന പദ്ധതികള്\n*185. ശ്രീ.എം. നൗഷാദ്\n(എ) വര്‍ഷത്തില് ഇരുപതിനായിരം തൊഴിലവസരങ്ങള് ലഭ്യമാക്കാനുള്ള ലക്ഷ്യത്തോടെ സഹകരണ മേഖലയില് ആവിഷ്കരിച്ചിട്ടുള്ള തൊഴില് വികസന പദ്ധതികള് ഏതെല്ലാമാണെന്ന് അറിയിക്കാമോ;\n(ബി) സംസ്ഥാനത്തിന്റെ വികസന താല്പര്യത്തിന് പ്രയോജനപ്രദമാകുന്ന തരത്തില് കേരള ബാങ്ക് രൂപീകരിക്കാനുള്ള കര്‍മ്മ പരിപാടിയുടെ പുരോഗതി അറിയിക്കാമോ;\n(സി) സംസ്ഥാന കാര്‍ഷിക ഗ്രാമ വികസന ബാങ്കിന് 500 കോടി രൂപയുടെ സര്‍ക്കാര് ഗ്യാരന്റി അധികമായി അനുവദിച്ചതുവഴി പ്രതീക്ഷിക്കുന്ന നേട്ടം എന്തെല്ലാമാണെന്ന് അറിയിക്കുമോ?\n*186. ശ്രീ.മഞ്ഞളാംകുഴി അലി\n(എ) സംസ്ഥാനത്ത് കായികക്ഷമതാ മിഷന് തുടങ്ങാന് നടപടി സ്വീകരിച്ചിട്ടുണ്ടോ;\n(ബി) ഇതിന്റെ പ്രവര്‍ത്തനം എന്നത്തേക്ക് ആരംഭിക്കാനാണ് ഉദ്ദേശിക്കുന്നതെന്ന് വ്യക്തമാക്കാമോ;\n(സി) ഇതിന്റെ ഉദ്ദേശ്യലക്ഷ്യങ്ങള് വിശദീകരിക്കാമോ?\nകെ.എസ്.എഫ്.ഇ. നവീകരണത്തിനായി പദ്ധതി\n*187. ശ്രീ.ഐ.ബി. സതീഷ്\n,, കെ.വി.അബ്ദുള് ഖാദര് : താഴെ കാണുന്ന ചോദ്യങ്ങള്‍ക്ക് ധനകാര്യവും കയറും വകുപ്പുമന്ത്രി സദയം മറുപടി നല്‍കുമോ:\n(എ) കിഫ്ബിയുടെ മുഖ്യധനസമാഹരണ സ്രോതസ്സായി വിഭാവനം ചെയ്തിട്ടുള്ള കെ.എസ്.എഫ്.ഇ. പ്രവാസി ചിട്ടി ആരംഭിച്ചിട്ടുണ്ടോ; എങ്കിൽ നിലവിലെ സ്ഥിതി വിശദമാക്കാമോ;\n(ബി) പ്രവാസി ചിട്ടി ആകര്‍ഷകമാക്കുന്നതിനും നിക്ഷേപത്തിന് സുരക്ഷിതത്വം ഉറപ്പാക്കുന്നതിനുമായി സ്വീകരിച്ചിട്ടുളള നടപടികള് അറിയിക്കാമോ;\n(സി) കെ.എസ്.എഫ്.ഇ.യുടെ നവീകരണത്തിനും വിപുലീകരണത്തിനുമായി ആവിഷ്കരിച്ചിട്ടുളള പദ്ധതികള് വിശദമാക്കാമോ?\n,, വി. കെ. സി. മമ്മത് കോയ : താഴെ കാണുന്ന ചോദ്യങ്ങള്‍ക്ക് ധനകാര്യവും കയറും വകുപ്പുമന്ത്രി സദയം മറുപടി നല്‍കുമോ:\n(എ) കിഫ്ബി വഴി നാളിതുവരെ അംഗീകാരം നല്‍കിയ പദ്ധതികളില് പണി ആരംഭിച്ചവ ഏതെല്ലാമാണ്; വിശദമാക്കാമോ;\n(ബി) ബജറ്റ് പ്രസംഗത്തില് പരാമര്‍ശിച്ചിട്ടുള്ളതും അല്ലാത്തതുമായ പദ്ധതികളുടെ ഭരണാനുമതിയും തുടര്‍നടപടികളും എന്തെല്ലാമാണ്;\n(സി) പദ്ധതി നിര്‍വ്വഹണ ഘട്ടത്തില്, പണി നടക്കുന്ന മുറയ്ക്ക് പണം നല്‍കുന്നതിനുള്ള കിഫ്ബിയുടെ മൂലധനസ്ഥിതിയും ധനസമാഹരണ മാര്‍ഗ്ഗങ്ങളും അറിയിക്കാമോ?\nസഹകരണ മേഖലയിലെ പ്രതിസന്ധികൾ\n*189. ശ്രീ.ഒ. രാജഗോപാല് : താഴെ കാണുന്ന ചോദ്യങ്ങള്‍ക്ക് സഹകരണവും വിനോദ സഞ്ചാരവും ദേവസ്വവും വകുപ്പ് മന്ത്രി സദയം മറുപടി നല്‍കുമോ:\n(എ) കേരളത്തിലെ സഹകരണ മേഖല നിലവിൽ നേരിടുന്ന പ്രതിസന്ധികള് എന്തെല്ലാം; വിശദമാക്കാമോ;\n(ബി) ചെത്തു തൊഴിലാളി സഹകരണ സംഘത്തിന്റെ നിലവിലെ അവസ്ഥ എന്താണെന്ന് വെളിപ്പെടുത്താമോ?\nകയറ്റുമതി മേഖലയ്ക്കുള്ള ആനുകൂല്യങ്ങള്\n*190. ശ്രീ.മുല്ലക്കര രത്നാകരന്\n(എ) കയറ്റുമതി മേഖലയെ ജി.എസ്.ടി.യില് നിന്ന് ഒഴിവാക്കിയിട്ടുണ്ടോ; വ്യക്തമാക്കുമോ;\n(ബി) എങ്കില് പ്രസ്തുത തീരുമാനം സംസ്ഥാനത്തിന് ഗുണകരമാകുമോ എന്നു വിശദമാക്കുമോ;\n(സി) കയറ്റുമതി മേഖലക്ക് മറ്റെന്തൊക്കെ ആനുകൂല്യങ്ങളാണ് സര്‍ക്കാര് നല്‍കുന്നതെന്നറിയിക്കുമോ?\nആധുനിക വ്യവസായ രംഗത്തേക്ക് സ്വകാര്യ മൂലധനം\n*191. ശ്രീ.കെ.ഡി. പ്രസേനന്\n,, ഒ. ആര്. കേളു : താഴെ കാണുന്ന ചോദ്യങ്ങള്‍ക്ക് വ്യവസായവും സ്പോര്‍ട്സും യുവജനകാര്യവും വകുപ്പുമന്ത്രി സദയം മറുപടി നല്‍കുമോ:\n(എ) സംസ്ഥാനത്തിന്റെ പൊതുവളര്‍ച്ചയെ ത്വരിതപ്പെടുത്തുന്നതിനായി, പരിസ്ഥിതിയും തൊഴിലാളികളുടെ അവകാശവും സംരക്ഷിച്ചുകൊണ്ട് ആധുനിക വ്യവസായ രംഗത്തേക്ക് സ്വകാര്യ മൂലധനത്തെ ആകര്‍ഷിക്കാനായി ആവിഷ്കരിച്ചിട്ടുള്ള പദ്ധതികള് എന്തെല്ലാമാണ്;\n(ബി) പശ്ചാത്തല സൗകര്യ വികസനത്തിനും സംരംഭകത്വ വികസനത്തിനുമായി എന്തൊക്കെ പ്രവര്‍ത്തനങ്ങള് നടത്തിയിട്ടുണ്ട്;\n(സി) 17500 ചെറുകിട സംരംഭങ്ങള് ആരംഭിക്കുന്നതിന് ഉതകുന്ന പ്രവര്‍ത്തനങ്ങള് നടത്തുമെന്ന പ്രഖ്യാപനത്തിന്റെ അടിസ്ഥാനത്തില് ചെയ്ത കാര്യങ്ങള് അറിയിക്കാമോ;\n(ഡി) കൊച്ചി - പാലക്കാട് വ്യവസായ ഇടനാഴി പദ്ധതിയുടെ പുരോഗതി അറിയിക്കുമോ?\nസോളാര് വൈദ്യുതി ഉല്പാദനം വര്‍ദ്ധിപ്പിക്കാന് പദ്ധതി\n*192. ഡോ.എം. കെ. മുനീര്\n(എ) വൈദ്യുതി ഉല്പാദനം വര്‍ദ്ധിപ്പിക്കുന്നതിന്റെ ഭാഗമായി സോളാര് വൈദ്യുതി കൂടുതലായി ഉല്പാദിപ്പിക്കാന് നടപ്പിലാക്കുന്ന പദ്ധതിയുടെ വിശദവിവരം നല്കാമോ;\n(ബി) ഈ പദ്ധതിയുടെ നിര്‍വ്വഹണ ഏജന്‍സി ഏതാണ്;\n(സി) പ്രസ്തുത പദ്ധതി പ്രകാരം ഏതെങ്കിലും വിഭാഗത്തിന് സോളാര് വൈദ്യുത ഉല്പാദന ഉപകരണങ്ങള് സ്ഥാപിക്കുന്നത് നിര്‍ബന്ധമാക്കിയിട്ടുണ്ടോ;\n(ഡി) ഇല്ലെങ്കില് സോളാര് വൈദ്യുതി ഉല്പാദനം വര്‍ദ്ധിപ്പിക്കുന്നതിന്റെ ഭാഗമായി അമ്പതു ലക്ഷം രൂപയിലധികം ചെലവു ചെയ്തു നിര്‍മ്മിക്കുന്ന വീടുകള്‍ക്കും ഫ്ലാറ്റുകള്‍ക്കും വ്യവസായ വാണിജ്യ സ്ഥാപനങ്ങള്‍ക്കും സോളാര് വൈദ്യുത ഉല്പാദന ഉപകരണങ്ങള് നിര്‍ബന്ധമാക്കി ചട്ടങ്ങളില് മാറ്റം വരുത്തുമോ എന്ന് വെളിപ്പെടുത്താമോ?\nജനറല് ഒബ്ലിഗേഷന് ബോണ്ട് മുഖേനയുള്ള കടമെടുപ്പ്\n*193. ശ്രീ.പാറക്കല് അബ്ദുല്ല\n(എ) ജനറല് ഒബ്ലിഗേഷന് ബോണ്ട് മുഖേനയുള്ള കടമെടുപ്പില് പാലിക്കേണ്ട തത്വങ്ങള് എന്തൊക്കെയാണെന്ന് വിശദമാക്കുമോ;\n(ബി) ഈ സര്‍ക്കാര് അധികാരത്തില് വന്നശേഷം പ്രസ്തുത ബോണ്ട് മുഖേന എത്ര തുക കടമെടുത്തു എന്നും തിരിച്ചുകൊടുക്കേണ്ട ടൈം ഷെഡ്യൂള് എപ്രകാരമാണെന്നും വ്യക്തമാക്കുമോ;\n(സി) പ്രസ്തുത ഫണ്ടിന്റെ വിനിയോഗക്രമം വിശദമാക്കുമോ?\nകൈത്തറി രംഗം സംരക്ഷിക്കാനായി നടത്തിയ പ്രവര്‍ത്തനങ്ങള്\n*194. ശ്രീ.കെ. ദാസന്\n,, കെ.വി.വിജയദാസ് : താഴെ കാണുന്ന ചോദ്യങ്ങള്‍ക്ക് വ്യവസായവും സ്പോര്‍ട്സും യുവജനകാര്യവും വകുപ്പുമന്ത്രി സദയം മറുപടി നല്‍കുമോ:\n(എ) ഏറെക്കാലമായി പ്രതിസന്ധിയിലായിരുന്ന കൈത്തറി രംഗത്തെ പരമ്പരാഗത തൊഴിലാളികളെ സംരക്ഷിക്കാനായി ഈ സര്‍ക്കാര് കൈത്തറി മേഖലയില് നടത്തിയ പ്രവര്‍ത്തനങ്ങള് അറിയിക്കാമോ;\n(ബി) പരമ്പരാഗത തൊഴിലാളികള്‍ക്ക് ഉപജീവനം ഉറപ്പാക്കുന്നതിനോടൊപ്പം കൈവേലയുടെ മഹത്വം കുട്ടികള്‍ക്ക് മനസ്സിലാക്കാന് കൂടി ഉപകരിക്കുന്ന സൗജന്യ കൈത്തറി യൂണിഫോം വിതരണം പദ്ധതി, കൈത്തറി മേഖലയിലുണ്ടാക്കിയ വികസനം അറിയിക്കാമോ; ആവശ്യത്തിന് യൂണിഫോം തുണി ലഭ്യമാക്കാന് സാധിക്കുംവിധം വിപുലീകരണത്തിന് എന്തൊക്കെ പദ്ധതികളാണ് ഉള്ളത്; കൈത്തറിയെന്ന വ്യാജേന മില്‍തുണി വിറ്റഴിക്കാതിരിക്കാനായി ഏര്‍പ്പെടുത്തിയിട്ടുള്ള ക്രമീകരണം അറിയിക്കാമോ;\n(സി) കൈത്തറി സംഘങ്ങളുടെ ആധുനികവത്കരണം, മൂല്യവര്‍ദ്ധിത ഉല്പന്നങ്ങളുടെ നിര്‍മ്മാണം, കയറ്റുമതി പ്രോത്സാഹനം, കൈത്തറി വസ്ത്രങ്ങളുടെ പ്രചരണം തുടങ്ങിയ പ്രവര്‍ത്തനങ്ങള് കാര്യക്ഷമമാക്കുന്നതിന് നടപടി സ്വീകരിച്ചിട്ടുണ്ടോ എന്ന് വെളിപ്പെടുത്താമോ?\nഖാദി മേഖലയുടെ പുനരുദ്ധാരണം\n*195. ശ്രീ.പുരുഷന് കടലുണ്ടി\n,, പി.കെ. ശശി : താഴെ കാണുന്ന ചോദ്യങ്ങള്‍ക്ക് വ്യവസായവും സ്പോര്‍ട്സും യുവജനകാര്യവും വകുപ്പുമന്ത്രി സദയം മറുപടി നല്‍കുമോ:\n(എ) ഖാദി മേഖലയെ പുനരുദ്ധരിക്കുന്നതിന് എന്തെല്ലാം പദ്ധതികളാണ് പുതുതായി ആവിഷ്കരിച്ചിട്ടുളളത്;\n(ബി) ഇതിന്റെ ഭാഗമായി പുതിയ ഖാദി ഉല്‍പ്പാദന കേന്ദ്രങ്ങള് ആരംഭിച്ചിട്ടുണ്ടോ; എങ്കില് എവിടെയെല്ലാമാണെന്ന് വ്യക്തമാക്കാമോ;\n(സി) ഖാദി തൊഴിലാളികള്‍ക്ക് മിനിമം വേതനം ഉറപ്പു വരുത്തുന്നതിനായി 'വരുമാന താങ്ങല് പദ്ധതി ' നടപ്പാക്കിയിട്ടുണ്ടോ; വിശദമാക്കുമോ;\n(ഡി) അവരുടെ മിനിമം വേതനം പരിഷ്കരിക്കുന്നതിനുളള നടപടികള് സ്വീകരിച്ചിട്ടുണ്ടോ; വിശദാംശം നല്‍കുമോ?\n'ബിസിനസ് ടു ബിസിനസ് ' മീറ്റ്\n,, എ. പ്രദീപ്കുമാര് : താഴെ കാണുന്ന ചോദ്യങ്ങള്‍ക്ക് വ്യവസായവും സ്പോര്‍ട്സും യുവജനകാര്യവും വകുപ്പുമന്ത്രി സദയം മറുപടി നല്‍കുമോ:\n(എ) ഈ സര്‍ക്കാര് അധികാരത്തില് വന്ന ശേഷം സംസ്ഥാനത്തെ ചെറുകിട വ്യവസായ സംരംഭകരുടെ ഉന്നമനത്തിനായി നടപ്പിലാക്കിയ പദ്ധതികള് എന്തെല്ലാമാണെന്ന് വ്യക്തമാക്കാമോ;\n(ബി) സംസ്ഥാനത്തിന്റെ വ്യാവസായിക ഉല്‍പ്പാദനക്ഷമത പ്രദര്‍ശിപ്പിക്കുന്നതിനും ഉല്പന്നങ്ങളെ വിപണിയിൽ അവതരിപ്പിക്കുന്നതിനും നിക്ഷേപകരില് താത്പര്യം സൃഷ്ടിക്കുന്നതിനുമായി 'ബിസിനസ് ടു ബിസിനസ്' മീറ്റ് സംഘടിപ്പിച്ചിട്ടുണ്ടോ; എങ്കില് വിശദാംശം നല്‍കുമോ;\n(സി) പ്രസ്തുത മേളയുടെ ട്രേഡ് പാര്‍ട്ട്ണര് ആരാണെന്നും ഏതെല്ലാം മേഖലകളിലുള്ള ഉല്പന്നങ്ങളാണ് ഇവിടെ പ്രദര്‍ശിപ്പിക്കപ്പെട്ടതെന്നും വ്യക്തമാക്കാമോ?\nകേരളാ മൈനര് മിനറല് കണ്‍സഷന് ചട്ടങ്ങളുടെ ഭേദഗതി\n*197. ശ്രീ.സി. ദിവാകരന്\n,, കെ. രാജന് : താഴെ കാണുന്ന ചോദ്യങ്ങള്‍ക്ക് വ്യവസായവും സ്പോര്‍ട്സും യുവജനകാര്യവും വകുപ്പുമന്ത്രി സദയം മറുപടി നല്‍കുമോ:\n(എ) ചെറുകിട ധാതുക്കളുടെ നിയന്ത്രണവും വികസനവും സംബന്ധിച്ച 2015 ലെ കേരളാ മൈനര് മിനറല് കണ്‍സഷന് ചട്ടങ്ങളില് ഭേദഗതി വരുത്തിയിട്ടുണ്ടോ; ഉണ്ടെങ്കില് എന്തൊക്കെയെന്ന് വെളിപ്പെടുത്തുമോ;\n(ബി) ക്വാറികളുടെ ദൂരപരിധി കേന്ദ്രസര്‍ക്കാര് പുറപ്പെടുവിച്ച ചട്ടങ്ങളിലെപ്പോലെ 50 മീറ്ററായി ചുരുക്കിയിട്ടുണ്ടോ; വ്യക്തമാക്കുമോ?\n*198. ശ്രീമതി.പി. അയിഷാ പോറ്റി\nശ്രീ.ഡി.കെ. മുരളി : താഴെ കാണുന്ന ചോദ്യങ്ങള്‍ക്ക് വൈദ്യുതി വകുപ്പുമന്ത്രി സദയം മറുപടി നല്‍കുമോ:\n(എ) സംസ്ഥാനത്ത് ഉപഭോക്തൃസേവനം മെച്ചപ്പെടുത്തുന്നതിന് കെ.എസ്.ഇ.ബി. പുതുതായി ഏര്‍പ്പെടുത്തിയിട്ടുള്ള ക്രമീകരണങ്ങള് അറിയിക്കുമോ;\n(ബി) പ്രസരണശേഷി വര്‍ദ്ധിപ്പിക്കുന്നതിനായി മുന് എല്.ഡി.എഫ്. സര്‍ക്കാര് തുടങ്ങിവച്ചതും കഴിഞ്ഞ സര്‍ക്കാരിന്റെ കാലത്ത് മു‍ടങ്ങിപ്പോയതുമായ തിരുനെല്‍വേലി-എടമണ്-കൊച്ചി-മാടക്കത്തറ പ്രസരണ ലൈനിന്റെ പണി പുനരാരംഭിക്കാന് സ്വീകരിച്ചിട്ടുള്ള നടപടികള് അറിയിക്കുമോ;\n(സി) പ്രസരണശൃംഖല ആധുനികവല്‍ക്കരിച്ച് പ്രസരണശേഷി ഇരട്ടിയായി വര്‍ദ്ധിപ്പിക്കുന്നതിന് ലക്ഷ്യമാക്കിയുള്ള ട്രാന്‍സ്‍ഗ്രിഡ് 2.0 പദ്ധതിയുടെ വിശദാംശം നല്‍കുമോ; പദ്ധതിയുടെ പുരോഗതി അറിയിക്കുമോ?\nവ്യവസായ വികസനത്തില് പ്രവാസികളുടെ പങ്കാളിത്തം\n*199. ശ്രീ.വി.കെ.ഇബ്രാഹിം കുഞ്ഞ്\n(എ) സംസ്ഥാനത്തിന്റെ വ്യവസായ വികസനത്തില് പ്രവാസികളെ പങ്കാളികളാക്കുന്ന കാര്യം പരിഗണനയിലുണ്ടോ;\n(ബി) ഇക്കാര്യത്തില് ഏതെങ്കിലും പ്രവാസി സംഘടനകളുമായി ധാരണാപത്രത്തില് ഒപ്പുവച്ചിട്ടുണ്ടോ; വിശദാംശം വ്യക്തമാക്കുമോ;\n(സി) സംസ്ഥാനത്തിന്റെ സമ്പദ് വ്യവസ്ഥയെ പരിപോഷിപ്പിക്കുന്നതിന് പ്രവാസിനിക്ഷേപം ഇതിനോടകം സ്വീകരിച്ചിട്ടുണ്ടോ എന്ന് വ്യക്തമാക്കാമോ?\nകയര്‍മേഖലയുടെ സമഗ്രവികസനത്തിന് പദ്ധതികള്\nശ്രീ.ആര്. രാജേഷ് : താഴെ കാണുന്ന ചോദ്യങ്ങള്‍ക്ക് ധനകാര്യവും കയറും വകുപ്പുമന്ത്രി സദയം മറുപടി നല്‍കുമോ:\n(എ) പ്രതിസന്ധിയിലായിരുന്ന കയര്‍മേഖലയുടെ സമഗ്രവികസനത്തിന് ഈ സ്ര‍ക്കാര് എന്തെല്ലാം പദ്ധതികളാണ് ആവിഷ്കരിച്ചിട്ടുള്ളതെന്ന് വ്യക്തമാക്കാമോ;\n(ബി) ഈ മേഖലയിലെ പരമ്പരാഗത തൊഴിലാളികളെ സംരക്ഷിക്കാന് പരമ്പരാഗത കയറുല്‍പ്പന്നങ്ങളുടെ സമ്പൂര്‍ണ്ണ സംഭരണ പരിപാടി സംഘടിപ്പിച്ചിട്ടുണ്ടോയെന്ന് വ്യക്തമാക്കാമോ;\n(സി) ചകിരി ഉല്‍പ്പാദനം വര്‍ദ്ധിപ്പിക്കുന്നതിനായി പുതിയ ഡിഫൈബറിംഗ് മില്ലുകള് ആരംഭിച്ചിട്ടുണ്ടോയെന്ന് വ്യക്തമാക്കാമോ;\n(ഡി) ഈ സര്‍ക്കാര് അധികാരത്തില് വന്ന ശേഷം കയര്, കയറുല്‍പ്പന്നങ്ങള് എന്നിവയുടെ സംഭരണത്തില് എത്ര ശതമാനം വളര്‍ച്ച ഉണ്ടായിട്ടുണ്ടെന്ന് വ്യക്തമാക്കാമോ?\nവ്യാപാരികൾ പിരിച്ചെടുക്കുന്ന ജി.എസ്.ടി തുക\n*201. ശ്രീ.കോവൂര് കുഞ്ഞുമോന്\n,, കെ.ബി.ഗണേഷ് കുമാര് : താഴെ കാണുന്ന ചോദ്യത്തിന് ധനകാര്യവും കയറും വകുപ്പുമന്ത്രി സദയം മറുപടി നല്‍കുമോ:\nസംസ്ഥാനത്തെ വ്യാപാരികൾ പിരിച്ചെടുക്കുന്ന ജി.എസ്.ടി തുക കൃത്യമായി അടയ്ക്കുന്നുണ്ടോ എന്ന് പരിശോധിക്കുന്നതിനുളള സംവിധാനം നിലവിലുണ്ടോ; തുക അടയ്ക്കുന്നതില് വീഴ്ചവരുത്തുന്നതായി സർക്കാരിന്റെ ശ്രദ്ധയിൽപ്പെട്ടിട്ടുണ്ടോ; വീഴ്ചവരുത്തുന്നവർക്കെതിരെ പിഴചുമത്താനുളള അധികാരം കേന്ദ്ര സർക്കാരിനാണോ സംസ്ഥാന സർക്കാരിനാണോ എന്ന് വ്യക്തമാക്കാമോ?\nവിനോദ സഞ്ചാര വികസന കോര്‍പ്പറേഷന്‍െറ നവീകരണം\n(എ) വിനോദ സഞ്ചാര വികസന കോര്‍പ്പറേഷന് നവീകരിക്കാന് ഉദ്ദേശ്യമുണ്ടോ; വ്യക്തമാക്കുമോ;\n(ബി) എങ്കില് ഏതാെക്കെ മേഖലകളിലാണ് നവീകരണം നടപ്പാക്കുകയെന്നറിയിക്കുമോ;\n(സി) കെ.ടി.ഡി.സി.യുടെ ഹൗസ് ബോട്ട് സര്‍വ്വീസ് പുനരാരംഭിക്കുമോയെന്ന് വ്യക്തമാക്കുമോ?\nഇക്കോ ടൂറിസം പ്രവര്‍ത്തനങ്ങള് വിപുലീകരിക്കുന്നതിന് നടപടി\nT *203. ശ്രീ.എസ്.രാജേന്ദ്രന്\n(എ) സംസ്ഥാനത്ത് വനമേഖലയിലെ ഇക്കോ ടൂറിസം പ്രവര്‍ത്തനങ്ങള് കൂടുതല് വിപുലീകരിക്കുന്നതിനായി എന്തെല്ലാം നടപടികളാണ് സ്വീകരിച്ചിട്ടുള്ളത്;\n(ബി) ഇതിന്റെ ഭാഗമായി യുവാക്കള്‍ക്ക് പ്രത്യേക പരിശീലനം നല്‍കിയിട്ടുണ്ടോ; വിശദമാക്കുമോ;\n(സി) പ്രദേശവാസികളായ ജനങ്ങളുടെ സഹായ സഹകരണത്തോടെയുള്ള ഇക്കോ ടൂറിസം പദ്ധതികള്‍ക്ക് ഊന്നല് നല്‍കാന് നടപടി സ്വീകരിക്കുമോ;\n(ഡി) വനാശ്രിത സമൂഹത്തില് നിന്നുള്ള യുവാക്കള്‍ക്ക് ഇക്കോ ടൂറിസം ഗൈഡുകളായി പരിശീലനം നല്‍കിയിട്ടുണ്ടോ; വിശദാംശം നല്‍കുമോ;\n(ഇ) ഇക്കോ ടൂറിസം പ്രദേശങ്ങള് കേന്ദ്രീകരിച്ച് പരിസ്ഥിതി വിദ്യാഭ്യാസം ഊര്‍ജ്ജിതമാക്കുന്നതിനായി വനം വകുപ്പിന്റെ അധീനതയിലുള്ള തെരഞ്ഞെടുത്ത പ്രദേശങ്ങളില് സന്ദര്‍ശകര്‍ക്കായി കൂടുതല് താമസ സൗകര്യം ഒരുക്കുന്നതിന് തീരുമാനിച്ചിട്ടുണ്ടോ; വിശദമാക്കുമോ?\nകാർഷികമേഖലയില് ജി.എസ്.ടിയുടെ പ്രത്യാഘാതം\n*204. ശ്രീ.കെ.ബി.ഗണേഷ് കുമാര്\n(എ) ജി.എസ്.ടിയുടെ പശ്ചാത്തലത്തിൽ കർഷകർക്കും കാർഷികമേഖലയിലും പ്രതീക്ഷിക്കുന്ന നേട്ടങ്ങളും കോട്ടങ്ങളും വിശദീകരിക്കാമോ; ജി.എസ്.ടി.യിലൂടെ കാർഷികമേഖലയിൽ പ്രതിവർഷം എത്ര കോടി രൂപയുടെ വരുമാനമാണ് കേന്ദ്രത്തിൽ നിന്നും പ്രതീക്ഷിക്കുന്നത്;\n(ബി) സംസ്ഥാനത്ത് ഏതെല്ലാം സെസ്സുകളും സർചാ‍ര്‍ജുകളുമാണ് നിലവിലുളളതെന്ന് അറിയിക്കാമോ?\nസംസ്ഥാനത്തിന്റെ സാമ്പത്തിക വളര്‍ച്ച\n*205. ശ്രീ.എ.എം. ആരിഫ്\n(എ) മുന് സര്‍ക്കാരിന്റെ കാലത്തുണ്ടായതായി ആക്ഷേപമുള്ള സാമ്പത്തിക അരാജകത്വം വികസനത്തെ അസാധ്യമാക്കിയിട്ടുണ്ടെങ്കില് ആയതില് നിന്ന് സംസ്ഥാനത്തെ കരകയറ്റാനായി സര്‍ക്കാര് നടത്തിയ ഇടപെടലുകള് വിശദമാക്കുമോ;\n(ബി) സാമ്പത്തിക സുസ്ഥിരതയിലേയ്ക്ക് സംസ്ഥാന സമ്പദ് വ്യവസ്ഥയെ നയിക്കുന്നതിനിടെ കേന്ദ്ര സര്‍ക്കാര് പ്രഖ്യാപിച്ച നോട്ടു നിരോധനം വികസനത്തെ എത്രമാത്രം പ്രതികൂലമായി ബാധിച്ചെന്ന് വിലയിരുത്തിയിട്ടുണ്ടോ; അതു പരിഹരിക്കാനായി കേന്ദ്ര സര്‍ക്കാര് ഏതെങ്കിലും തരത്തിലുളള സഹായം നല്‍കിയോ;\n(സി) ഇൗ സാഹചര്യത്തില് സംസ്ഥാനത്തിന്റെ നികുതി നിര്‍ണ്ണയാധികാരം ചോര്‍ത്തിക്കളയുകയും ചെറുകിട വ്യവസായങ്ങളെയും ചെറുകിട വ്യാപാരികളെയും ഉപഭോക്താക്കളെയും പ്രതികൂലമായി ബാധിക്കുകയും ചെയ്ത ജി.എസ്.ടി. സാമ്പത്തിക വളര്‍ച്ചയെ പ്രതികൂലമായി ബാധിക്കാനിടയുണ്ടോ എന്ന് വെളിപ്പെടുത്താമോ?\nലോട്ടറി വകുപ്പ് പരിഷ്ക്കരിക്കുന്നതിന് നടപടി\n,, ഐ.ബി. സതീഷ് : താഴെ കാണുന്ന ചോദ്യങ്ങള്‍ക്ക് ധനകാര്യവും കയറും വകുപ്പുമന്ത്രി സദയം മറുപടി നല്‍കുമോ:\n(എ) ലോട്ടറി വകുപ്പ് കാലോചിതമായി പരിഷ്ക്കരിക്കുന്നതിന് എന്തെല്ലാം നടപടികളാണ് സ്വീകരിച്ചിട്ടുള്ളതെന്ന് വ്യക്തമാക്കുമോ;\n(ബി) ലോട്ടറി ടിക്കറ്റുകളുടെ അച്ചടി നവീകരിക്കുകയും സുരക്ഷാ ക്രമീകരണങ്ങള് വര്‍ദ്ധിപ്പിക്കുകയും ചെയ്തിട്ടുണ്ടോ; വിശദാംശം നല്‍കുമോ;\n(സി) ടിക്കറ്റുകളുടെ വില കുറച്ചും സമ്മാനങ്ങള് വര്‍ദ്ധിപ്പിച്ചും സംസ്ഥാന ഭാഗ്യക്കുറി കൂടുതല് ആകര്‍ഷകമാക്കിയിട്ടുണ്ടോ; എങ്കില് ഇതിന്റെ ഫലമായി വിറ്റുവരവില് ഗണ്യമായ വർദ്ധനവ് ഉണ്ടായിട്ടുണ്ടോ; വിശദാംശം നല്‍കുമോ;\n(ഡി) ഇതര സംസ്ഥാന ലോട്ടറികള് ഉയര്‍ത്തുന്ന ഭീഷണി മറികടക്കുന്നതിന് എന്തെല്ലാം നടപടികളാണ് സ്വീകരിച്ചിട്ടുള്ളതെന്ന് വ്യക്തമാക്കുമോ?\nജൈവവ്യവസ്ഥയ്ക്ക് കോട്ടമുണ്ടാക്കുന്ന ഖനന വ്യവസ്ഥകള്\n*207. ശ്രീ.അനില് അക്കര\n(എ) പാറഖനനത്തിന് നിലവിലുള്ള വ്യവസ്ഥകള് പുതുക്കി സര്‍ക്കാര് പുറത്തിറക്കിയ ഉത്തരവിലെ വ്യവസ്ഥകൾ സംസ്ഥാനത്തിന്റെ ജൈവവ്യവസ്ഥയ്ക്ക് സാരമായ കോട്ടമുണ്ടാക്കുന്നതിന് വഴിതെളിക്കുമെന്ന ആക്ഷേപം ശ്രദ്ധയില്‍പ്പെട്ടിട്ടുണ്ടോ;\n(ബി) നിലവിലുള്ള നിയമത്തില് ഇളവ് അനുവദിക്കുന്നതിന് മുമ്പ് പാരിസ്ഥിതിക വിദഗ്ദ്ധരുടെ അഭിപ്രായം ആരാഞ്ഞിട്ടുണ്ടോ; ഇല്ലെങ്കില് എന്തുകൊണ്ട് എന്നറിയിക്കാമോ;\n(സി) പുതുക്കിയ ഉത്തരവിനെതിരെ എതിരഭിപ്രായം ഉയർന്നുവന്ന സാഹചര്യത്തിൽ ഉത്തരവ് മരവിപ്പിക്കുവാൻ നടപടി സ്വീകരിക്കുമോ;\n(ഡി) അഞ്ച് ഹെക്ടറില് താഴെയുള്ള ക്വാറികള്‍ക്ക് അനുമതി നല്‍കുന്നതിനുള്ള അവകാശം സംസ്ഥാനതല അതോറിറ്റിയില് നിന്നും ജില്ലാ പരിസ്ഥിതി നിര്‍ണ്ണയ അതോറിറ്റിക്ക് കൈമാറിയിട്ടുണ്ടോ; എങ്കിൽ ഇപ്രകാരമുള്ള തീരുമാനം എടുക്കുവാനുണ്ടായ കാരണമെന്താണ് എന്ന് വെളിപ്പെടുത്താമോ?\nപാഠ്യപദ്ധതിയില് സ്പോർട്സ് ഉള്‍പ്പെടുത്തുന്നതിനുള്ള നടപടി\n*208. ശ്രീ.എം. മുകേഷ്\n(എ) സംസ്ഥാനത്ത് പാഠ്യപദ്ധതിയില് സ്പോർട്സ് ഉള്‍പ്പെടുത്തുന്നതിന് നടപടി സ്വീകരിച്ചിട്ടുണ്ടോ;\n(ബി) ഇതിന്റെ ഭാഗമായി സ്കൂളുകളില് എന്തെല്ലാം ഭൗതിക സാഹചര്യങ്ങള് ഒരുക്കുവാനാണ് ഉദ്ദേശിക്കുന്നതെന്ന് വ്യക്തമാക്കാമോ;\n(സി) എല്ലാ പ‍ഞ്ചായത്തുകളിലും ഒരു കളിക്കളം എന്ന പദ്ധതി നടപ്പാക്കുന്നതിനായി എന്തെല്ലാം നടപടികള് സ്വീകരിച്ചിട്ടുണ്ടെന്ന് വ്യക്തമാക്കാമോ;\n(ഡി) എല്ലാ ജില്ലകളിലും ഓരോ മള്‍ട്ടി പര്‍പ്പസ് ഇന്‍ഡോര് സ്റ്റേഡിയങ്ങള് നിര്‍മ്മിക്കുന്ന പദ്ധതി ആവിഷ്ക്കരിക്കാനുദ്ദേശിക്കുന്നുണ്ടോ; വിശദാംശം നല്‍കുമോ?\nറബ്ബര്‍തടിക്ക് ചരക്കുസേവന നികുതി\n*209. ശ്രീ.മോന്‍സ് ജോസഫ്\n(എ) റബ്ബര്‍തടിക്ക് ചരക്കുസേവന നികുതി ചുമത്തുന്നതിന് തീരുമാനിച്ചിട്ടുണ്ടോ; എങ്കിൽ എത്ര ശതമാനമാണ് ചുമത്തുന്നതെന്ന് വിശദമാക്കുമോ;\n(ബി) റബ്ബര് വിലയിടിവില് കഷ്ടപ്പെടുന്ന കര്‍ഷകര്‍ക്ക് കൂടുതല് ബുദ്ധിമുട്ടുണ്ടാക്കുന്ന ചരക്കുസേവന നികുതി ഒഴിവാക്കുന്നതിന് വേണ്ട നടപടി സ്വീകരിക്കുമോ?\nകൈത്തറി, ഖാദി തൊഴിലാളികളുടെ ക്ഷേമം\nഡോ.എന്. ജയരാജ് : താഴെ കാണുന്ന ചോദ്യങ്ങള്‍ക്ക് വ്യവസായവും സ്പോര്‍ട്സും യുവജനകാര്യവും വകുപ്പുമന്ത്രി സദയം മറുപടി നല്‍കുമോ:\n(എ) കൈത്തറി, ഖാദി തൊഴിലാളികള്‍ക്ക് വേണ്ടി ഈ സര്‍ക്കാര് എന്തെല്ലാം പുതിയ പദ്ധതികളാണ് ആവിഷ്ക്കരിച്ച് നടപ്പിലാക്കിയതെന്ന് വ്യക്തമാക്കുമോ;\n(ബി) ഈ മേഖലയില് മുന് സര്‍ക്കാരിന്റെ കാലത്തുണ്ടായിരുന്നതിനെക്കാള് ഉല്പാദനം ഈ സര്‍ക്കാരിന്റെ കാലത്ത് ഉണ്ടായിട്ടുണ്ടോ; എങ്കിൽ വിശദമാക്കുമോ;\n(സി) പ്രസ്തുത മേഖലയില് പണിയെടുക്കുന്ന തൊഴിലാളികളുടെ ക്ഷേമത്തിനായി പുതിയ പദ്ധതികള് പ്രഖ്യാപിക്കാന് ഉദ്ദേശിക്കുന്നുണ്ടോയെന്ന് വ്യക്തമാക്കുമോ?